މަނަދޫ ކާސިންހާޖީ - ވިކިޕީޑިއާ\nޤާސިމް ހާރޫނު ( މަނަދޫ ކާސިންހާޖީ )\nއޭޕްރީލް 04، 1920\nމަނަދޫ (ނ. އަތޮޅު) ގައި\nމަރީނާ މޫސާ ( އަވަހާރަވިރު އިންނެވި\nނ. މަނަދޫ ކާސިންހާޖީ އަސްލު ނަންފުޅަކީ ޤާސިމް ހާރޫނެވެ. ކާސިންހާޖީއަކީ މަނަދޫއަށް އެކިގޮތްގޮތުން ވަރަށް އަގުހުރި ޚިދުމަތްތަކެއް ކޮށްދެއްވާފައިވާ ފަޚުރުވެރި ދަރިއެކެވެ. ރާއްޖެއަށް ކުރިމަތިވި ދެވަނަ ބޮޑު ހަނގުރާމައިގެ ދުވަސްވަރު މަނަދޫއަކީ ވަރަށް ގިނަ ބަޔަކު މަރުވެފައިވާ ރަށެކެވެ. ވަރަށް ބޮޑަށް ހާލުގައި ޖެހުނު ރަށެކެވެ. ސަރުކާރުން އެހީގެ ކާޑު ފޮނުއްވި ރަށްތަކުގެ ތެރެއިން އެއްރަށެވެ. އޭރު ސަރުކާރު ހިންގެވުމާއި ޙަވާލުވެވަޑައިގެން ހުންނެވި ސުމުއްވުލް އަމީރު މުޙަންމަދު އަމީން ދޮށިމޭނާ ކިލަގެފާނު މަނަދުއަށް ޒިޔާރަތް ކުރެއްވިއެވެ. އަމީންދީދީ ލިޔުއްވާފައިވާ ގޮތުގައި މަނަދޫގައި ރަށުގެ ޙާލަށް ލޯހުޅުވި ހޭލުންތެރިހުރީ އެންމެ މީހެކެވެ. އެއީ އޭރު މަނަދޫ ކުޑަކަތީބު ކަމުގައި ހުންނެވި ކާސިންހާޖީއެވެ. ކާސިން ހާޖީވަނީ މަނަދޫގެ ވެރިކަމާއި މުދިންކަމާއި އިމާމްކަން ކުރައްވާފައެވެ. މުޅި އަތޮޅުގައި ނެތްވަރުގެ ތަނަވަސްވެރިއެކެވެ. ސީދާ ކޮޅުބަށް ވަޑައިގެން ވިޔަފާރިކަން ކުރެއްވިއެވެ. ރައްޔިތުންގެ މުހުތާދުތައް ފިލުވައި ހެއްދެވިއެވެ. މަސްދޯނިފަހަރު ދުއްވާ ހެއްދެވިއެވެ. ކާސިން ހާޖީއަކީ ދީނަށް ލޯބިކުރެއްވި ބޭފުޅެކެވެ. ހައްޖުގެ މަތިވެރި އަޅުން ކަނޑުމަގުން ކުރެއްވިއެވެ. މި މަޒުމޫނުގައި ބަލާލާނީ އެމަނިކުފާނުގެ ޙަޔާތަށެވެ. ކާސިން ހާޖީގެ އުފަން ރަށަކީ މިލަދުންމަޑުލު ދެކުނު ބުރީ މަނަދޫއެވެ. ކާސިން ހާޖީ އުޅެ ބޮޑުވީ މަނަދޫގައެވެ. ކާސިން ހާޖީގެ ބައްޕާފުޅަކީ މަނަދޫ ހާޖީބެ އެވެ. ފުރިހަމަ ނަމަކީ ހާރޫނެވެ. ކޮލީ ނަންފުޅަކީ ހާރޫނު ހާޖީ ކަލޭފާނެވެ. މަންމާފުޅުގެ ފުރިހަމަ ނަންފުޅަކީ އައިޝަތު ޤާސިމެވެ. މަނަދޫ މީހުން ޢާންމުކޮށް އައިޝަތު ޤާސިމަށް ކިޔަނީ ކަމަނަ ދައިތައެވެ. ހާޖީބެއަކީ މަނަދޫގައި އެދުވަސްވަރު އުޅުއްވި އެންމެ މުއްސަދި އެކަކު ކަމުގައި ވިއެވެ. ހާޖީބެ ގެ ގެކޮޅު ހުރިތަނުގައި މިހާރު ހުރީ މަނަދޫ ދިލްބަހާރު ގެއެވެ. އެގޭގައި ކުރީގެ މަސައްކަތްތެރިކަން ފެންނަން އެބަހުއްޓެވެ.\n2 ތުއްޕުޅު އިރުގެ ޙަޔާތް\n3 ޒުވާން ދުވަސްވަރުގެ ދިރިއުޅުއްވުން\n4 ކައިވެނީގެ ޙަޔާތް\n5 ކާސިން ހާޖީގެ އާއިލާ\n6 ދުނިޔޭގައި ތިބި ކާފަދަރިން\n7 އަދާކުރެއްވި ވަޒީފާތައް\n8 ދިރިއުޅުއްވުމަށް ކުރެއްވި މަސައްކަތްތައް\n11 މުސަންނިފުގެ ގަލަމުން:\nޢައިޝަތު ޤާސިމް ( ކަމަނަ ދައިތަ)\nޤާސިމް ހާރޫނު ( މަނަދޫ ކާސިންހާޖީ)\nތުއްޕުޅު އިރުގެ ޙަޔާތް[އުނިއިތުރު ގެންނަވާ]\nކާސިން ހާޖީ އުފަންވީ " ހާޖީބެގެ ގޭގައި ( ދިލްބަހާރުގެ ) ގައެވެ. އުފަންތާރީޚަކީ ---- އެވެ.\nޒުވާން ދުވަސްވަރުގެ ދިރިއުޅުއްވުން[އުނިއިތުރު ގެންނަވާ]\nކާސިން ހާޖީއަކީ ހެދިހުރި ހަށިގަނޑެއްގެ ވެރި ޒުވާނެކެވެ. ބުރުސޫރަ ރީތި ބޮލުގެ އިސްތަށިގަނޑު ވަރުގަދަ ހަށިގަނޑުކުލަ ދޮން މީހެކެވެ. އިސްކޮޅާ ރޫފަ ގުޅޭ ވަރުގަދަ ޅަނބާޅަ ބޭފުޅެކެވެ. ސަމައްތަރު ހެޔޮ މުލައްދަނޑިތަކެއްގެ ވެރިއެކެވެ. ޒުވާން ދުވަސްވަރު ކުޅިވަރު ކުޅެއްވުމުގައި އަވަދިނެތި އުޅުއްވިއެވެ. ދަނޑިޖެހުމާއި ސަގާފީ ކުޅިވަރު ކުޅުއްވިއެވެ. ފުޓްބޯޅަ ކުޅުއްވިއެވެ. ކާސިން ހާޖީއަކީ ޒުވާން ދުވަސްވަރުވެސް ނުފޫޒުގަދަ ހަރުދަނާ ޝަހުސިއްޔަތެކެވެ. ޖަރުބާތީ ބޭފުޅެކެވެ.\nކައިވެނީގެ ޙަޔާތް[އުނިއިތުރު ގެންނަވާ]\nކާސިން ހާޖީ ޖުމުލަ5މީހަކާ ކައިވެނީގެ ގޮތުން ގުޅިވަޑައިގެންނެވިއެވެ. އެއީ 1- ދަލޭކަ2- އައިޝަތު މޫސާ ( ކަތީބުގެ މޫސަބޭގެ ދޮން ދައިތަ )3- ދޮން އައިސަ ( ހައްވަދައިގެ ދޮންއައިސަ) 4- މަރިޔަމް މޫސާ ( މޫސާ މަނިކުބޭގެ މަރިޔަ )5- މަރީނާ މޫސާ ( ބޮޑިބަތް މޫސަބޭގެ މަރީނާ ) އެވެ.\nކާސިން ހާޖީ ކައިވެނި ބައްލަވައިގެން ބޭފުޅުންގެ ތެރެއިން އެންމެ ފުރަތަމަ ކައިވެނި ބައްލަވައިގެންނެވި ދަލޭކައަކީ ވަރަށް ބުރުސޫރަ ރީތި އަންހެނެކެވެ. އޭނާއަށް ދަރިކަލަކުވެސް ލިބިވަޑައިގެންނެވިއެވެ. އެކަމަކު ޅަފަތުގައި އަވަހާރަވީއެވެ. މަރިޔަމް މޫސާއަށް9ކުދިން ލިބިވައިގަތެވެ. އެއީ7ފިރިހެން ކުދިންނާއި2އަންހެން ކުދިންނެވެ. އޭގެ ތެރެއިން ދުނިޔޭގައި މިހާރު ތިއްބެވީ3ފިރިހެން ބޭފުޅުންނާއި 1 އަންހެން ބޭފުޅެކެވެ. އެއީ ސަޢީދު ޤާސިމް ، ޢަބްދުލްއަޒީޒު ޤާސިމް، އަޙްމަދު ހަނީފް އަދި ހައްވާ ގާސިމެވެ. މަރިޔަމް މޫސާ އަވަހާރަވީ ދަރިކަލަކު ރައްކާވުމަށްފަހު އެބަލިން ގަދަނުވެއެވެ. އެއަށްފަހު ކާސިން ހާޖީ ކައިވެނި ބައްލަވައިގެންނެވީ މަރީނާ މޫސާ އާއެވެ. ކާސިން ހާޖީ އަވަހާރަވީއިރުވެސް އަނބިކަނބަލަކަށް އިންނެވީ މަރީނާ މޫސާއެވެ. އެބަނޑަށް4ފިރިހެން ބޭފުޅުންނާއި4އަންހެން ބޭފުޅުން ލިބިވަޑައިގެންފައިވެއެވެ. ދުނިޔޭގައި ތިއްބެވީ2ފިރިހެން ބޭފުޅުންނާއި3އަންހެން ބޭފުޅުންނެވެ. އެއީ މުޙަންމަދު ނާސިހާއި އަބޫބަކުރު ޖައުހަރީ އާއި ފަޒުނާ ޤާސިމާއި ބަދޫރާ ޤާސިމާއި ފަޒީލާ ޤާސިމެވެ. ކާސިން ހާޖީގެ އެންމެ ދޮށީ ދަރިކަލަކީ ސައީދު ޤާސިމެވެ. އެންމެ ހަގު ދަރިކަލަކީ ފަޒީލާ ޤާސިމެވެ\nކާސިން ހާޖީގެ އާއިލާ[އުނިއިތުރު ގެންނަވާ]\nދުނިޔޭގައި ތިބި އުފަން ދަރިން\n1- ސަޢީދު ޤާސިމް ( 16 ފެބްރުއަރީ 1945 ) ( ވަނަން: ދޮންތުއްތު )\n2- ޢަބްދުލްޢަޒީޒު ޤާސިމް ( ވަނަން: ތުއްތު )\n3- ޙައްވާ ޤާސިމް ( ވަނަން: ދޮންކަނބުލޮ )\n4- އަޙްމަދު ހަނީފް ( ވަނަން: މަންމަނު )\n5- މުޙަންމަދު ނާސިޙް\n6- އަބޫބަކުރު ޖައުފަރީ\n7- ފަޒުނާ ޤާސިމް\n8- ބަދޫރާ ޤާސިމް\n9- ފަޒީލާ ޤާސިމް\n1- ޒުލޭޚާ އިބްރާހިމް ( ބޮޑުކާށި ކަނބުލޮ ) މާލްރޯޑް / ނ. މަނަދޫ ( ސަޢީދު ޤާސިމް ގެ އަނބިކަނބަލުން )2ކައިވެނި\n2- ޚާޖަރާ ޢުމަރު ( ކަމަނަ އުމަރުބޭގެ ޚާޖަރާ ) ޖޭމުގަސްދޮށުގެ / ނ. މަނަދޫ ( ޢަބްދުލްޢަޒީޒު ޤާސިމް އާ ކައިވެނި ބައްލަވައިގެންނެވި )3 ކައިވެނި\n3- ޛުލައިޚާ މޫސާ ( މޫސަ ދަލޭ ) ތަނޑިރަތްމާގެ / ނ. މަނަދޫ ( ޢަބްދުލްޢަޒީޒު ޤާސިމް އާ ކައިވެނި ބައްލަވައިގެންނެވި ) 1 ކައިވެނި ( ނޯޓް: ޛުލައިޚާ މޫސާ އާއި ޢަބްދުލްޢަޒީޒު ކައިވެނި ބައްލަވައިގަތީ ޚާޖަރާ ޢުމަރާ ދެއަނތްބަށެވެ. )\n4- ޚަދީޖާ ޔޫސުފް ( ކެލާހަދީ ) ޕެރިސްގެ / ނ. މަނަދޫ ( ޢަބްދުލްޢަޒީޒު ޤާސިމް އާ ކައިވެނި ބައްލަވައިގެންނެވި ) 1 ކައިވެނި\n5- އައިމިނަތު މުޙަންމަދު ( އައިމިނަކޮއި ) ސޯސަންގެ / ނ. މަނދޫ ( ޢަބްދުލްޢަޒީޒު ޤާސިމް ގެ އަނބިކަނބަލުން )1 ކައިވެނި\n6- އައިމިނަތު ޤާސިމް ( ރާއައިމިނަ ) މިދިލިމާގެ / ނ. މަނަދޫ ( އަޙްމަދު ޙަނީފް ކައިވެނި ބައްލަވައިގެންނެވި ) 1 ކައިވެނި\n7- ޒުހުރާ ( ގާފަރު ޒުހުރާ ނުވަތަ ފަލަކުބޭ ޒުހުރާ ) ( އަޙްމަދު ޙަނީފް ކައިވެނި ބައްލަވައިގެންނެވި )1 ކައިވެނި\n8- އައިމިނަތު ޢަބްދުއްސަމަދު ( ކޮޅުބޭގެ އައިމިނަތު ) ކުރިކީލަގެ / ނ.މަނަދޫ ( އަޙްމަދު ޙަނީފް ކައިވެނި ބައްލަވައިގެންނެވި )1 ކައިވެނި\n9- ނަބީސާ ( އިންޑިއާ ނަބީސާ ) ( އަޙްމަދު ޙަނީފުގެ އަނބިކަނބަލުން ) 1- ކައިވެނި\n10- ޢައްބާސް ނޫޙް ފިތުރޯނުގެ ( ޙައްވާ ޤާސިމް ގެ ފިރިކަލުން )4ކައިވެނި\n11- ޢުމަރު ޢަބްދުއްރަޙުމާން ( ލޯލިބޭ ) ޗާނދަނީވިލާ / ނ.މަނަދޫ ( ޙައްވާ ޤާސިމް އާ ކައިވެނި ބައްލަވައިގެންނެވި ) 1 ކައިވެނި\n12- ވަފިއްޔާ ( މުޙަންމަދު ނާސިޙްގެ އަނބިކަބަލުން ) ށ.މަރޮށި\n13- ޢުންމު ކްލުސޫމާ ރޭނިގެ / ނ.މަނަދޫ ( އަބޫބަކުރު ޖައުހަރީ އަލަތު ކައިވެނި ކުރެއްވި ) 1 ކައިވެނި\n14- އައިޝަތު ޝީނީޒް ސުންދުރަ / ކ. މާލެ ( އަބޫބަކުރު ޖައުހަރީގެ އަނބިކަނބަލުން ) 1 ކައިވެނި\n15- އިބްރާހިމް ޔޫސުފް ޅ. ކުރެންދޫ ( ފަޒުނާ ޤާސިމްގެ ފިރިކަލުން ) 1 ކައިވެނި\n16- ޢަބްދުއްރަޙްމާނު ޢަބްދުލްޤައްޔޫމް ގުލްޒާރުގެ / ނ. މަނަދޫ ( ބަދޫރާ ޤާސިމުގެ ފިރިކަލުން )\n17- އަޙްމަދު ޢާތިފް ފިތުރޯނުގެ / ނ.މަނަދޫ ( ފަޒީލާ ޤާސިމުގެ ފިރިކަލުން )\nދުނިޔޭގައި ތިބި ކާފަދަރިން[އުނިއިތުރު ގެންނަވާ]\nގާސިމް ހާރޫނުގެ ފުތް ސަޢީދު ޤާސިމް ގެ ދަރިން\n1- މުޙަންމަދު ސަޢީދު ( ސައީދު ޤާސިމާއި ޒުލޭޚާ އިބްރާހިމަށް ލިބިފައިވާ )\n2- ޢަބްދުﷲ ސަޢީދު ( ސައީދު ޤާސިމާއި ޛުލައިޚާ އިބްރާހިމަށް ލިބިފައިވާ )\n3- ޢަލީ ޒާހިރު ( ސައީދު ޤާސިމާއި ޛުލައިޚާ އިބްރާހިމަށް ލިބިފައިވާ )\n4- ޢަބްދުއްރަޙުމާން މުބާރިކް ( ސައީދު ޤާސިމާއި ޛުލައިޚާ އިބްރާހިމަށް ލިބިފައިވާ )\n5- ޢައިޝަތު ފަރަހަނާޒް ( ސައީދު ޤާސިމާއި ޛުލައިޚާ އިބްރާހިމަށް ލިބިފައިވާ )\n6- އައިމިނަތު ފަހަރަދީބާ ( ސައީދު ޤާސިމާއި ޛުލައިޚާ އިބްރާހިމަށް ލިބިފައިވާ )\n7- މަރިޔަމް ފަރަހާނާ ( ސައީދު ޤާސިމާއި ޛުލައިޚާ އިބްރާހިމަށް ލިބިފައިވާ )\n8- ފަސީހާ ހަނާނު ( ސައީދު ޤާސިމާއި ޛުލައިޚާ އިބްރާހިމަށް ލިބިފައިވާ )\nޤާސިމް ހާރޫނުގެ ފުތް ޢަބްދުލްޢަޒީޒުގެ ދަރިން\n9- މުޙަންމަދު ޢަރީފް ( ޢަބްލްޢަޒީޒާއި ޙާޖަރާ ޢުމަރަށް ލިބިފައިވާ )\n10- އަޒުރާ ޢަބްދުލްޢަޒީޒް ( ޢަބްދުލް ޢަޒީޒާއި ޛުލައިޚާ މޫސާ އަށް ލިބިފައިވާ )\n11- ފަޒީލާ ޢަބްދުލްއަޒީޒް ( ޢަބްލްޢަޒީޒާއި ޙާޖަރާ ޢުމަރަށް ލިބިފައިވާ )\n12- މައިމޫނާ ޢަބްދުލްޢަޒީޒް ( ޢަބްލްޢަޒީޒާއި ޙާޖަރާ ޢުމަރަށް ލިބިފައިވާ )\n13- މަޢުރޫފް ޢަބްދުލްޢަޒީޒު ( ޢަބްދުލް ޢަޒީޒާއި އައިމިނަތު މުޙަންމަދަށް ލިބިފައިވާ )\n14- ސަނާ ޢަބްދުލްޢަޒީޒް ( ޢަބްދުލް ޢަޒީޒާއި އައިމިނަތު މުޙަންމަދަށް ލިބިފައިވާ )\n15- ނަޒީފް ޢަބްދުލްޢަޒީޒު ( ޢަބްދުލް ޢަޒީޒާއި އައިމިނަތު މުޙަންމަދަށް ލިބިފައިވާ )\n16- ޝައްފާފު ޢަބްދުލް ޢަޒީޒް( ޢަބްދުލް ޢަޒީޒާއި އައިމިނަތު މުޙަންމަދަށް ލިބިފައިވާ )\nގާސިމް ހާރޫނުގެ ފުތް ހައްވާ ޤާސިމްގެ ދަރިން\n17- ސަލްމާ ޢައްބާސް ( ހައްވާ ޤާސިމަށާއި ޢައްބާސް ނޫހަށް ލިބިފައިވާ )\n18- ޢަލީ ނަޝީދު ( ހައްވާ ޤާސިމަށާއި ޢައްބާސް ނޫހަށް ލިބިފައިވާ )\n19- ޙުސައިން ނަޝީދު ( ހައްވާ ޤާސިމަށާއި ޢައްބާސް ނޫހަށް ލިބިފައިވާ )\n20- ޙަސަން ނަޝީދު ( ހައްވާ ޤާސިމަށާއި ޢައްބާސް ނޫހަށް ލިބިފައިވާ )\n21- އައިމިނަތު ސަރުމީލާ ( ހައްވާ ޤާސިމަށާއި ޢައްބާސް ނޫހަށް ލިބިފައިވާ )\n22- ފާތުމަތު ސަމާ ( ހައްވާ ޤާސިމަށާއި ޢައްބާސް ނޫހަށް ލިބިފައިވާ )\n23- މުޙަންމަދު ނާޝީދު ( ހައްވާ ޤާސިމަށާއި ޢައްބާސް ނޫހަށް ލިބިފައިވާ )\n24- ޝަޒުމާ އައްބާސް ( ހައްވާ ޤާސިމަށާއި ޢައްބާސް ނޫހަށް ލިބިފައިވާ )\nގާސިމް ހާރޫނުގެ ފުތް މުޙަންމަދު ނާސިޙުގެ ދަރިން\n25- ނަޒީޙް ( މުޙަންމަދު ނާސިޙަށާއި ވަފިއްޔާއަށް ލިބިފައިވާ )\nގާސިމް ހާރޫނުގެ ފުތް އަބޫބަކުރު ޖައުހަރީގެ ދަރިން\n26- މަރިޔަމް ޖާއިޝާ ޖައުހަރީ ( އަބޫބަކުރު ޖައުހަރީ އަށާއި އައިޝަތު ޝީނީޒް އަށް ލިބިފައިވާ )\n27- ޢަބްދުﷲ ޖައިޝާން ޖައުހަރީ ( އަބޫބަކުރު ޖައުހަރީ އަށާއި އައިޝަތު ޝީނީޒް އަށް ލިބިފައިވާ )\nގާސިމް ހާރޫނުގެ ފުތް ފަޒުނާ ޤާސިމްގެ ދަރިން\n28- އަމަން އިބްރާހިމް ( ފަޒުނާ ޤާސިމަށާއި އިބްރާހިމް ޔޫސުފަށް ލިބފައިވާ )\n29- އަނާނު އިބްރާހިމް ( ފަޒުނާ ޤާސިމަށާއި އިބްރާހިމް ޔޫސުފަށް ލިބފައިވާ )\n30- އާލާ އިބާރާހިމް ( ފަޒުނާ ޤާސިމަށާއި އިބްރާހިމް ޔޫސުފަށް ލިބފައިވާ )\nގާސިމް ހާރޫނުގެ ފުތް ބަދޫރާ ގާސިމްގެ ދަރިން\n31- އައިލަމް ޢަބްދުއްރަޙުމާން ( ބަދޫރާ ގާސިމަށާއި ޢަބްދުއްރަޙުމާން ޢަބްދުލްޤައްޔޫމަށް ލިބިފައިވާ )\n32- ލައްމަތު ޢަބްދުއްރަޙުމާން ( ބަދޫރާ ގާސިމަށާއި ޢަބްދުއްރަޙުމާން ޢަބްދުލްޤައްޔޫމަށް ލިބިފައިވާ )\nގާސިމް ހާރޫނުގެ ފުތް ފަޒީލާ ޤާސިމްގެ ދަރިން\n33- މަރިޔަމް އަފުނާނު އާތިފް ( ފަޒީލާ ޤާސިމާއި އަހުމަދު އާތިފަށް ލިބިފައިވާ )\nކާސިން ހާޖީ އަދާކުރެއްވި ސަރުކާރުގެ ވަޒީފާ ތަކުގެ ތެރޭގައި މުދިން ކަމާއި ޚަތީބުކަން ހިމެނެއެވެ. ކާސިން ހާޖީއަކީ އިމާމެކެވެ. ކަށުކަމާކެމީގެ ކަންތައްތައް ކުރެއްވި ބޭފުޅެކެވެ. ދެވަނަ ބޮޑު ހަނގުރާމައާއި ގުޅިގެން ރާއްޖެއަށް ކުރިމަތިވި ބޮޑުތަދުގެ ދުވަސްވަރު މަނަދޫ ކުޑަ ޚަތީބު ކަމުގެ މަގާމުގައި ހުންނެވީ ކާސިން ހާޖީއެވެ. ރާއްޖޭގެ އުތުރުގައި އެންމެ ބޮޑަށް ހާލުގައި ޖެހުނު އެއް ރަށް ކަމުގައިމާ ނ. މަނަދޫއަށް އެދުވަސްވަރު ދިމާވި ތަދުމަޑުކަމާއި ބަނޑުހައި ހޫނުކަމުގައި ރައްޔިތުންނަށް ދިމާވެފައިވާ ދަތި ހާލު ކުޑަކުރެއްވޭތޯ އެންމެ ބޮޑަށް މަސައްކަތްކުރެއްވި އެއް ބޭފުޅަކީ ކާސިން ހާޖީއެވެ.\nދިރިއުޅުއްވުމަށް ކުރެއްވި މަސައްކަތްތައް[އުނިއިތުރު ގެންނަވާ]\nޤާސިމް ހާރޫނު ( މަނަދޫ ކާސިންހާޖީ )ގެ ބްރިޓިޝް ޕާސްޕޯޓްގެ ކަވަރ\nކާސިން ހާޖީ ދިރިއުޅުއްވުމަށް ކުރެއްވި މައިގަނޑު މަސައްކަތަކީ ވިޔަފާރިއެވެ. ކޮޅުބުމަށް ހިކިމަހާއި ކުފުރާ ގެންދަވާ މުދާ ގެންނަވައެވެ. މަސްވެރިކަން ކުރެއްވިއެވެ. މަހަށްދާ ބޮޑެތި މަސްދޯނިތައް ދުއްވިއެވެ. ކާސިން ހާޖީ އަކީ އޭރު މުޅި ނ.އަތޮޅަށްވެސް މަޝްހޫރު ވިޔަފާރިވެރިއެކެވެ. މަނަދޫގައި ނެތްވަރުގެ މުއްސަދި ބޭފުޅެކެވެ. ރަށުގައި އޮޑިދޯނި ފަހަރުގެ ނަމުގައި ރުއްގަނޑުތައް އެޅުއްވިއެވެ.\nމަނަދޫ ކާސިން ހާޖީ ނިޔާވީ ވަރަށް ގިނަ ދުވަހު އާލާސްކަންފުޅާ އުޅުއްވާފައެވެ. ސްޓްރޯކެއް ޖެހިވަޑައިގެން ޕެރަލައިޒްވެ އެހާލުކޮޅުގައި ގާތްގަޑަކަށް 15 ވަރަކަށް އަހަރު އުޅުއްވިއެވެ. ބަލިވެ އުޅުއްވިއިރު އެބަލިހާލަށް ވަރަށް ބޮޑަށް ކެތްތެރިވެ ވަޑައިގެންނެވިއެވެ. އެއްވެސް ޝަކުވާއެއް ކުރައްވާ ރުޅި އިސްކުރައްވާ ހައްދަވާފައެއް ނުވެއެވެ. ސްޓްރޯކް ޖެހިވަޑައިގެންނެވުމާއެކު ފަރުވާ ދޭން ފެށުނެވެ. އެގޮތުން ދިވެހިބޭހާއި ޑޮކްޓަރީ ބޭސް ކުރެވުނެވެ. ފުރަތަމަ ސްޓްރޯކް ޖެހިވަޑައިގެންނެވުމުން މާލެ ގެންނަވާ އޭނާގެ ދަރިންގެ ބެލުމުގެ ދަށުން ޑޮކްޓަރީ ފަރުވާ ކުރެވުނެވެ. ކޮންމެވެސް ވަރަކަށް ލުއިކަން ލިބިވަޑައިގެންނެވިއެވެ. ގިނަ ދުވަސްތަކެއް އެބަލީގައި ހޭދަކުރެއްވުމަށްފަހު އަވަހާރަވީ އެބަލީގައެވެ.\nމަނަދޫ ކާސިންހާޖީ އަވަހާރަވީ ހިޖުރައިން ---- އެވެ. އެއީ މީލާދީން 1988 އެވެ. މަހަކީ މާރޗް މަހެވެ. އޭރު އެމަނިކުފާނުގެ އުމުރުފުޅަކީ -- އަހަރުފުޅެވެ. އަވަހާރަވީ އެދުވަހުރޭ އިރުއޮއްސި ގާތްގަޑަކަށް 7:15 ގައެވެ. ކަށުކަމާކެމީގެ ކަންތައްތައް ކުރެވުނީ ކާސިން ހާޖީގެ އަމިއްލަ ގެކޮޅު ކަމަށްވާ މަނަދޫ ފިނިވާގޭގައެވެ. މަނަދޫ ކުރީގެ ހުކުރުމިސްކިތް ( މަސްޖިދުލް ރިޟްވާން ) ގައި ކަށުނަމާދުކޮށް، ފަސްދާނަ ވެޑުވުނީ މަނަދޫ ސަހަރާގައެވެ.\nމުސަންނިފުގެ ގަލަމުން:[އުނިއިތުރު ގެންނަވާ]\nމަނަދޫ ކާސިން ހާޖީއަކީ އަޅުގަނޑުގެ ލޮބުވެތި ކާފައެވެ. ކާފަގެ ހަނދާނަކަށް އަޅުގަނޑު ހުންނަ އެންމެ ދުރު ހަނދާނަކީ މަނަދޫ މާފޮޅޭގޭ ގޯތިތެރޭގައި ހުންނަ ކާފަގެ ބޮޑު ޖަބްރޯލު ގަހަކުން ޖަބުރޯލު ބިންނަން ގެންދާ ހަނދާނެވެ. އޭރު ކާފަ ހުންނަވަނީ ހުދު މުންޑެއްގައެވެ. އަދި އަތްދިގު ހުދު ގަމީހެއްގައެވެ. އޭރުވެސް ބޮލުގެ އިސްތަށިގަނޑު ހުންނަނީ މުޅިންހެން ހުދު ނުރައަށް ވެފައެވެ. ކާފަގެ ދެން އެންމެ ދުރު ހަނދާނަކަށް ހުންނަނީ އަޅުގަނޑުގެ ބައްޕައާ އެކު ކާފަގެއަށް ސައިބޯންދާ ހަނދާނެވެ. ބައްޕަ އޭރު ހުންނަވަނީ މާލޭގައެވެ. ރަށަށް ވަޑައިގަތީމާ ކާފަގެއަށް ސައިބޯން ގެންދާނެއެވެ. އެދުވަހު ތަށިމަތީގައި ވަރަށް ގިނަ ވައްތަރުތައް ހުންނާނެއެވެ. އަޅުގަނޑުމެން ސައިބޮއި ނިމިގެން ކުޅެން އުޅެއުޅެފައި ދެވަނަ ފަހަރަށް ކާގެއަށް ދާއިރުވެސް ކާފައާއި ބައްޕަ އާ ދެކަލުން ސައިބެއްލެވުމުގައި ތިއްބަވާނެއެވެ. ކާފައަކީ ވަރަށް ލަސްލަހުން ވަރަށް ރަނގަޅަށް ހަފައިގެން ކޭންބައްލަވާ ބޭކަލެކެވެ.\nކާފައަށް ސްޓްރޯކް ޖެހިވަޑައިގެން ޕެރަލައިޒް ވެގެން މާލެ ގެންނެވި ދަތުރުގައި އަޅުގަނޑު މާލެ ދިޔައީމެވެ. ކާފައާއި އެއް ބަނޑުއެއްބަފާ އިބްރާހިމް ހާރޫނު ( އިބުރަބޭ ) ގެ މުތީ ބައްތެލީގައި އެކުރި ދަތުރު ނިންމާލެވުނީ ހަފުތާއެއްހާ ދުވަހުންނެވެ. އެއީ ވައި ނުބައިވެ ފަލިވެސް ޖަހައިގެންނެވެ. އެދަތުރުގައި އަޅުގަނޑުގެ ކޮއްކޮ ޢަލީ ޒާހިރުވެސް ބައިވެރިވިއެވެ. އަޅުގަނޑުމެން އައީ އަޅުގަނޑުމެންގެ ބޮޑުބޭބެ އަބްދުލްޢަޒީޒު ޤާސިމްގެ ބެލެނިވެރިކަމުގައެވެ. ކާފަ މާލޭގައި އޮންނެވީ އަޅުގަނޑުގެ ބައްޕަ އޭރު އުޅުއްވި މ. ދޫނިދޫގައެވެ. އަޅުގަނޑުގެ މަންމަ އާ އަޅުގަނޑުގެ އާއިލާ އޭރު އުޅެމުން ދިޔައީ އެގޭގައެވެ. ވަރަށް ގިނަ ދުވަހު މާލޭގައި ޑޮކްޓަރީ ފަރުވާ ކުރުމަށް ކާފަ އޮތެވެ. އޭރު ދިވެހި ބޭސްވެސް ކޮށްފައިވެއެވެ.\nރަށުގައި ކާފަ ބަލި ހާލުގައި އުޅުއްވިއިރު ގިނަ އިރު އިންނަވާނީ ރުންމަގު ހޮޅުއަށީގައެވެ. ކޮންމެ ދުވަހަކުވެސް ހެނދުނު ކާފަގެ ދަރިއެއް ކަމަށްވާ އަހުމަދު ހަނީފު ކާފަ މޫދަ ގެންގޮސްގެން އުނަގަނޑުތާ ފެނުގައި ބަހައްޓައިގެން ކަސްރަތު ކުރުވާތަން އަޅުގަނޑު ދެކެމެވެ. އަދި ގޮނޑު ދޮށުގައި ބާއްވައިގެން ވެލި މޮޑެ ހަދާތީވެސް ދެކެމެވެ. ކާފަ ބަލިވެގެން އަޙުމަދު ހަނީފު އެއްވެސް ފޫހިކަމެއް ވަރުބަލިކަމެއް ނެތި އެކުރި ހޭހަން ކުރުމަކީ އާދަޔާ ޚިލާފު ކަމެކެވެ.\nކާފަ ބަލިވެ އުޅުއްވި އިރު އެއްދުވަހަކު ކާފަ އަޅުގަނޑުމެންގެ ގެއަށް ވަޑައިގަތެވެ. އެއީ އެއޮތް ހުރިހާ ދުވަހު އާލާސްކަންފުޅުގައި އުޅުއްވިއިރުވެސް ކާފަ ޝަކުވާއެއް ކުރަނިކޮށް އަޅުގަނޑު ދެކުނު ހަމައެކަނި ފަހަރެވެ. އެދުވަހުވެސް ކުރެއްވީ ބަލީގެ ޝަކުވާއެއްނޫނެވެ. ކާފައަށް އަޅާނުލާ ޝަކުވާއެއްވެސް ނޫނެވެ. ކާފައަށް ފެންނަ ކަންތައްތަކާމެދު ހިތްހަމަޖެހިވަޑައި ނުގަންނަވާ ޝަކުވާއެވެ. އެދުވަހު ބައްޕައާއެކު ކާފަ ގެއަށްލާން އަޅުގަނޑު ދިޔައީމެވެ. ކާފަ ވަޑައިގަތީ އަޅުގަނޑުމެންގެ ގެއިން ސައި ބައްލަވައިގެންނެވެ. އެދުވަހު އަޅުގަނޑުމެންގޭގައި ހަދާ ސައި މީރު ވާހަކަ ވިދާޅުވުމުން ކޮންމެ ދުވަހަކު ކަހަލަ ގޮތަކަށް ކާފައަށް ސައިގެންދަމެވެ. އެކަން އޮންނަނީ އަޅުގަނޑަށާއި އަޅުގަނޑުގެ ކޮއްކޮ އަލީއަށެވެ. ސައިގެންދަނީ މާމުއި ހުސްކުރި ބިއްލޫރި ތައްޓެއްގައި މަތި ޖަހައިގެންނެވެ.\nކާފަ ނިޔާވި ކަމުގެ ޚަބަރު އަޅުގަނޑަށް ލިބުނީ ދެނަމާދު ދޭތެރޭގައި ފިހާރަ ހުޅުވައިގެން ފިހާރައިގައި އިންދައެވެ. އޭވާހަކަ އަޅުގަނޑުގެ ގާތުގައި ވިދާޅުވީ ބައްޕައެވެ. ފިހާރަ ބަންދުކޮށް ބައްޕައާއެކު އަޅުގަނޑު ދިޔައީ ކާފަގެ ގެއަށެވެ. އޭރު ކާފަ ބާއްވާފައި އޮތީ އެތެރިގޭ ތެރޭގައެވެ. އަހުމަދު ހަނީފު ރޮމުން ފާރުގައި ބޯތަޅާތަން އަޅުގަނޑު ދެކުނީމެވެ. އެކަން މަނާކުރީ އަޅުގަނޑުގެ ބައްޕައެވެ. އިޝާ ނަމާދުން ފައިބައިގެން އަންނައިރު އާދަވެގެން މަންމަ ހުންނާނީ ކާން ހަދާފައެވެ. އެރޭ އެއްގޮތަކަށްވެސް ކާހިތެއްނުވިއެވެ. ދެން ކާފަ ކައިރިއަށްގޮސް ޤުރުއާން ކިޔަވަން އިނީއެވެ. ހިނަވާ ހަދަން ފެށުމުން މަންމައާއެކު އަޅުގަނޑު އައީ ގެއަށެވެ. ކާފަ ވަޅުލަން ހަމަޖެހިފައިވަނީ ހެނދުނު ކަމަށްވާތީ މަންމައާއެކު އަޅުގަނޑުމެން އައީއެވެ. އޭރު އަޅުގަނޑު ހުރީ ވަރަށް ބޮޑަށް ދެރަވެ އަދި ވަރަށް ބޮޑަށް ބިރުވެސް ގެންފައެވެ. އެރޭ އަޅުގަނޑަށް އެއްގޮތަކަށްވެސް ނުނިދިގެން ނިދަން އޮތީ މަންމަގެ ކައިރީގައެވެ. އެކަމަކުވެސް ނުނިދެއެވެ. ބައްޕަ ގެއަށް ވަޑައިގަތީ މެންދަމުގެ ވަގުތެއްގައެވެ. އަޅުގަނޑުމެންނަށް ނުނިދިގެން އުޅޭތީ ވަރަށް އަސަރާއެކު ބައްޕަ ވާހަކަ ދެއްކެވިއެވެ. އަދިވެސް އެރޭ ބައްޕަ ދެއްކެވި ވާޙަކަ ކަންފަތުގައި އެބަހުއްޓެވެ. މީހަކު ނިޔާވެގެން އުޅޭ ކޮންމެ ތަނަކަށް ދެވުނަސް އެ ވާހަކަތައް ހަނދާން އާވެއެވެ. ބައްޕަ ވިދާޅުވިއެވެ. ކޮންމެ މީހަކީވެސް މަރުވާނެ މީހެކެވެ. ދަރިފުޅުގެ ބައްޕައާއި މަންމަވެސް މަރުވާނެއެވެ. ދަރިފުޅުވެސް މަރުވާނެއެވެ. މި ދުނިޔެއަކީ ވަގުތީ ތަކެކެވެ. ކޮންމެ މީހަކުވެސް ޖެހޭނީ މަރަށް ތައްޔާރުވާށެވެ. އަހަރެމެންނަކީ ﷲ ގެ އަޅުންނެވެ. އެކަލާނގެ މިންވަރުކުރެއްވި ވަގުތެއް ހަމަވުމުން އެކަލާނގެ ހަޟުރަތަށް ގެންދަވާނެއެވެ. އެކަމާ އެއްވެސް ޝަކުވާއެއް ނުކުރެވޭނެއެވެ. އަހަރެމެންނަށް ކާފައަށްޓަކައި ކޮށްދެވޭނެ ހަމައެކަނި ކަމަކީ ހެޔޮ ދުޢާ ކުރުމެވެ.\nއަޅުގަނޑުގެ ކާފައަށް ސުވަރުގޭގެ ދާއިމީ ރަޙުމަތް ލައްވާށިއެވެ. މަނަދޫ ކާސިން ހާޖީގެ ހަޔާތުގެ ނާމާ އަޅުގަނޑު ލިޔަން ގަސްތުކުޅަ ހިސާބަށް ލިޔެ މި ނިމުނީއެވެ. މައުލޫމާތު ދެއްވި ފަރާތްތަކަށް ޚާއްޞަ ކޮށް އަޅުގަނޑުގެ ލޮބުވެތި ބައްޕައަށް ވަރަށް ޚާއްޞަ ޝުކުރެއް ދަންނަވަމެވެ. މި ވަރުގެ މަސައްކަތެއް ކުރުމުގެ ހެޔޮ ތައުފީޤު ދެއްވި ކަމަށްޓަކައި ﷲ ސުބުހާނަހޫ ވަތަޢާލާއަށް ޙަމްދާ ޝުކުރު ކުރަމެވެ.\n--Allosaeed 05:30, 24 ޑިސެމްބަރު 2011 (UTC)\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 24 ޑިސެމްބަރު 2011، 10:30 ގައެވެ.


Fuluhunnai noosverin Drug ge haali thakah! | Mihaaru\nބައެއް މީޑިއާތަކާ އެކު، ފުލުހުން މިހާރު ފަށާފައިވާ ޑްރަގް އޮަޕަރޭޝަންގައި ބަޔަކު ފާސްކުރަން ހިފަހައްޓާފައިވާއިރު ނޫސްވެރިން އެ ސަރަހައްދުގައި ހަރަކާތްތެރިވަނީ.---ފޮޓޯ: ނިޝާން އަލީ/މިހާރު\n29 ނޮވެމްބަރ 2020 - 11:30\nރާއްޖޭގެ ބޮޑު ހަތަރު މީޑިއާއެއް ބައިވެރިކޮށްގެން މި އޮޕަރޭޝަން ހިންގަނީ ފުލުހުންްގެ ކްރައިމް އިންވެސްޓިގޭޝަން ކޮމާންޑާއި ޕޮލިސް މީޑިއާގެ އިސް ނެގުމަކަށެވެ. މީޑިއާތައް މި އޮޕަރޭޝަންގައި ބައިވެރިކުރަނީ، ކޮމިޝަނަ އޮފް ޕޮލިސް މުހަންމަދު ހަމީދު ވިދާޅުވި ގޮތުގައި "އިމްޕެކްޓް ޖާނަލިޒަމް" އަށް ފުރުސަތު ދިނުމަށެވެ.\nހަތްދިހަ ދެ ގަޑިއިރުގެ މި އޮޕަރޭޝަންގައި ބައިވެރިކޮށްފައި ވަނީ "މިހާރު"ގެ އިތުރުން ޕީއެސްއެމް، ސަން އަދި ރާއްޖެ ޓީވީ އެވެ. އޮޕަރޭޝަން ފެށީ ބުރާސްފަތި ދުވަހުގެ މެންދުރު ފަހު އެވެ. އޮޕަރޭޝަންގައި ބައިވެރިވާ ނޫސްވެރިން އަދިވެސް ތިބީ ސީންގަ އެވެ.\nހަމީދު ވިދާޅުވި ގޮތުގައި، މަސްތުވާތަކެތި ބޭނުން ކުރުމާއި އެތަކެތި ވިޔަފާރި ކުރުމާ ގުޅުން ހުރި އޮޕަރޭޝަންތަކުގައި ކުރިއަށް އޮތްތާނގައި ވެސް ނޫސްވެރިން ބައިވެރިކުރާނެ އެވެ. އޭގެ މަގުސަދަކީ އެކި ކަންކަން ހިނގާ ގޮތާ ދޭތެރޭ ހޭލުންތެރިކަން އިތުރު ކުރުން ކަމަށް އޭނާ ވިދާޅުވި އެވެ.\nIn an effort to raise awareness on the volume crime that occur in Male’ City and to enable “impact journalism” we gave journalists and reporters from4media outlets 72 hrs access to an on going police operation, targeted to curb street level peddling of narcotic drugs.\n— Mohamed Hameed (@M_Hameedh) November 29, 2020\n"މިހާރު"ން މި އޮޕަރޭޝަންގައި ބައިވެރިވި ނޫސްވެރިޔާ އާސިމާ ނިޒާރު ބުނި ގޮތުގައި ފުލުހުންނާ އެކު މި އޮޕަރޭޝަންގައި ބައިވެރިވުމުން ވަރަށް ގިނަ ކަންކަން ވަނީ ފެނިފަ އެވެ. އޭގެ ތެރޭގައި ފުލުހުން އޮޕަރޭޝަންތަކުގައި ރެއިޑް ކުރާ ގޮތާއި މަސްތުވާތަކެތީގެ ހާލަތު އޮތް ގޮތާއި ޓްރެންޑް ވަރަށް ރަނގަޅަށް ފެނުނުކަން އޭނާ ފާހަގަކުރި އެވެ.\nއެ އޮޕަރޭޝަނުގައި މީޑިއާތަކުން ބައިވެރިވި ކޮންމެ ނޫސްވެރިއަކާ ފުލުހުންގެ ޑްރަގް އެންޑް އެންފޯސްމަންޓް ޑިޕާޓްމަންޓް (ޑީޑީ) ގެ މީހަކު ވަނީ ހަވާލުވެފަ އެވެ. އޮޕަރޭޝަން ހިންގާ ތަންތަނަށް ދިޔައީ ޑީޑީގެ ފުލުހުންނާ އެކުގައި ކަމަށާއި އޮޕަރޭޝަން ހިންގާ ސަރަހައްދަށް ވަނުމުގެ ކުރިން، އެ އޮޕަރޭޝަނެއް ހިންގާ ތަނެއްގެ މައުލޫމާތެއް ނުދޭ ކަމަށް އޭނާ ބުންޏެވެ.\n"މަސްތުވާތަކެތި ހޯދައި، އެތަނުގެ ތެރޭގައި ތިބި މީހުންނާ ސުވާލުކުރުމަށް ފުލުހުންނާ އެކު އެ ތަންތަނަށް ނޫސްވެރިން ވަދޭ. ބޭނުމަކީ، މި މީހުން މި މަސައްކަތް ކުރާ ގޮތުގެ ހަގީގީ މަންޒަރު ދެއްކުން. އެ ސީނަށް ފުލުހުން ވަންނަނީ ވެސް ނޫސްވެރިން ފޮޓޯ އާއި ވީޑީއޯ ނަގަން ފުރުސަތު ދެމުން،" އާސިމާ ބުންޏެވެ.\n"މަސްތުވާތަކެއްޗާއި އެ ބޭނުން ކުރާ ސާމާނާއި އެކަމަށް ކުރާ އިންތިޒާމުތައް ފެންނަން ހުރި،" އޭނާ ބުންޏެވެ.\nމި އޮޕަރޭޝަނާ ބެހޭ ތަފުސީލީ ރިޕޯޓްތަކެއް ކުރިއަށް އޮތްތާނގައި ކިޔުންތެރިންނާ ހަމައަށް ގެނެސްދޭނަމެވެ.\nފުލުހުން މަސްތުވާތަކެތި ނޫސްވެރިކަން ނޫސްވެރިން މީޑިއާ\n56 ކޮމެންޓް, 159 ރިއެކްޝަންސް\nޑްރަގް އެންފޯސްމަންޓް ޑިފާރޓްމަންޓް އޭކޭއޭ ޑީއީޑީ. މައުލޫމާތު ދޭއިރު ރަނގަޅަށްތޯ މި ދެވެނީ ބެލުން ރަންގަޅު ކަންނޭނގެ!\nހިތާމައަކީ އަދަބު ދޭންޖެހޭ ހިސާބުން އެވާގޮތަކުން.\nނޫސްވެރިން ނެރޭ ރިޕޯޓްގެ ސަބަބުން ދެ ގޮތަކަށް އިމްޕެކްޓް ނިކުމެދޭނެ ކަމަށް ލަފާކުރެވޭ؛ 1. ޑީޑީގެ ރެއިޑް ކުރާގޮތް ހާމަވެ، ޕޮލިސް އިންޓެލިޖެންސް ކޮމްޕްރޮމައިސް ކޮންމެވެސް ވަރަކަށް ކޮށްފާނެ، އެހެން ކަމުން މިވިޔަފާރި ޑިސްޓްރިބިއުޓްކުރާ ކްލަސްޓަރތަށް ބޭނުންކުރާ އުކުޅުތަށް ބަދަލުކުރާނެ. 2. ކޮންމެވެސް ވަރެއްގެ ޖެހިލުންތަކެއްވެ ޑީލްތަށް މަދުވެގެންދިއުން އެކަށީގެންވޭ. އެކަމުގެ ސަބަބުން މިމާކެޓްގައި އަގުބޮޑުވެ ޑީލަރުންނަށް ފައިދާވުން ބޮޑުވާނެ.\nބޭރު ތަހުޒީބު ގައުމުތަކުގައި ވެސް ކުރަނީ ތި އުސޫލުން ރައްޔިތުން ގެ އިތުބާރު ހޯދުމަށް ކުރަން ޖެހޭ މުހިންމުކަމެެއް\nރައްޔިތުންގެ އިތުބާރު ލިބޭނީ ކުށް ސާބިތުވެ، ހުކުމްތަށް ތަންފީޒް ކުރެވިގެން.\nކޯޓު އަމުރު ހޯދިތަ؟ ބެލީ ކޯޓު އަމުރުގައި ބަޔާންކޮށްފައިވާ ގޮތަށް ޕެކްކޮށްފައި އަދި އެވަރުގެ ބަރުދަނެއް ހުރި އެއްޗެއްތަ؟ އެހެން ނޫނިއްޔާ އެންމެން ސަލާމަތްވީ. ފުލުހުންނާއި ނޫސްވެރިން ކުށްވެރިވީ.\nދެން ނޫސްވެރިންގޮސްސަ ތިޔަ ހާލިތަކަށް ބިސް އަޅާނީކީ ނޫން.\nބޮޑެތިމީހުން ފަހަތުން ދޭބަލަ.ތިކަން ހުއްޓުވޭނީ އޭރައް. ތި ގޭންގުކުދިން ދެދަޅަޔައް ގެންގޮސް ހެދިޔަސް ތިކަން މަދެއް ނުވާނެ\nމީ ކޮންމެހެން، ނޫސް ވެރިންނަށާ މީސް މީހުންނަށް ދަޢުވަތުދީގެން ކުރާކަށް މާ މޮޅު ކަމެއް ނޫން! މީ މުޅި ކޮމިޔުނިޓީ ވެސް ލަދުގަންނަން ޖެހޭ ކަންކަން! އެ މީހުން އެހިސާބަށް ދާންޖެހުނީ މައިގަނޑުގޮތެއްގައި މައިން ބަފައިންގެ އިހުމާލުން! އަންނަން އޮތް ޖީލުތައްވެސް ރަގަޅުކުރަންޏާ ކުދިން ސުކޫލަށް ފޮނުވުން މަޖުބޫރުކޮށް ބަސްނާހާކުދިންނަށް އެކުދިންގެ އުމުރާ ގުޅޭ އަދަބުވެސް ދޭންވީ! ޖިންސު ތަފާތުނުކޮށް ކްލާސް ރޫމް ކުނިކެހުމުން ފެށިގެން ސްކޫލް ފާރުގައި ކުލަ ލުމަށް ދަންދެން ހުރިހާ މަސައްކަތެއް ކުރުވަންވީ! ބޯ ދިގުކުރުމްކަލަ ކަންކަން ހުއްޓުވަންވީ! ތަސައްރަފު ނުފުދޭކުދިން ކުރާކުށަށް މައިންބަފައިންނަށް އަދަބުދޭންވީ! ސްކޫލް ނިމުމުން މަތީ ތަޢުލީމަށް ދިއުމުގެ ކުރިން ނެޝަނަލް ސަރވިސް ވެސް ތަޢާރަފުކުރަންވީ!\nފިރިހެން ކިދިން އިސްތަށިގަނޑު ދިގު ކުރުމަކުން އެއީ މައްސަލައެއްނޫން ވ ރަނގަޅު ކުދިން މީހުންވެސް އިސްތަށިގަނޑު ދިގުކުރޭ އަންހެނަކާ ވައްތަރު ގޮތަށް ބޯ އައްސާފަ ނުބަހައްޓަންޏާ މައްސަލައެއްނޫން އަންހެނުންނާ ވައްތަރުކޮށް އުޅުން އިސްލާމްދީނުގަ ވަނީ ފިރިހެނުންނަށް ޙަރާމް ކުރައްވަފަ ހަމަ އފަދައިން އަންހެނުން ފިރިހެނުންނާ ވައްތަރު ކޮށް އުޅުން ހަމަ ޙަރާމް ވެގެންވާ ކަމެއް ނަމާދު ކުރާއިރު ފިރިހެން އިސްތަށި ގަނޑު އައްސާފަ ބެހެއްޓުން މީވެސް ހުއްދަ ނޫން ގޮތެއް\nޢަފްލާ. އަހަރެމެން ކޮޕީ ކުރަންވީ ކާބަފައިންގެ ރީތި އަދާ. އެގޮތުން އަޅުގަނޑުމެންގެ ކާބަފައިންގެ ތެރެއިން ފިރިހެނުންނަކީ ރީތިކޮށް ބޯކޮށްފައި ބަހައްޓަން ޙާއްސަ ސަމާލުކަމެއް ދިން ބައެއް. އަދި ރީތިކޮށް ހެދުން އެޅުންވެސް އެއީ އެމީހުން ވަރަށް ލޯބިކުރިކަމެއް. އެކަމަކު މިހާރުގެ ޕާޓޭސް 'ސްޓައިލް'ގެ ކުދިން ޓީޝާޓޭއްލައިފައިހުންނައިރުވެސްހީވަނީގޯންޏެއްމަހައިގެންހުންނަހެން. އަހަރެމެން ބޮޑެތިވެގެން އައިއިރު އޭރުގެ ހަރު މީހުން އެއްވެސް ވަރަކަށް ބަލައެއް ނުގަނޭ މުޖުތަމައުގައި ބޮލުގެ އިސްތަށިގަނޑު ދިގޮކޮށްފައި ތިބޭ ކުދިންނެއް.\nލޮލް ކޮންތާކު ހިނގި ކަމެއްތަ؟ ކޮން އަވަށެއް؟ ކޮން މަގެއް؟5ކާފުގެ ސުވާލަށް ޖަވާބު ނުދެވެންޔާ ނޫސް ލިޔުމުގެ ބޭނުމެއް އެބައޮތްތަ؟\nބަލަ ކިޔުންތެރިންގެވެސް ވިސްނުމެއް ހުންނަންވާނެ، އެއީ މިވަގުތަށް ފަސްކާފު ހަމަކުރެވެން ނެތީމަ، ތަހުގީގު ހިނގަމުންދާތީ. އެބުނީނު ފަހުން ހަކާފުލައިގެން ރިޕޯޓު ލިޔާނަމޭ ކެތްތެރިވެބަލަ\nލޮކް ޑައުން ކޮއްފަ ރައްޔިތުން އިދަޖެހުނީމަ ދެން ޑްރަގް ޑޮރަގް ނޫސްވެރިން....ވަރައް ފައްކާ ، ފަސް ކާފު ހަމައެއް ނުވާނެ ... ސިކުޑި ހަމަވެގެން ދޯ ....\nތަންކޮޅެއް ގިނައިން ފޮޓޯ އަޕްލޯޑް ކޮށްލަ ބަލާށެވެ. އަދި ސޯސަލް މީޑިޔަގަވެސް އެވެ.


ކަންބޮޑުނުވޭ، ރައްޔިތުންގެ ރައްކާތެރިކަމަށް މިދަނީ ފިޔަވަޅު އަޅަމުން – ދިވެހި ނޫސް\nHome ⁄ ހަބަރު ⁄ ކަންބޮޑުނުވޭ، ރައްޔިތުންގެ ރައްކާތެރިކަމަށް މިދަނީ ފިޔަވަޅު އަޅަމުން\nކަންބޮޑުނުވޭ، ރައްޔިތުންގެ ރައްކާތެރިކަމަށް މިދަނީ ފިޔަވަޅު އަޅަމުން\nކޮރޯނާވައިރަހަށް ޕޮޒިޓިވްވެފައިވާ ދެ މީހަކު ރާއްޖެއިން ފެނުނު ނަމަވެސް ކަންބޮޑުނުވެ، ޑޮކްޓަރުންގެ އިރުޝާދުތަކަށް އަމަލުކުރައްވަމުން ގެންދެވުމަށް ރައީސް އިބްރާހިމް މުހައްމަދު ސޯލިހު އިލްތިމާސްކުރައްވައިފިއެވެ.\nރައީސް މިއަދު ކުރެއްވި ޓްވީޓެއްގައި ވިދާޅުވީ ކޯވިޑް 19 އާ ގުޅިގެން ރައްޔިތުންގެ ސަލާމަތާއި ރައްކާތެރިކަމަށް ކުރަންޖެހޭ ހުރިހާ ކަމެއް ސަރުކާރުން ކުރަމުންދާ ކަމަށެވެ. އަދި މިވަގުތު ކަންބޮޑުވުމާއި ހާސްކަމުގެ ތެރެއަށް ވަޑައިނުގެން ޑޮކްޓަރުންނާއި ހެލްތު ޕްރޮޓެކްޝަން އެޖެންސީ (އެޗްޕީއޭ) ގެ ލަފަޔާއި އިރުޝާދަށް ޢަމަލުކުރައްވަމުން ގެންދެވުމަށް ރައީސް ވަނީ އިލްތިމާސްކުރައްވާފައެވެ.\nކޯވިޑް 19 އާ ގުޅިގެން ރައްޔިތުންގެ ސަލާމަތާއި ރައްކާތެރިކަމަށް ކުރަންޖެހޭ ހުރިހާ ކަމެއް ސަރުކާރުން މިދަނީ ކުރަމުން. މިވަގުތު ކަންބޮޑުވުމާއި ހާސްކަމުގެ ތެރެއަށް ވަޑައިނުގެން ޑޮކްޓަރުންނާއި @HPA_MV ގެ ލަފަޔާއި އިރުޝާދަށް ޢަމަލުކުރައްވަމުން ގެންދެވުމަށް އިލްތިމާސް ކުރަން.\n— Ibrahim Mohamed Solih (@ibusolih) March 8, 2020\nރާއްޖެއިން ދެ މީހެއްގެ ފަރާތުން ކޮރޯނާ ވައިރަސް ފެނިފައިވާތީ ކުރެއްދޫ ރިސޯޓަށް ވަނީ އޮރެންޖް އެލާޓް ނެރެފަ އެވެ. އަދި މުޅި ރާއްޖެއަށް މިހާރު އޮތީ ޔެލޯ އެލާޓުގައެވެ. އޮރެންޖެ އެލާޓް ނެރެނީ ރާއްޖެއިން ބޭރުން ބަލިޖެހުނު މީހާގެ ފަރާތުން އެހެން މީހުންނަށް ބަލި ފެތުރޭ ހާލަތްތަކުގަ އެވެ. އަދި ޔެލޯ އެލާޓް ނެރެނީ ރާއްޖެއިން ބޭރުން ބަލިޖެހިފައިވާ މީހަކު ރާއްޖެ އަންނަ ހާލަތުގަ އެވެ.\nމި ބައްޔަށް ޕޮޒިޓިވްވެފައިވާ ދެ މީހަކު ފެނުމުން ވަޒީރުންގެ މަޖިލީހުގެ ކުއްލި ޖަލްސާއެއް ވެސް ރޭ ވަނީ ބާއްވާފައެވެ.\nއެ ބައްދަލުވުމުގައި ރާއްޖޭގައި ކޮވިޑް-19 އިތުރަށް ފެތުރެމުން ހިނގައިދާނެތީ، މިހާރުން މިހާރަށް ކަންކަން ގެންދާނެ ގޮތްތަކާބެހޭގޮތުންވެސް މެންބަރުން ވަނީ މަޝްވަރާ ކުރައްވާފައެވެ.\nއަދި މިވަގުތަށް އަޅަންޖެހޭ މުހިއްމު ފިޔަވަޅުތަކުގެ ތެރޭގައި ގިނަ މީހުން ބައިވެރިވާ ގޮތަށް ބާއްވާ އެއްވުންތައް މަދުކޮށް، ވީހާވެސް ޚަރަދުތައް ކުޑަކުރުމަށް ހުރިހާ ފަރާތްތަކުން މަސައްކަތް ކުރަންޖެހޭކަން މެންބަރުން ފާހަގަކުރެއްވި ކަމަށް ރައީސް އޮފީހުން ބުނެއެވެ.\nމިސްކިތުގެ ޖަމާއަތަށް ކުޑަކުދިންނާއި މުސްކުޅިން ނުދިޔުމަށް އިލްތިމާސްކޮށްފި


Fulus thahugeegah Imraan ge thaureefu\nފުލުސް ތަހުގީގަށް އިމްރާން ތައުރީފު ކުރައްވައިފި\nމެއި ހައެއްގެ ޓެރަރިސްޓް ހަމަލާގެ ތަހުގީގު ކާމިޔާބު ކުރުމަށް ކުރެވުނު މަސައްކަތް ބަލައިގަންނަ ކަމަށް ވިދާޅުވެ ފުލުހުންގެ ތަހުގީގަށް ހޯމް މިނިސްޓަރު އިމްރާން އަބްދުﷲ ތައުރީފު ކުރައްވައިފި އެވެ.\nރައީސް ނަޝީދު އަވަހާރަކޮށްލަން ދިން ހަމަލާގެ ވަރަށް ގިނަ މައުލޫމާތު ފުލުހުން މިރޭ ވަނީ އާންމުކޮށްފައެވެ.\nއެ މައުލޫމާތުތައް އާންމުކުރުމާއި ގުޅިގެން އިމްރާން ކުރެއްވި ޓްވީޓްތަކެއްގައި ވިދާޅުވީ މެއި ހައެއްގެ ހަމަލާގެ ތަހުގީގަކީ މިހާތަނަށް ފުލުހުން ހިންގާފައިވާ އެންމެ ބޮޑު އަދި އެންމެ ބުރަ އަދި އެންމެ ކާމިޔާބު އެއް ތަހުގީގު ކަމަށެވެ.\n"ގިނަ ގޮންޖެހުންތަކާއެކު ފުލުހުންގެ ހުރިހާ ބަހާތަކެއްގެ އެތައް ސަތޭކަ ފުލުހުންގެ ބައިވެރިވުމާއެކު ތަހުގީގު ކާމިޔާބު ކުރުމަށް ކުރެވުނު މަސައްކަތް ބަލައިގަންނަން،" ފުލުހުންގެ މުއައްސަސާގެ މެންޑޭޓް އޮތް ހޯމް މިނިސްޓަރު ވިދާޅުވިއެވެ.\nއިމްރާން މިރޭ ވިދާޅުވީ ރައީސް ނަޝީދަށް އަމާޒުކުރި ޓެރަރިސްޓް ހަމަލާއަކީ ރާއްޖޭގެ ތާރީހުގައި ހިނގާފައިވާ އެެފަދަ އެންމެ ނުރައްކާތެރި ހަމަލާ ކަމަށެވެ. މި ހަމަލާގެ ތަހުގީގުގެ މައްޗަށް ބިނާކޮށް ކާމިޔާބު ކަމާއެކު މައްސަލަ ޕްރޮސެކިއުޓް ކުރުމަށް ކުރަންޖެހޭ އެންމެހާ ކަންކަން ޕީޖީ ކުރައްވާނެ ކަމުގެ ފުރިހަމަ ޔަގީންކަން އެބައޮތް ކަމަށްވެސް ވިދާޅުވިއެވެ.\nރައީސް މުހައްމަދު ނަޝީދު މޯލްޑިވްސް ޕޮލިސް ސާވިސް ޕްރޮސެކިއުޓާ ޖެނެރަލްގެ އޮފީސް + ހުސައިން ޝަމީމް އިމްރާން އަބްދުﷲ މިނިސްޓްރީ އޮފް ހޯމް އެފެއާޒް ނަޝީދަށް އަމާޒު ކުރި ހަމަލަ\nނަޝީދުގެ ބަޔާން ނަގަން ޕީޖީއާ މަޝްވަރާ ކުރަނީ\nއަދުހަމަށް 23 އަހަރުގެ ހުކުމަކަށް އެއްބަސްވެއްޖެ\nބައެއް މީހުން އެދެނީ އިއުތިރާފު އެއްބަސްވުމަކަށް\nޖާނުގޮއްވާލައިގެން ނަޝީދު އަވަހާރަކޮށްލަން ތިބީ ތައްޔާރަށް


އިލެކްޓްރިކް ކޭބަލް ތްރީފޭސް ކަރަންޓަށް ބަދަލުކުރުމަށާއި، ކަރަންޓް ވިއުގައިގައި ހުރި މައްސަލަތައް ހައްލުކުރުމަށް\nމި ސްކޫލުގެ އިލެކްޓްރިކް ކޭބަލް ތްރީފޭސް ކަރަންޓަށް ބަދަލުކުރުމަށާއި، ކަރަންޓް ވިއުގައިގައި ހުރި މައްސަލަތައް ހައްލުކުރުމަށް ނަންބަރު: GS/132/2015/08ފ(29 މާރިޗު 2015) ގައި ކުރެވުނު އިޢުލާނާ ގުޅިގެން ހުށަހަޅާފައިވާ އަންދާސީހިސާބުތަކުގެ އަގުބޮޑުކަމަށް ފެންނާތީއާއި ނަންބަރު: GS132/2015/20ފ(25 އޮގަސްޓު 2015) ގައި ކުރެވުނު އިޢުލާނުން އެއްވެސްފަރާތަކުން އަންދާސީހިސާބު ހުށަހަޅާފައިނުވާތީ، އެއިޢުލާނުތައް ބާޠިލުކޮށް އަލުން އިޢުލާނުކުރަމެވެ.\nވީމާ، މިމަސައްކަތް ކުރުމަށް ޝައުޤުވެރިވާ ފަރާތްތަކުން، 13 އޮކްޓޫބަރު 2015 ވާ އަންގާރަ ދުވަހުގެ 13:00 ގައި މަޢުލޫމާތު ސާފުކުރެއްވުމަށްފަހު 21 އޮކްޓޫބަރު 2015 ވާ ބުދަ ދުވަހުގެ 13:00 ގައި މި ސްކޫލަށް ވަޑައިގެން އަންދާސީހިސާބު ހުށަހެޅުއްވުން އެދެމެވެ.\nމަޢުލޫމާތު ސާފުކުރެއްވުމަށް ވަޑައިނުގަންނަވާ ފަރާތްތަކުން ހުށަހަޅުއްވާ އަންދާސީހިސާބު ބަލައިނުގަނެވޭނެ ކަމުގައި ދަންނަވަމެވެ. އަދި އިތުރު މައުލޫމާތު ހޯއްދެވުމަށް ނަންބަރު 6600315 ފޯނާ ގުޅުއްވުން އެދެމެވެ.\n23 ޛުލްޙިއްޖާ 1436\nސުންގަޑި: 13 އޮކްޓޫބަރު 2015 1300


Thaareekh : Huvadhu Atholhugai Doctory Beys Feshumaai, Health Center Hulhuvun ހުވަދު އަތޮޅުގައި ޑޮކްޓަރީ ބޭސް ފެށުމާއި ހެލްތު ސެންޓަރު ހުޅުވުން – Huvadhoo News Thaareekh : Huvadhu Atholhugai Doctory Beys Feshumaai, Health Center Hulhuvun Huvadhoo News\nހުވަދު އަތޮޅުގައި ޑޮކްޓަރީ ބޭސް ފެށުމާއި ހެލްތު ސެންޓަރު ހުޅުވުން\nތާރީޚް: ހުވަދު އަތޮޅުގައި ޑޮކްޓަރީ ބޭސް ފެށުމާއި ހެލްތު ސެންޓަރު ހުޅުވުން\nގަބޫލުކުރަން ފަހަރެއްގަ ދަތި ކަމަކަށް ވެދާނެއެވެ. ނަމަވެސް ހަގީގަތްވާނީ ހަގީގަތަށެވެ. ހުވަދު އަތޮޅަކީ ރާއްޖޭގައި ފުރަތަމަ ޑޮކްޓަރީ ބޭސް ތައާރަފްވެގެން ދިޔަ އަތޮޅޭ ދެންނެވުމުން އެއީ ކުށަކަށް ނުވާނެއެވެ. ހިޖްރައިން 1352 ވަނަ އަހަރު ރާއްޖޭގައިި އޮތް ގާނޫނު ހަދާ މަޖިލީހުން ރާއްޖޭގައި ތިބި ހުރިހާ ޖުޒާމް ބަލީގެ މީހުން ހުވަދު އަތޮޅަށް ގެންދިއުމަށް ގާނޫނެއް ފާސްކުރެއްވިއެވެ. އަދި މިގާނޫނު 19 ޖުމާދުލްއޫލާ 1352 (7 ސެޕްޓެމްބަރު 1933) ވަނަދުވަހު ރާއްޖޭގެ ކީރިތި މަހާރަދުން އައްސުލްތާން މުހައްމަދު ޝަމްޝުއްދީން އިސްކަންދަރު ތަސްދީގުކޮށް ގެޒެޓް ކުރެއްވުމާއި ގުޅިގެން، ރާއްޖޭގެ އެކި ކަންކޮޅުތަކުގައި ޖުޒާމްބަލި ޖެހިފައިވާ ގިނަ ބަޔަކު ހުވަދު އަތޮޅުގެ ދެރަށަކަށް ގެންދެވުނެވެ.\nއެގޮތުން ގއ. ފުނަދޫއަށް ޖުޒާމްބަލި ޖެހިފައިވާ ފިރިހެނުން ގެންދެވިފައިވާއިރު، އެބަލި ޖެހިފައިވާ އަންހެނުން ގެންދެވުނީ ގދ ހަވޮއްޑާއަށެވެ. ދެރަށުގައި ތިބި ބަލި މީހުންނަށް ކެއުން ބުއިމާއި، އެނޫންވެސް ގޮތްގޮތުން ބޭނުންވާނެ އިނާޔަތްތައް ލިބިދިނުމުގެ އިންތިޒާމްތައް އެވަގުތު ސަރުކާރުން ހަމަޖައްސާދެވެން އޮތް މިންވަރުން ހަމަޖައްސާދެއްވާފައިވާއިރު އެކަންކަން ރޭވި ހަމަ ޖެހެމުން ދިޔަ ގޮތާއި، ނުހަނު އެކަނިވެރި ކަމާއި، އެހާމެ ހިތްދަތިކަމާއެކު އެމީހުން ވޭތުކޮށްފައިވާ ވޭނާ ކެކުޅުމުގެ ހަޔާތް ސިފަ ކުރަން މަންޒަރު ދުށް ފަރާތްތަކަށް ދޫކޮށްލާނަމެވެ.\nމިހާރު އެމީހުން ކޮބައިތޯއެވެ. ބައްޔަކީ، ބޭހެއް ފަރުވާއެއް ނެތް ބައްޔެއްކަމަށް އެބައިމީހުންނަށް ޔަގީން ކުރެވިފައިވާއިރު އެންމެންވެސް ތިބީ މާޔޫސްވެ އުއްމީދު ކެނޑިފައެވެ. ނަމަވެސް 1960 ވަނައަހަރު އޭރުގެ ވަޒީރުއް ސިއްޙީ އަލްފާޟިލް އަހްމަދު ޙިލްމީދީދީ ގޯލްޑަންރޭގައި ހުވަދު އަތޮޅަށް ކުރެއްވި ދަތުރުފުޅު ވެގެންދިޔައީ އެމީހުންގެ ބަލި ފަސޭހަވެދާނެ ކަމުގެ އުއްމީދު އައުވެގެންދިޔަ ދަތުރުފުޅެއް ކަމުގައެވެ. އެދަތުރުފުޅުގައި ގދ ހަވޮއްޑާގައި ތިބި 67 މީހުންނާއި ގއ ފުނަދޫގައި ތިބި 103 މީހުން މާލޭގައި އޭރުހުންނެވި ޑަބްލިއުއެޗްއޯ ގެ މެޑިކަލް އޮފިސަރ ޑރ ނީމަރ ބައްލަވާ، ފައްޓަވާދެއްވި ޑެޕްސޯން ބޭހުގެ ފަރުވާއަކީ ރާއްޖެތެރޭގައި ދެވެންފެށި ފުރަތަމަ ޑޮކްޓަރީ ބޭހުގެ ފަރުވާއެވެ.\nއަދި މިއާއެކު އެހެން ބަލިބަލީގެ ފަރުވާވެސް އަތޮޅުގައި އެދުވަސްވަރު ލިބެން ފެށިގެން ދިޔައެވެ. ވަޒީރުއް ސިއްޙާގެ މިދަތުރުފުޅުން އެބުރި މާލެ ވަޑައިގަތީ ލެޕްރަސީގެ ފަރުވާ ކުރިއަށް ގެންދިއުމަށް ސިއްޙީ ހިދުމަތަށްޓަކާ އެންމެ ފުރަތަމަ ތަމްރީނު ކުރެވުނު ހެލްތު އެސިސްޓެންޓުންގެ ތެރެއިން3ބޭފުޅަކު ގއ. ފުނަދޫއާއި، ގދ ހަވޮއްޑާގައި ބައިތިއްބާފައެވެ. އެގޮތުން ގއ ފުނަދޫގައި ތިބި ޖުޒާމް ނަލީގެ މީހުންނަށް ފަރުވާ ދެއްވުމަށް ގދ ތިނަދޫ ބެންހާގޭ އަބްދުﷲ ރަޝީދު، ހއ ކެލާ އިބްރާހިމް އަލީ، އަދި ގދ ހަވޮއްޑާގައި މަސައްކަތް ކުރެއްވުމަށް ކެލާ އަބްދުލް ކަރީމް އާދަމް ހަމަޖެއްސެވިއެވެ.\nކޮންމެއަކަސް ހަވޮއްޑާއި، ފުނަދޫގައި ފެށުނު މިފަރުވާ ދެއަހަރެއްހާދުވަހު ކުރިއަށް ގެންދެވުމަށްފަހު ބަލި މީހުންނާއި ހެލްތު އެސިސްޓެންޓުންވެސް ކ. އަތޮޅު ވިލިނގިލިވަރު، ބިޔާދުވަށް ސަރުކާރުން ބަދަލުކުރެއްވީއެވެ.\nހެލްތު ސެންޓަރ ހުޅުވުން\nގދ އަތޮޅުގައި ފެށުނު ކުރިން ދެންނެވުނު ޑޮކްޓަރީ ބޭހުގެ ފަރުވާ ހުއްޓީ ދިގު މުއްދަތެއް ފާއިތުވެގެން ހިގައްޖެއެވެ. ނަމަވެސް އެކަމުގެ ހަނދާންތަކެއް މުޅިއަކުން އަތޮޅުން ފިލައިގެން ނުދެއެވެ. ދުވަސްވަރަކީ މުވާސަލާތީ ގުޅުން ކިތަންމެ ދަތި ދުވަސްވަރެއް ކަމުގައިވިޔަސް ރާއްޖޭގެ އެކި އަތޮޅުތަކުގައި ހެލްތު ސެންޓަރުތައް ހުޅުވި ޑޮކްޓަރީ ބޭހުގެ ޚިދުމަތް އާންމުވަމުންދާ ހަބަރު ގދ އަތޮޅަށްވެސް ދިޔައީ ލިބެމުންނެވެ. ނަމަވެސް އެދުވަސްވަރު އަތޮޅުގެ މާހައުލު އޮތް ގޮތުން ހިސާބެއްގެ މަޑުޖެހިލުމަކަށްފަހު ގދ އަތޮޅުގައި ހެލްތު ސެންޓަރު ހުޅުއްވާދެއްވުން އެދި ސަރުކާރުގައި ދަންނަވާ، ސަރުކާރުން އެކަން ގަބޫލުފުޅު ކުރައްވާ ޅ.ނައިފަރު މުހައްމަދު ޒަކަރިއްޔާ. ގދ ހަަވރު ތިނަދޫއަށް4އޮގަސްޓް 1969 ގައި ފޮނުއްވާދެއްވިއެވެ. އެދުވަހުން ފެށިގެން ހެލްތު ސެންޓަރު ހުޅުވުމާބެހޭ ތައްޔާރީތައް ދިޔައީ ކުރެެވެމުންނެވެ.\nހެލްތު ސެންޓަރު ހުޅުވުމުގެ އިފްތިތާހީ ޖަލްސާ ތިނަދޫގައި ބޭއްވުނީ9އޮގަސްޓް 1969 ދުވަހުގެ ރޭ 8:30 ގައި ރަށު އޮފީހުގެ ގޯތި ތެރޭގައެވެ. ޖަލްސާގެ ޝަރަފްވެރި މެހެމާނަކީ ގދ އަތޮޅުގެ އޭރުގެ އަތޮޅުވެރިޔާ ގައްދޫ އަލްމަރުހޫމް ހުސައިން މަނިކުއެވެ. މިޖަލްސާގައި އަތޮޅު ކޮމިޓީގެ މެމްބަރުންނާއި، ރަށްރަށުގެ ވެރިންނާއި، ތިނަދޫ ކަމުވޮށިގެންވާ މީހުން ބައިވެރިވިއެވެ. މިޖަލްސާ ޞަލަވާތުގެ ބަރަކާތުން ފެއްޓެވީ ގދ އަތޮޅު ކޯޓުގެ ޤާޒީ އަހްމަދު ހަބީބުއެވެ. ޖަލްސާ ތަޢާރަފް ކޮށްދެއްވީ ތިނަދޫ ކަތީބު އަލްމަރްޙޫމް މޫސާ ފަތުހީއެވެ. ހެލްތު ސެންޓަރު ހުޅުއްވައިދެއްވުމަށް އަތޮޅުވެރިޔާގެ އަރިހުން އެދިވަޑައިގަތީ އަތޮޅު ކޮމިޓީގެ މެމްބަރު އަލްމަރްޙޫމް އަބްދުއްސަމަދު ހުސައިން އެވެ.\nމިހެލްތު ސެންޓަރުގައި ފުރަތަމަ ހިދުމަތްދެއްވީ ނައިފަރު މުހައްމަދު ޒަކަރިއްޔާއެވެ. އެއީ އެއިރުގެ ނަމުން ނަމަ ސެންޓަރު މީހާއެވެ. ފުރަތަމަ ހެލްތު ސެންޓަރު ހިންގަމުންދިޔައީ ތިނަދޫ އޮފީހުގެ ހުޅަނގުފަރާތު ފެންޑާގައެވެ. އޭގެ ފަހުން ދެން ހެލްތު ސެންޓަރު ބަދަލުކުރެވުނީ އަތޮޅު ކޮމިޓީގެ އޮފީސް ހިންގަމުންދިޔަ އިމާރާތުގެ ބަޔަކަށެވެ.\nވަރަށް ޝައުގު ވެރި ކުރުވި މައުލޫމާތު ކޮޅެއް


މުޞްޢަބު ބިން ޢުމައިރު رضي الله عنه – DhiSalafiyyah\nމުޞްޢަބު ބިން ޢުމައިރު ރަޟިޔަﷲ ޢަންހު އަކީ ލަދުވެތި ބޭކަލެކެވެ. އަދި ރިވެތި އަޚްލާޤުގެވެރި ބޭކަލެކެވެ. އެކަލޭގެފާނުގެ މޫނުފުޅަކީ އަޖާލާ ރީތި މޫނުފުޅެކެވެ. އެކަލޭގެފާނުގެ އަޑުފުޅުވެސް އެހާމެ ރީއްޗެވެ. ވާހަކަދެކުންވެސް އެހާމެފުރިހަމައެވެ. އެކަލޭގެފާނަށް ބަލައިފި ކޮންމެ މީހެއްގެ ހިތުގައި އެކަލޭގެފާނަށް ލޯބިޖެހެއެވެ. އަދި އެކަލޭގެފާނުގެ އަޑުފުޅު ޖެހިއްޖެކަންފަތެއްގެ ވެރިއެއްނަމަ އެމީހެއްގެ ހިތް އެކަލޭގެފާނަށް ލެނބިގެންދެއެވެ. އެކަލޭގެފާނަކީ ރީއްޗަށް ހެދުންފުޅު ތުރުކުރެއްވުމަށް ލޯބިކުރައްވާ ބޭކަލެކެވެ. އަދި އެކަލޭގެފާނު ފެންނަ ކޮންމެ މީހަކަށްވެސް އެކަލޭގެފާނަކީ ނިޢުމަތްތަކުގެ ތެރެއިން ބޮޑުވެގެންވާ ނިޢުމަތްތަކެއްގެ ވެރިއެއްކަން އެންގިގެން ދެއެވެ. އަދި އެކަލޭގެފާނު ބޭނުންކުރައްވަނީ އެންމެ މީރުވަސްދުވާ އަތަރެވެ. އަކަލޭގެފާނު އެމަޖްލީހެއް ހުރަސްކުރައްވައި ވަޑައިގަންނަވާ ކޮންމެ މަޖްލީހަކުންވެސް އެވަޑައިގަންނަވަނީ މުޞްޢަބޭ ބުނެއެވެ. އަދި އެކަލޭގެފާނު ބޭނުންކުރައްވާ އަތަރުގެ ވަހުންވެސް މީސްތަކުންނަށް މުޞްޢަބު رضي الله عنه ވަޑައިގެންފިކަން އެނގިގެންދެއެވެ. އެކަލޭގެފާނުގެ މައިންބަފައިން އެކަލޭގެފާނުދެ އިންތިހާއަށް ލޯބިވެއެވެ. އެކަލޭގެފާނުގެ މަންމަގެ މުދަލުން އެކަލޭގެފާނަށް ބޭނުންވަރަކަށް ދެއްވައެވެ.\nޤުރައިޝްގެ އަހުލުވެރިން އެކަލޭގެފާނުގެ ރީތިކަމާއި ޒުވާންކަމާއި ހެދުންކޮޅުގެ ރީތިކަމާއި މުދާގިނަ ކަމާމެދު އަޖާޢިބުވެއެވެ. އަދި ރަސޫލުﷲ ޞައްލަﷲ ޢަލައިހިވަސައްލަމް ވެސް އެކަލޭގެފާނުގެ އަޞްހާބުބޭކަލުންގެ އަރިހުގައި މުޞްޢަބު رضي الله عنهގެ ވާހަކަ ޒިކުރު ކުރައްވަތެވެ. ޤުރައިޝް ވަންހައިގެ އެހެން ޒުވާނުން ފަދައިން ޝިކާރުކުރުމަށް ލޯބިކުރާ މީހަކު ކަމުގައި މުޞްޢަބު رضي الله عنه ނުވެއެވެ. އަދި ޤުރައިޝުންގެ ބޮޑުން ފަދައިން މުދަލާއި ފައިސާއާއި މަސައްކަތުގެ ވާހަދެއްކުމަށްވެސް މުޞްޢަބު رضي الله عنه ލޯބި ނުކުރައްވައެވެ. އެހެންނަމަވެސް އެކަލޭގެފާނުގެ އަމާޒަކަށްވީ އާދައިގެ ދިރިއުޅުމެއް އުޅުއްވުމެވެ.\nއެއްދުވަހެއްގައި މުޞްޢަބު رضي الله عنه ޞުޙާގެ ވަގުތުގައި މަސްޖިދުލްޙަރާމަށް ދިޔުމަށް ނިކުމެވަޑައިގަތެވެ. އެކަލޭގެފާނު ވަޑައިގެންނެވި މަގުމަތީގައި ޒުވާން ރައްޓެހިން ކޮޅަކާއި ދިމާވިއެވެ. އޭގެތެރިން އެއްބަޔަކު ނުކުމެ އުޅުނީ ޝިކާރަ ކުރުމަށެވެ. އަދި އަނެއްބަޔަކު ނުކުމެ އުޅުނީ ރަލާއި ލަހުވުގެ ޙާނާ ތަކަށެވެ. އޭގެތެރއިން އެއްބަޔަކު ޝިކާރަޔަށް ދިޔުމަށް އެކަލޭގެފާނަށް ދަޢުވަތު ދިނެވެ. އަދި އަނެއްބަޔަކު އެބައިމީހުންނާއި އެކީ ރަލުގެ ޙާނާތަކަށް ދިޔުމަށް ދަޢުވަތު ދިނެވެ. އެހެންނަމަވެސް އެކަލޭގެފާނު މި ދެ ދަޢުވަތަށްވެސް ފުރަގަސްދެއްވިއެވެ.\nމުޞްޢަބު رضي الله عنه ބޭނުންވެވަޑައިގަތީ ޤުރައިޝުންގެ ވާހަކަތައް އަޑުއެއްސެވުމަށް މަސްޖިދުލްޙަރާމް އަށް ދިޔުމަށެވެ. މިސްކިތަށް ދެވުމާއިއެކު ޤުރައިޝުންގެ ބޮޑުންގެ ވާހަކަތަށް މުޞްޢަބު رضي الله عنه އަށް އިވެން ފަށައިފިއެވެ. މުޞްޢަބު رضي الله عنه އެމީހުންގެ ވާހަތަށް ރަނގަޅަށް އިވޭހާ ކައިރީގައި އިށީންދެވަޑައިގަތެވެ. އެމީހުންގެ އެންމެންވެސް އެއްޗެއްހި ގޮވަވުން ދިޔައީ އެމީހުން ވަރަށްވެސް ރުޅިއަންނަ ޝަޚްސަކާއި މެދުގައެވެ. ސަބަބަކީ އެބޭކަލަކު ގޯވާލައްވަނީ އެބައިމީހުންގެ ކާބަފައިންގެ ދީން ބަދަލުކޮށްލުމަށެވެ. އަދި އެމީހުން ބައެއްފަހަރު އެކަލޭގެފާނުގެ ރަނގަޅުވާހަކވެސް ދައްކައެވެ.\nމުޞްޢަބު رضي الله عنه މި ހުރިހާ ވާހަކަޔެއް ވަރަށް ކަނުލާ އަޑުއެއްސެވިއެވެ. އަދި އެމީހުން އެބޭކަލަކާއި ބެހޭގޮތުން ވާހަދައްކާ ބޭކަލަކާއި ބައްދަލުކުރުމުގެ ރޫހު މުޞްޢަބު رضي الله عنه ގެ ހިތުގައި އުފެދިގެންދިޔައެވެ. އެހެންކަމުން މިސްކިތުން ނުކުމެވަޑައިގެން މުޞްޢަބު رضي الله عنه މިސްރާބުޖެއްސެވީ ރަސޫލުﷲ ޞައްލަﷲ ޢަލައިހިވަސައްލަމް އާއި އެކަލޭގެފާނުގެ އަޞްޙާބުން ޖާމާވެވަޑައިގަންނަވާ ގެކޮޅަށެވެ. އެކަލޭގެފާނު އެގޭގެ ދޮރުކޮޅާއި އަރާހަމަވެވަޑައިގެންނެވިތަނާ އެކަލޭގެފާނަށްޓަކައި ދޮރު ހުޅުވާލެވުނެވެ. އަދި އެތެރެޔަށް ވަދެވަޑައިގެން ސަލާމްކުރެއްވުމަށްފަހު އިށީންދެ ވަޑައިގެންނެވިއެވެ. އަދި މުސްލިމުން ވަރަށް ހައިރާންކަންމަތީ އެކަލޭގެފާނަށް ބަލަން ތިއްބެވެ. އެބޭކަލުންގެ ނަޡަރު ހުއްޓިފައިވަނީ އެކަލޭގެފާނުގެ ހެދުންކޮޅުގެ ރީތިކަމާއި ސޫރަފުޅުގެ ރީތިކަމަށްޓަކައެވެ. އަދި މުޞްއަބު رضي الله عنه ރަސޫލުﷲ ސައްލަﷲ ޢަލައިހިވަސައްލަމްގެ ވާފަކަފުޅުތައް އަޑުއެއްސެވުމަށްފަހު އެކަލޭގެފާނާއި ކައިރިވެ ވަޑައިގެންނެވުމަށްފަހު ބައިޢަތު ހިއްޕެވުމަށްޓަކައި އަތްޕުޅުދެއްވިއެވެ. އަދި އެއަށްފަހު އެކަލޭގެފާނު އިސްލާމްދީނަށް ވެންނެވިކަން އިޢުލާން ކުރެއްވިއެވެ.\nއެހެންނަމަވެސް ދުވަސްކޮޅެއްވަންދެން މައްކާގެ މުޝްރިކުނަށް ބިރުފުޅުގެން އިސްލާމްކަން ސިއްރުކުރެއްވިއެވެ. އަދި އެކަލާގެފާނުގެ މަންމައަށް މި ޚަބަރު ނުދެއްވައެވެ. ސަބަބަކީ އެކަލޭގެފާނު އެކަލޭގެފާނުގެ މަންމަ ދެރަކުރައްވާކަށް ބޭނުންފުޅު ނުވިއެވެ. މަންމަ އެކަލޭގެފާނުދެކެ ވަރަށްބޮޑަށް ލޯބިވެއެވެ. އެހެން ނަމަވެސް އެއްދުވަހަކު މުޞްޢަބު رضي الله عنه މަސްޖިދުލްޙަރާމްގައި ނަމާދު ކުރައްވަނިކޮށް ޢުޘްމާން އިބްނު ޠަލްޙާ އަށް ފެނުނެވެ. އަދި މުޞްޢަބު رضي الله عنهގެ ޤައުމުގެ މީހުންނަށް މިވާހަކަ ކިޔައިދިނެވެ. އަދި މިކަމާހެދި ޤުރައިޝުން އެކަލޭގެފާނާއި ދެކޮޅުވެރި ވިއެވެ. އަދި އެކަލޭގެފާނުގެ ބައްޕަވެސް އެކަލޭގަފާނާއި ދެކޮޅުވެރިވިއެވެ. އެހެންކަމުން އެކަލޭގެފާނު ފަޤީރަކަށް ވެވަޑައިގަތެވެ. އެހެންނަމަވެސް އެކަލޭގެފާނު ވެވަޑައިގަތީ ކެތްތެރި ޒުވާނަކަށެވެ. އަދި އިސްލާމަދީނުން އެކަލޭގެފާނުގެ ހިތްޕުޅަށް ހުރިހާ ހަމަޖެހުމެއްވެސް ލިބިގެންދިޔައެވެ.\nމައްކާގެ މުޝްރިކުން މުސްލިމުންނަށްދޭ އަނިޔާތަށް އިތުރުވެގެން ދިޔައެވެ. އެހެންކަމުން ޙަބަޝާއަށް ހިޖުރަ ކުރުމުގެ ހުއްދަ ރަސޫލުﷲ ޞައްލަﷲ ޢަލަހި ވަސައްލަމް މުސްލިމުނަށް ދެއްވިއެވެ. އަދި މުޞަޢަބު رضي الله عنه ޙަބަޝާއަށް ހިޖުރަކުރި މުސްލިމުނާއިއެކު ހިޖުރަ ކުރެއްވިއެވެ. އަދި އޭގެފަހުން މައްކާއަށް އެނބުރި ވަޑައިގަތެވެ. އޭރު އެކަލޭގެފާނުގެ ޙާލުވަނީ މުޅިން ބަދަލުވެފައެވެ. އެކަލޭގެފާނުގެ ހެދުންކޮޅުވަނީ ވީދި ހަލާކުވެފައެވެ. ހެދުންކޮޅުން ކިރިޔާ އަޢުރަ ނިވާކުރެވޭވަރު ވަނީއެވެ. އެކަލޭގެފާނުގެ ހަށިކޮޅުގެ ހަންތައްވަނީ އަނަރޫފަވެފައެވެ. އަދި އެކަލޭގެފާނު ވެ ވަޑައިގެންނެވީ އަޅެއްފަދައިންނެވެ. އެކަލޭގެފާނު ފެނުމުން ރަސޫލުﷲ ޞައްލަﷲ ޢަލަހިވަސައްލަމް ޙަދީޘް ކުރެއްވިއެވެ.\n““لقد رأيت هذا، وما بمكة فتى من قريش أنعم عند أبويه نعيما منه، ثم أخرجه من ذلك الرغبة في الخير في حب الله ورسوله “\nމާނައީ: .” ހަމަކަށަވަރުން ތިމަންކަލޭގެފާނު މައްކާގައި މި ޒުވާނާ އޭނާގެ މައިންބަފައިންގެ ގާތުގައި ނިޢުމަތްތަކާއި އެކު ވަނިކޮށް ދެކެވަޑައިގަތީމެވެ. އަދި މި ނިޢުމަށްތަކުން އޭނާ ނެރެލީ ﷲ އާއި އެއިލާހުގެ ރަސޫލާ އާއިމެދުވާ ލޯއްބެއްގެ ސަބަބުންނެވެ.”\nމުޞްޢަބު ބުން ޢުމައިރު رضي الله عنه ރަސޫލުﷲ ޞައްލަﷲ ޢަލައިހި ވަސައްލަމްގެ މަޖިލިސްތަކަށް ގަވާޢިދުން ހާޟިރުވަމުން ގެންދެވިއެވެ. އަދި އެކަލޭގެފާނު ޞައްލަﷲ ޢަލައިހި ވަސައްލަމްގެ ބަސްފުޅުތަށް ކަނުލައި އަޑުއައްސަވަމުން ގެންދަވިއެވެ. އަދި ރަސޫލުﷲ ޞައްލަﷲ ޢަލައިހި ވަސައްލަމް އުނގަންނަވައި ދެއްވާ ދަރުސްފުޅުތައް ހިތުގައި ރައްކާކުރައްވައެވެ. އޭގަ ނަތީޖާއެއްގެ ގޮތުން ޞަޙާބީންގެ ފަޤީހަކަށް ވެވަޑައިގެންނެވިއެވެ. ޞަޙާބީންގެ ގިނަ ބޭކަލުންނަކީ ދީނުގެ ބޮޑެތި ޢިލްމުވެރިންނެވެ. އެއަށްފަހު ރސޫލުﷲ ޞައްލަﷲ ޢަލައިހި ވަސައްލަމް މުޞްޢަބު رضي الله عنه މަދީނާގެ އަހުލުވެރިންނަށް ޤުރްއާނާއި ދީން އުނގަންނަވައި ދެއްވުމަށްޓަކައި ފޮނުއްވެވިއެވެ. އަދި އެކަލޭގެފާނުގެ މި ވަޞީފާ އެކަލޭގެފާނު ކާމިޔާބު ކުރެއްވިއެވެ. މަދީނާގެ ވަރަށްގިނަ އަހުލުވެރިން އިސްލާމްދީނަށް ވަނެވެ. ޙައްޖުގެ މޫސުމް ގާތްވުމުން މުޞްޢަބު رضي الله عنه އާއި އަންޞާރުންގެ ތެރެއިން ހަތްދިހަ ބޭކަލުން މައްކާއަށް ވަޑައިގަތުމަށް ނުކުމެވަޑައިގަތެވެ. މައްކާ އަށް ވާޞިލް ވުމާއެކު އެކަލޭގެފާނު ފިކުރުކުރެއްވީ މަންމަ އާއި އަހުލުންގެ ގާތަށް ޒިޔާރަށްކުރުމަކަށް ނޫނެވެ. އެހެން ނަމަވެސް ވަގުތުން އެކަލޭގެފާނު ވަޑައިގެންނެވީ ރަސޫލުﷲ ޞައްލަﷲ ޢަލައިހިވަސައްލަމްގެ އަރިހަށެވެ.\nބަދުރު ހަނގުރާމާއިގައި ރަސޫލުﷲ ޞައްލަﷲ ޢަލައިހިވަސައްލަމްގެ ދިދަފުޅު ހިއްޕެވީ މުސްޢަބު ބުން ޢުމައިރު رضي الله عنه އެވެ. އަދި އެނބުރި މަދީނާ އަށް ވަޑައިގަތީ ކާމިޔާބުލިބިގެނެވެ. އަދި އުޙުދު ހަނގުރާމާއިގައިވެސް ރސޫލުﷲ ޞައްލަﷲ ޢަލައިވަސައްލަމްގެ ދިދަފުޅު އުފުއްލެވީ މުޞްޢަބު ބުން ޢުމައިރެ رضي الله عنه އެވެ. ކާފަރުންގެ ޙަމާލާތައް މުސްލިމުންގެ މައްޗަށް ގަދަވެގަތް ވަގުތުވެސް އެކަލޭގެފާނު ސާބިތުކަމާއި އެކީ ރަސޫލުﷲ ޞައްލަﷲ ޢަލަހިވަސައްލަމްގެ ދިދަފުޅު ހިއްޕަވައިގެން އެއިން ދޫނުކުރައްވައި ހުންނެވިއެވެ. މި ޙާލަތުގައި ވަނިކޮށް އިބުނު ޤަމީއާ ކިޔާމީހަކު އެކަލޭގެފާނުގެ އަތްޕުޅަކަށް ހަމަލާދީ އެ އަތްޕުޅު ބުރިކޮށްލިއެވެ. އެވަގުތު ރަސޫލުﷲ ސައްލަﷲ ޢަލައިހިވަސައްލަމްގެ ދިދަފުޅު ވެއްޓުނެވެ. ދެން މުޞްޢަބު رضي الله عنه އެކަލޭގެފާނުގެ ސަލާމަތުންހުރި އަތްޕުޅުން އެ މާތްވެގެންވާ ދިދަފުޅުގައި ހިއްޕެވިއެވެ. އަދި އިބުނު ޤަމީއާ މުޞްޢަބުގެ އެ އަތް ވެސް ބުރިކޮށްލިއެވެ. ދެން އެކަލޭގެފާނުގެ ދެ އަތްޕުޅުގެ އުޅޮބޮށީން މަތީބައިން އެ ދިދަފުޅުގައި ހިއްޕެވިއެވެ. އެޙާލުގައިވެސް އެކަލޭގެފާނު ރަސޫލުﷲ ޞައްލަﷲ ޢަލައިހިވަސައްލަމްގެ ދިދަފުޅު އުފުއްލެވިއެވެ. ދެން އިބްނު ޤަމީއާ މުޞްޢަބުގެ رضي الله عنهގެ މޭފުޅަށް އޭނާގެ ލޮންސި ހަރާލައި މޭފުޅު ފަޅާލިއެވެ. އެވަގުތު މުޞްޢަބު رضي الله عنه ބިންމައްޗަށް ވެއްޓިވަޑައިގަތެވެ. އަދި އެކަލޭގެފާނާއެކީ ރަސޫލުﷲ ޟައްލަﷲ ޢަލައިހިވަސައްލަމްގެ ދިދަފުޅުވެސް ވެއްޓުނެވެ. އަދި އޭގެފަހުން އެކަލޭގެފާނުގެ އަޚް އަބުއް ރޫމް އެ ދިދަފުޅު ނެންގެވިއެވެ. އަދި މުސްލިމުން މަދީނާއަށް އެނބުރި އަތުވެއްޖައުމަށްދާންދެން ރަސޫލުﷲ ޞައްލަﷲ ޢަލައިހި ވަސައްލަމްގެ ދިދަފުޅު އުފުލިފައި ހުއްޓެވެ.\nމައްކާގެ މުޝްރިކުން މައްކާއަށް ދިއުމަށްފަހު މުސްލިމުން މަޝްޢޫލުވީ މުސްލިމުންގެ ޝަހީދުން ވަޅުލުމުގައެވެ. އޭރު މުޞްޢަބު رضي الله عنه ވަނީ ޝަހީދުވެފައެވެ. އެކަލޭގެފާނުގެ މާތް މޫނުފުޅު ވަނީ ބިމުގެކިލާތަކުގެ ތެރޭގައެވެ. މިއީ ހަމަ ﷲ އާއި އެއިލާހުގެ ރަސޫލާގެ ދިފާޢުގައި އެކަލޭގެފާނުވެ ވަޑައިގެންނެވި ޤުރުބާނީއެވެ. ދެން މުސްލިމުން އެކަލޭގެފާނު ކަފުން ކުރުމަށް މަސައްކަތް ކުރިއެވެ. އެހެންނަމަވެސް އެކަލޭގެފާނުގެ ހެދުންކޮޅުގެ ކުރު ކަމާއި އެހެދުން ވީދިފާއި ވުމާއެކު އެއިން އެކަލޭގެފާނުގެ ބޮލުން ފަށައިގެން ނިވާކޮށްފިނަ ތިރި ނިވާ ނުވެއެވެ. އަފި ފައިން ފަށައިގެން ނިވާކޮށްފިނަމަ ބޯ ނިވާ ނުވެއެވެ. އެވަގުތު ރަސޫލުﷲ ޞައްލަﷲ ޢަލަހިވަސައްލަމް ﷲ ތަޢާލާގެ މިބަސްފުޅު ކިޔަވާ ވިދާޅުވިއެވެ.\nމާނައީ: “اللَّه އަށް އެއުރެން عهد ވީ ކަންތަކަށް ތެދުވެރިވީ ފިރިހެނުންތަކެއް مؤمن ންގެ ތެރެއިންވެއެވެ. ފަހެ، އެއުރެންގެ ތެރެއިން (شهيد ވެ) މަރުވެގެންދިޔަބަޔަކު ވެއެވެ. އަދި (شهيد ވުމަށް) انتظار ކުރާ ބަޔަކުވެސް އެއުރެންގެ ތެރެއިން ވެއެވެ. އަދި އެއުރެން (އެ عهد އަކަށް) އެއްވެސްކަހަލަ ބަދަލެއް ނުގެނެތެވެ. (23)“\nއަދި އޭގެފަހުން ރަސޫލުﷲ ޞައްލަﷲ ޢަލައިހިވަސައްލަމް އަމުރު ކުރެއްވީ މުޞްޢަބު ބުން ޢުމައިރު رضي الله عنه ހަށިކޮޅުގެ މަތީބައި އެކަލޭގެފާނުގެ ހެދުންކޮޅުން ނިވާ ކުރުމަށެވެ. އަދި ހަށިކޮޅުގެ ތިރީބައި ފެހި ވިނައިން ނިވާ ކުރުމަށެވެ.


ވިންދޭ ލޯބި ތީ އެދޭ 15 – Esfiya – Dhivehi Vaahaka Site\n- by ifoo - 32- January 5, 2019\nއިރުއޮއްސެން ގާތްވުމުން ތިން މީހުންވެސް ވަކިވީ ރޭގަނޑު ބައްދަލުވުމަށް ނިންމުމަށްފަހުއެވެ.\nމިންހާ ގެއަށް އައިސް ވަންއިރު ސިޓިން ރޫމުގައި އޭނަގެ މަންމަ އާއި ބައްޕަ ތިއްބެވެ. އޭނަވެސް ގޮސް ސިޓިން ރޫމު ސޯފާގައި އިށީނެވެ. ”މަންމާ… ބައްޕާ… މިރޭ އަޝޫ ގެއަށް ގޮސްލަންތަ ތުއްތު އާ އާން އާ އަޝޫ އާ ހަތަރު މީހުން ނޫޑުލްސް ކާން… އަޅުގަނޑުމެން ހަތަރު ކުދިން ކައްކާާނީ… ކުޑަކޮށް މަޖާކޮށްލަން… ދެން މިޑް ޓާމް ބްރޭކްވެސް ނިމެނީއެއްނު… އޭރުން އަނެއްކާވެސް އެންމެންވެސް ކިޔެވުމުގައި ބިޒީވާނީ… އެގޮތަށް ފްރެންޑްސްއާއެކު ޓައިމް ސްޕެންޑް ކުރަން ވަރަށް ނުލިބޭނެ… އަނެއްކާ ތުއްތު އާ އާންގެ އޯލެވެލް އަހަރު ވީމަ ވަރަށް ދެވަނަ ޓާމްގަ ވަރަށް ބިޒީ ވާނެ އެއްނު… ” މިންހާ އައިސް އިށީންދެ އެންމެ ފުރަތަމަވެސް އޭނަގެ މައިންބަފައިން ގާތުން ހުއްދައަށް އެދުނެވެ. މިންހާ އަބަދުވެސް ތަނަކަށް ދިއުމުގެ ކުރިން އޭނަގެ މައިންބަފައިންގެ ހުއްދަ ހޯދައެވެ. ތަނަކަށް ދާނަމަ ދަނީ ގޭގެ ބޮޑު މީހެެއް ކައިރީ ދާތަނެއް ބުނެފައެވެ. އޭރުން އެއްވެސް މީހަކު ކަންބޮޑުވާކަށް ނުޖެހޭނެ ނޫން ހެއްޔެވެ. ” ދަރިފުޅު ދާންވީ ހަމަ… ބައްޕަމެނަށް އެއްވެސް މައްސަލައެެއް ނެތް… އެކަމަކު ދިހައެއް ޖެހުމުގެ ފަހުން ގެއަށް އަންނަނަމަ މަންމައަށް ގުޅާފަ މަންމަ ބަލައިދިޔައިމަ އިނގޭ އަންނާނީ… އެއީ ދިހައެއްގެ ފަހުން ސުކޫލު އެއްވެސް ދަރިވަރަކު އެކަނި ބޭރުގަ އުޅުން އެއީ މަނާ ކަމެއްނު ދޯ… ” މިންހާގެ ބައްޕަ އަޝްރަފް އެހެން ބުނުމާއެކު ކިޔަމަންތެރިކަމާއެކު މިންހާ ބޯ ޖަހާލިއެވެ. އެވަގުތު މާހިލް އާއެކު މައިޝާވެސް ގޭތެރެއަށް ވަދެގެން އައެވެ. އެއާއިލާގެ އެންމެން ހަމަވުމާއެކު އެންމެން އެކުގައި ހަވީރުގެ ސަޔަށް އިންސާފުކުރުމަށް ކާކޮޓަރިއަށް މިސްރާބުޖެހިއެވެ.\nސައި ބޮއެގެން މިންހާ ގޮސް އޭނަގެ ކޮޓަރިއަށް ވަނެވެ. އެންމެ ފުރަތަމަވެސް އޭނަގެ މަންމަގެ ފޯނުން އަލޫފަށް މެސެޖެއް ކޮށްލިއެވެ. މެސެޖުގެ ރިޕްލައި ނުކުރުމުން އަލޫފްގެ ނަމްބަރަށް ޑައިލްކޮށްލިއެވެ. ފޯނުގެ ރިންގު ކެނޑުން އިރުވެސް އަލޫފް ފޯނަކަށް ޖަވާބެއް ނުދިނެވެ. މިންހާގެ ހިތުގައި ނުތަނަވަސްކަން އުފެދުނީ މީގެ ކުރިން ދެތިން ފަހަރަކު މެސެޖު ކުރުމުންވެސް އަލޫފްގެ ޖަވާބެއް ނައުމުންނެވެ. މީގެ ކުރިން ދުވަހަކުވެސް އެހާ ގިނައިރުވަންދެން އޭނަގެ މެސެޖަކަށް ޖަވާބު ނުފޮނުވައެއް އަލޫފް ނުހުރެއެވެ. އިރުކޮޅަކު ފޯނަށް ބަލަހައްޓާއިގެން ހުރެފައި މިންހާ އޭނަގެ އެނދު މަތީގައި ފޯނު ބޭއްވިއެވެ. އަދި ޑްރެސިން ޓޭބަލްގެ ކުރިމަތީ ހުއްޓިހުރެ އަޅާއިގެން ހުރި މެރޫން ކުލައިގެ ޝޯލްގައި ޖަހާފައިވި ޕިންތައް ނެއްޓުވިއެވެ. ޝޯލް ބޭލުމަށްފަހު ކޮނޑެއްގައި އަޅުވާލިއެވެ. އަދި ނަމާދު ވަގުތު ޖެހިފައިވުމުން ފާޚާނާއަށް ވަދެ ވުޟޫކޮށްގެން އައިސް ނަމާދުކުރަން ފެށިއެވެ. އާދައިގެ މަތިން ނަމާދަށްފަހު ޤުރުޢާނުން މިންވަރެއް ކިޔަވާލިއެވެ. އެއަށްފަހު ސްޓަޑީ ޓޭބަލްގެ ކައިރީ އިން ގޮނޑީގައި އިށީންދެ ފިލާވަޅުތައް ކިޔާ ދަސްކުރުމުގައި ވަގުތު ހޭދަކުރިއެވެ. އެގޮތުގައި އިޝާ ނަމާދު ވަގުތު ޖެހެންދެން މިންހާ އިނެވެ. އިޝާ ނަމާދު ބަންގި ގޮވުމާއެކު ކިޔަން އިން ފޮތް ލައްޕާލުމަށްފަހު ނަމާދު ކުރުމަށް އަވަސްވެގަތެވެ. މިންހާ އަބަދުވެސް ވަގުތު ބޭކާރުނުކޮށް ނަމާދު ކުރެވޭތޯ ބަލައެވެ. ގެއްލިގެންދާ ވަގުތަކީ އަނބުރާ ލިބޭނެ އެއްޗަކަށް ނުވާއިރު ލިބޭ ވަގުތުގެ ބޭނުން އެންމެ ފުރިހަމަ ގޮތުގައި ހިފުމަށް އާދަކުރަންވާނެއެވެ. އޭރުން އޭގެ ފައިދާ އަހަރެމެނަށް ދުނިޔެ އާއި އާޚިރަތުގައިވެސް ކުރާނެއެވެ.\nޑްރެސިން ޓޭބަލްގެ ކުރިމަތީގައި ހުރެ ތައްޔާރުވަމުން ދިޔަ މިންހާ ސިހުނީ އެނދު މަތީގައި އޮތް ފޯނު ރިންގުވުމުންނެވެ. އަލޫފްގެ ކޯލަކަށް ވާނެ ކަމުގެ އުއްމީދުގައި އަވަަސް ހިނގުމެއްގައި ގޮސް މިންހާ ފޯނު ނެގިއެވެ. ސްކްރީނަށް އަރާފައިވި އަލޫފްގެ ނަމްބަރު ފެނި މިންހާގެ ތުނި ތުންފަތަށް ފުޅާ ހިނިތުންވުމެއް ވެރިވިއެވެ. ” ހަލޯ… އަލޫފް… އާރް ޔޫ އޯކޭ… ކިހިނެއްވީ ރިޕްލައި ނުކުރީ… ފޯނެއްވެސް ނުނަގަމެއްނު… އީޒް އެވްރިތިން އޯލް ރައިޓް… އައި ވޯޒް ސޯ ސްކެއާޑް… ” ފޯނު ނަގައި އަވަސްވެފައިވި ހިތަކާއެކު މިންހާ ވާހަކަ ދެއްކިއެވެ. މިންހާގެ އަޑު ކަންފަތުގައި ޖެހުމުންވެސް އަލޫފަށް ޖަވާބެއް ނުދީ ހުރެވުނީ މިއަދު ޝަމްހާ އާއި އޭނަ އާއި ދެމެދު ކަންތައްވެގެން ދިޔަ ގޮތް ލޯމަތީގައި ސިފަވުމުންނެވެ. އަދިވެސް ދިޔައީ ކުށްވެރިކަމުގެ އިހުސާސްތަކުން އޭނާ ވަށާލަމުންނެވެ. ” އަލޫފް… ވަޓް ހެޕެންޑް… ކަމެއް ގޯސްވީތަ… ” އަލޫފްގެ ފަރާތުން ޖަވާބެއް ނައުމުން ނުތަނަވަސްކަން ވެރިވެފައިވި ހިތާއެކު ދެވަނަ ފަހަރަށްވެސް މިންހާ ވާހަކަ ދެެއްކިއެވެ. އަލޫފް އޭރުވެސް ހުރީ ކަންތައް ކުރަންވީ ގޮތެއް ނޭނގިފައެވެ. ހިތް ބުނަނީ މިހާރުވެސް މިންހާ ގާތު ކަންތައްތައް ވެގެންދިޔަ ގޮތުގެ ހަގީގަތް ހާމަކުރާށެވެ. އެހެނަސް އޭރުން ކަންތައްތައް ވާނެ ގޮތެއް ނޭނގޭތީ އަލޫފްގެ ހިތުގައި ބިރުވެރިކަން އުފެދިފައިވާއިރު ސިކުނޑި ކެނޑިނޭޅި ބުނަމުން ދަނީ މިންހާއަށް ހަގީގަތް ހާމަކުރުމަށް އޭނަ އަދި ތައްޔާރު ނޫން ކަމަށެވެ. ” ހެހެހެ… ހާދަ ހާސްވެފަ… ސޮރީ ލަވް…. އެގަޑީގަ ބިޒީވީމަ ރިޕްލައި ނުކުރެވުނީ… މިއައީ ދެންމެ މިސްކިތުން… ފޯނު ޗާޖަރަށް ޖަހާފަ ދިޔައީ… އެހެންވެ މިނޫ ގުޅިކަމެއް ނޭނގުނީ… ” އަލޫފް ވާހަކަ ދެއްކިއެވެ. ” އިޓްސް އޯކޭ… ހާސްވީ މީގެ ކުރިން އަލޫފް އެގޮތަށް ރިޕްލައި ނުކޮށް ނުހުންނާތީ… އީލާފް އާ ވާހަކަ ދެއްކިންތަ… ” މިންހާ އީލާފްގެ ވާހަކަ ބުނުމާއެކު އީލާފްގެ ރުޅިވެރި ބަސްތައް ހަނދާންވެ ކުޑަ އިރުކޮޅަކު އެއްޗެކޭ ނުބުނެ އަލޫފަށް ހުރެވުނެވެ. ”މިނޫ… އަދި އީލޫ އެގްރީއެއްނުވޭ… ބަޓް އައި ވިލް ޓޯކް ޓު ހާ… ޑޯންޓް ވޮރީ… ޝީ ނީޑްސް ސަމް ޓައިމް… އޯކޭ… ” މަޑުމައިތިރިކަމާއެކު އަލޫފް އެހެން ބުނެލުމުން މިންހާ ހޫމް ލައްވާލިއެވެ. ” މިދަނީ އަޝޫމެން ގެއަށް އާން އާ ތުއްތު އާ އަޝޫ އާ ހަތަރު މީހުން ނޫޑުލްސް ކައްކަން… މިޑް ޓާމް ބްރޭކް ނިމުމުގެ ކުރިން އަދި އެއްފަހަރު އެންޖޯއިކޮށްލަން… އޯކޭތަ… ” މައުލޫ ބަދަލުކޮށް އަޑަށް ޖޯޝެއް ގެންނަމުން މިންހާާ ބުނެލިއެވެ. ” އޯކޭ… ގޯ އެން އެންޖޯއި… މިނޫ… ކާން މިދަނީ… ވަރަށް ބަނޑުހައި… ދެން މާދަމާ މެސެޖު ކުރާނަން… ވަރަށް ޓަޔަޑް މިރޭ… ކައިގެން ނިދަން ކަމަށް… ” މިއަދު ހިނގި ހާދިސާއަށްފަހު އަލޫފަށް މިންހާ އާ ވާހަކަ ދައްކަން އުނދަގޫވުމުން އެހެން ބުނެލިއެވެ. ” އޯކޭ… ގުޑް ނައިޓް… ލަވް ޔޫ އަލޫފް… ” ލަދުރަކި ހިނިތުންވުމަކާއެކު މިންހާ އެހެން ބުނެލިއިރު އޭނަގެ މޫނަށް ވަނީ ޖަންބުކުލަ ވެރިވެފައެވެ. މީގެ ކުރިން މިންހާގެ ފަރާތުން އެފަދަ ލޮބުވެތި ބަހެއް އަޑު އިވޭ ކޮންމެ ފަހަރަކު ހިތަށް އުފާވެރިކަން އިހުސާސްވާ އަލޫފަށް މިއަދު އިހުސާސްވެގެން ދިޔައީ ކުށްވެރިއެއް ކަމުގެ އިހުސާސެވެ. މިއަދު އޭނަ އާއި ޝަމްހާ އާއި ދޭތެރޭ ހިނގާދިޔަ ކަންތައް އިނގޭނަމަ މިންހާ ހަމަގައިމުވެސް އެހެން ނުބުނާނެއޭ އަލޫފް ހިތަށް އެރިއެވެ. ” ގުޑް ނައިޓް… ލަވް ޔޫ ޓޫ މިނޫ… ” މަޑު މޮޅި އަޑަކުން އެހެން ބުނެ އަލޫފް ފޯނު ކަނޑާލިއެވެ. އަލޫފް ފޯނު ކަނޑާލުމުންވެސް މިންހާއަށް އިރުކޮޅަކު ފޯނަށް ބަލަހައްޓާއިގެން ހުރެވުނެވެ. އަލޫފް ވާހަކަ ދެއްކުމުންނާއި އަޑުން އޭނައަށް ތަފާތުކަން ފާހަގަކުރެވުނެވެ. އިރުކޮޅަކު ވިސްނަން ހުރުމަށްފަހު އަލޫފް މާބޮޑަށް ވަރުބަލިވެފައި ހުރުމުން ވީގޮތެެއް ކަމަށް ނިންމަމުން މިންހާ ތައްޔާރުވެގެން ތިރިއަށް ފޭބިއެވެ. މަންމަ ކައިރީ ދަނީއޭ ބުނެ ގޭގެ ބޮޑު ދޮރުން މަގު މައްޗަށް ނިކުން މިންހާއަށް ނިކުމެވުނީ ނާއިލްގެ ކުރިމައްޗަށެވެ. އެއާއެކު އެކަކު އަނެކަކަށް ހިނިތުންވުމެއް ރައްދުކުރަމުން ދެމީހުން އެކުގައި އިއާންގެ ގެއަށް މިސްރާބު ޖެހިއެވެ.\nއެންމެން ހަމަވުމާއެކު ހަތަރު ކުދިން އެކުގައި ގޮސް ބަދިގެއަށް ވަނެވެ. ” އަޝޫ… ދަރިފުޅާ… ނޫޑުލްސްއެއް ނުހުންނާނެ ގެއަކު… ހުސްވެފަ ހުރީ… ގަންނަން ޖެހޭނީ… އަން ރުފިޔާ… ” އެވަގުތު ބަދިގެއަށް އައިސް ވަން އާސިމާ އޭނަގެ އަތުގައި އޮތް ރުފިޔާ ދިއްކޮށްލަމުން ބުނެލިއެވެ. ”މިންނު އާ އާން އާ ދޭ ނޫޑުލްސް ގަންނަން… މަށާ އަޝްރާ އާ މިކޮޅުގަ މަޑު ކުރާނީ އެހެން ކަންތައް ކުރަން… ” ލިބުނު ފުރުސަތުގެ ބޭނުން ހިފާ ނާއިލް އަވަސް އަވަހަށް ވާހަކަ ދެއްކިއެވެ. އެއާއެކު އަޝްރާ ދެލޯ އަޅާލަމުން ނާއިލަށް ބަލައިލިއިރު މިންހާ އާއި އިއާން އާސިމާ ދިން ރުފިޔާ ހިފައިގެން ފިހާރައަށް ދާން ހިނގައިގަތެވެ. ރުފިޔާ ދީފައި އާސިމާވެސް ގޮސް އޭނަގެ ކޮޓަރިއަށް ވަނެވެ.\nއެންމެން ދިޔުމާއެކު ނާއިލަށް ބެލުމެއްނެތި އަޝްރާ ގޮސް ބަދިގޭގައި ހުރި ކަބަޑުތަކުން ކަބަޑެއް ހުޅުވާލާ ފިޔަލެއް ނަގައި އެ ނޮޅާ ސާފުކޮށް ފެނުން ދޮވެލިއެވެ. އެއަށްފަހު ފިޔާ ކޮށަން ފެށިއެވެ. ” ކްރައި ބޭބީ… ހާދަ އަނގަ މަޑުން ލައިގެން ތިހުރީ… ” އަޝްރާ އެއްވެސް އެއްޗެކޭ ނުބުނުމުން ނާއިލް ބުނެލިއެވެ. މިފަހަރުވެސް އަޝްރާ އެއްޗެކޭ ނުބުންޏެވެ. ” މިހާރު މަށަށް ހީވަނީ އަޝްރާގެ ކަންފަތުގައިވެސް މައްސަލައެއް އުޅޭހެން… މީހަކު ދައްކާ ވާހަކައެއްވެސް އަޑު އިވެނީކީ ނޫންވިއްޔަ… ” ބަދިގޭގައި އިން ގަދަ ނޫ ކުލައިގެ ގޮނޑިއެއްގައި އިށީންދެ ހަމަޖެހިލަމުން ނާއިލް ބުނލިއެވެ. އޭނަގެ ނަޒަރު އޭރުވެސް ސީދާވެފައި ވަނީ އަޝްރާއަށެވެ. ފިޔާ ކޮށަން ހުރި އަޝްރާ އޭރު އިރުއިރުކޮޅުން ނޭފަތް އެތެރެއަށް ދަމާލައެވެ. އޭރު އޭނަގެ ލޮލަށްވެސް ދިޔައީ އުދަނގޫވަމުންނެވެ. އިރުއިރުކޮޅުން އަތުގެ ނުފުށުން ލޯ ފޮހެލައެވެ. ” ދައްކަބަލަ ލޯ… އަހަރެން ބަލާލާނަން… ” އެމަންޒަރުތައް ބަލަން އިން ނާއިލަށް އިތުރަށް ނީނދެވުމުން ތެދުވެގެން ގޮސް އަޝްރާގެ އަތުގައި ހިފާ އޭނަ އާއި ދިމާލަށް އަނބުރާލަމުން ބުނެލިއެވެ. އަދި މަޑުމަޑުން އަޝްރާގެ މޫނުގައި ހިފަހައްޓާ އެރީތި ދެލޮލަށް މަޑުމަޑުން ފުމެމުން ދިޔައެވެ. ނާއިލްގެ އެ ކުއްލި ހަރަކާތުން އަޝްރާއަށްވެސް މަޑުން ހުރެވުނީއެވެ. ނާއިލްގެ ހޫނު ނޭވާތައް އޭނަގެ މޫނަށް އެޅެމުން ދިޔުމުގެ ސަބަބުން ހިތަށް އެހެން ކަހަލަ ގޮތެއް ވެގެން ދިޔައެވެ. ނާއިލްގެ އެ މޫނަށް ބަލަހައްޓާއިގެން އެހުރި ގޮތަށް އަޝްރާއަށް ހުރެވުނީއެވެ. އަޝްރާގެ ލޮލަށް މަޑުމަޑުން ފުމެމުން ދިޔަ ނާއިލްގެ ހަރަކާތްތައް ހުއްޓުނީ އަޝްރާގެ ނަޒަރު އޭނައަށް އަމާޒުވެފައި ހުރިކަން ފާހަގަވުމުންނެވެ. އިޚްތިޔާރަކާއިނުލާ ނާއިލަށްވެސް އަޝްރާގެ ދެލޮލުގެ ތެރެއަށް ފީނައިގަނެވުނެވެ.\n” ސްޓޭ އަވޭ ފްރޮމް މީ ނާއިލް… ކީއްވެތަ ދުރުގަ ނުހުރެވެނީ… އައި ޑޯންޓް ނީޑް ޔުއާ ހެލްޕް… ” ކުއްލިއަކަށް ޝާއިފްގެ ހަނދާންތައް ސިކުނޑިއަށް ވެރިވުމާއެކު ނާއިލް އާ ދުރުވެ ރުޅިވެރި ކަމާއެކު އަޝްރާއަށް ބުނެވުނެވެ. ” އޯ ހެލޯ… އަޝްރާ އާ ކައިރިވުމުގެ އިންޓްރެސްޓެއް އަހަރެންގެ ނެތް އިނގޭ… އަޝްރާއަށް ރަނގަޅަކަށް އަދި އަހަރެން އެހެން ކަންތައް ކުރީ… ” ނާއިލްވެސް ހިތްހަމަނުޖެހިފައިހުރެ ބުނެލިއެވެ. ”ބުނެފީމެއްނު އައި ޑޯންޓް ނީޑް ޔުއާ ހެލްޕޭ… ނާއިލަށް ފަސޭހައީ އަހަރެން ވާހަކަ ނުދައްކާ ހުރީމައެއްނު… އަހަރެން ވާހަކަ ދައްކަންޏާ އިރިޓޭޓްވެއެއްނު… ސޯ ރަނގަޅެއްނު އަހަރެން ކަންފަތަށް އަޑު ނީވޭ ކަމަށް ހެދިގެން ހުރީމަ… އަހަންނާ ވާހަކަވެސް ދައްކާނެ ކަމެއް ނެތް… ޖަސްޓް ސްޓޭ އަވޭ ފްރޮމް މައި ލައިފް… ” އައި ރުޅީގައި އަޝްރާ ނާއިލާ ދިމާލަށް އެއްޗެހި ކިޔައިގަތެވެ. ” އޯކޭ ފައިން… ނޫޅެން އަޝްރާ އާ ވާހަކަ ދައްކާ ހިތަކުން… ގަބޫލުކުރަމޭ އަޝްރާއަށް އެއްވެސް މީހެއްގެ އެހީތެރިކަމާ ނުލާވެސް އުޅެވި ދާނެކަން… ” ނާއިލްވެސް ރުޅި އައިސްފައި އެހެން ބުނުމަށްފަހު ގޮސް އޭނަ ކުރިންވެސް އިން ގޮނޑީގައި އިށީނެވެ. އަޝްރާވެސް އޭނަގެ މަސައްކަތަށް އެނބުރި ދިޔައެވެ. އެއާއެކު ދެމީހުންފެ ދެމެދަށްވެސް ވެރިވީ ހަމަހިމޭންކަމެވެ.\n” އާހް… އައުޗް… ” ތަނަށް ވެރިވެފައިވި ހަމަހިމޭންކަމުގެ ތެރެއިން އަޝްރާގެ މަޑު އާހެއްްގެ އަޑު އިވުމާއެކު ނާއިލަށް ފުންމައިގެން ތެދުވެ އަވަސް ހިނގުމެއްގައި އަޝްރާގެ ގާތަށް ދެވުނެވެ. އޭރު އަޝްރާގެ އަތުގެ އިނގިއްޔެއް ކެނޑިފައިވުމުގެ ސަބަބުން ލޭ އަންނަމުން ދިޔައެވެ. ނާއިލް އަވަސް އަވަހަށް އަޝްރާގެ އަތުގައި ހިފައިގެން ސިންކު ކައިރިއަށް ގެން ގޮސް އަޝްރާގެ އަތް އިސްކުރާ ދިމާކޮށްލުމަށްފަހު އިސްކުރު ދޫކޮށްލިއެވެ. ” ސާބަސް އަޝްރާއަށް… ރަނގަޅަށް ބަލައިގެނެއްްނު ކޮށަންޖެހޭނީ… ” ޓިޝޫ އަކުން އަޝްރާގެ އަތް ހިއްކުމަށްފަހު މަލަންކޮޅެއް އިނގިލީގައި އަޅާއިދެމުން ނާއިލް ބުނެލިއެވެ. އޭނަގެ އަޑުގައި ކަންބޮޑުވުމުގެ އަސަރުތައް އެކުލެވިފައިވެއެވެ. އަޝްރާ ހައިރާންކަމާއެކު ނާއިލްގެ ހަރަކާތްތަކަށް ބަލަން ހުއްޓެވެ. އޭނަ ރުޅިވެރިކަމާއެކު ނާއިލްގެ އެހީތެރިކަމެއް ބޭނުމެއްް ނޫނޭ ބުނުމުންވެސް ނާއިލް އޭނަގެ ގާތަށް އައިސް އެހީތެރިވުމުން އަޝްރާއަށް ބޭއިޚްތިޔާރުގައި ހިނިތުންވެލެވުނެވެ. އަބަދުމެ އޭނައަށް ޖެއްސުންކޮށް ރުޅި އަރުވައި ހަދާ ނާއިލް އޭނަ އާއިމެދު ކަންބޮޑުވެފައިވުމުން އަޝްރާގެ ހިތަށް އުފާވެރިކަމެއް ލިބުނެވެ. އަޝްރާގެ އިނގިލީގައި މަލަންކޮޅު އަޅާލަދިނުމަށްފަހު އިސްއުފުލާ އަޝްރާގެ މޫނަށް ބަލައިލި ނާއިލަށް މީގެ އިރުކޮޅެއް ކުރިން އަޝްރާ ބުނެލި ބަސްތައް ހަނދާންވުމާއެކު ނާއިލަށް އަޝްރާގެ އިނގިލިން ދޫކޮށްލެވުނެވެ. އަދި ފަސް އެނބުރި އޭނަ ކުރިންވެސް އިން ގޮނޑި އާއި ދިމާލަށް މިސްރާބުޖެހިއެވެ.\n” ސޮރީ… ” ނާއިލް ހިނގައިގަތުމާއެކު އަޝްރާއަށް ބޭއިޚްތިޔާރުގައި ބުނެލެވުނެވެ. އަޝްރާގެ އެއަޑަށް ނާއިލަށް ހުއްޓެވުނެވެ. ”އައިމް ސޮރީ… މާބޮޑަށް އަހަންނަށް އެއްޗެހި ކިޔުނީ… ތޭންކްސް ފޯ ދި ހެލްޕް… ” އިސްޖަހާލައިގެން ހުރެ އަޝްރާ ވާހަކަ ދެއްކިއެވެ. ” ސުވާލެއް ކޮށްލަންތަ… ” އެނބުރި އަޝްރާއަށް ބަލައިލަމުން ނާއިލް އެހެން ބުނެލުމާއެކު އަޝްރާ ހޫމް ލައްވާލިއެވެ. ” އަނެއްކާވެސް ޝާއިފް އާއި ދެމީހުން މައްސަަލަ ޖެހުނީތަ… މިބުނީ ކުރީ ފަހަރުހެން އަހަރެމެން ދެމީހުން އެއްކޮށް ފެނުނީމަ މިސްއަންޑަސްޓޫޑް ވީހޭ ޝާއިފަށް… ” ސީދާ އަޝްރާގެ ލޮލާއި ލޯ ސީދާކޮށްލައިގެން ހުރެ ނާއިލް ދެއްކި ވާހަކަތަކަށް އަޝްރާ މަޑުމަޑުން ބޯ ޖަހާލިއެވެ. ” މަށަށް އޭރުވެސް ހީވިޔޭ… ޝާއިފް ތިވަނީ ކޮންކަހަލަ ލޮއެބެއްތަ އަޅެ… އަބަދު ޝައްކުކުރުން ދޯ ޝާއިފް ކަމަކީ… އަޝްރާ ބުނީމަ އޭނައަށް ގަބޫލުކުރެވެންވާނެ އެއްނު… އަހަންނާ ވާހަކަ ނުދައްކާާ ހުއްޓަކަސް މައްސަލަ ހައްލެއް ނުވާނެ ދޯ… މާދަމާވެސް އަހަރެން ނޫން އެހެން މީހަކާ އަޝްރާ ވާހަކަ ދެއްކިޔަސް ކިހިނެއް އިނގެނީ ޝާއިފް ރުޚި ނާންނާ ކަމެއް… ތިކަމުގަ މައްސަލަ ހައްލުވާނީ ޝާއިފްގެ ވިސްނުން ބަދަލުކޮށްގެނެއްނު…” ނާއިލް ހިތްހަމަނުޖެހުން ފާޅުކުރިއެވެ. ” އައި ޓްރައިޑް މައި ބެސްޓް އޭނައަށް އެކްސްޕްލެއިން ކޮށްދެން… އެކަމަކު… ” އަޝްރާ ކަންބޮޑުވެފައި ބުނެލިއެވެ. ” އެހެންވެ ދޯ އަޝްރާ މަށާ މާ ދުރުދުރުން ތިއުޅެނީ… އޭނަ ހިތްހަމަނުޖެހޭތީ… ސާބަސް އަޝްރާއަށް… މީ ގޭތެރެއޭ… އޭނައަކަށް ނުފެންނާނެއޭ… ޝާއިފަކަށް ނޭނގޭނެ އަޝްރާ މަށާ ވާހަކަ ދެއްކިއަކަސް… އަޝްރާ އެހެނޭ ކިޔާފަ މަށާ ވާހަކަ ނުދައްކާ ހުއްޓަސް އަހަރެން ނުހުންނާން… އަޝްރާއަށް އުނދަގޫވެސް ކުރާނަން… ޝާއިފް ޖެހޭނީ ރުޅި އައިސްފައި ހުންނަން… ” ނާއިލް އެހެން ބުނެލި ގޮތުން އަޝްރާގެ ގާތަށް ހިނިއައެވެ. އަޝްރާ ހީލުމުން ނާއިލަށްވެސް ހިނިތުންވެލެވުނެވެ. ” ރިއަލީ އައިމް ސޮރީ… އައި ތޯޓް އަހަރެން އެގޮތަށް ކަންތައް ކުރުމުން މައްސަލަ ހައްލުވާނެ ކަމަށް… އައި ވޯޒް ރޯންގް… އަސްލު ނާއިލް ތިބުނިހެން ޝާއިފްގެ ވިސްނުން ބަދަލުކުރަން ޖެހޭނީ… އެކަމަކު ބޭރު ތެރޭގައި ވީ ޝުޑް ސްޓޭ އަވޭ އިނގޭ… ތޭންކްސް ވިސްނައިދިނީމަ… ” ލުއި ހިނިތުންވުމެއް ވެރިކުރުވައިގެން ހުރެ އަޝްރާ އެހެން ބުނެލިއެވެ. އެއާއެކު އެދެމީހުންގެ ދެމެދުގައިވި ދުރުކަން ނެތެމުން ގޮސް ކުރިއެކޭ އެއްފަދައިން އެކަކު އަނެކަކާ ޖެއްސުންކޮށް އުނދަގޫކޮށް އުޅޭ ދެއެކުވެރިންނަށް ވެގެން ދިޔައެވެ.\nއިއާން އާއި މިންހާ އާދައިގެ ހިނގުމެއްގައި ފިހާރައަށް ދާން ހިނގަމުން ދިޔައެވެ. ” މިންނު… ހައު އިޒް ޔުއާ ލައިފް… ލަވް ލައިފް ރަނގަޅުތަ… އަލޫފް… އަލޫފް ރަނގަޅުތަ މިންނުއަށް… ” ދެމެދަށް ވެރިވެފައިވި ހަމަހިމޭންކަން ފޫދުއްވާލަމުން އިއާން ސުވާލުކުރިއެވެ. ” ޔެއާ… ލައިފް ހަމަ ވަރަށް ރަނގަޅު… ސުޕާބް… އަލޫފް ހަމަ ވަރަށް ވަރަށް ރަނގަޅު… އާންއަށްވެސް އިނގޭނީ ލޯބި ވެވުނީމަ އެއީ ކިހާ ފޮނި އިހުސާސެއްކަން… އިޓްސް… އިޓްސް ޖަސްޓް އޯސަމް… ވަރަށް އުފާވެރި ހިތަށް ހަމަޖެހުން ގެނެސްދޭ އިހުސާސެއް އެއީ… ” ހުވަފެނީ ގޮތަކަށް ހިނިތުންވެލައިގެން ހުރެ މިންހާ ވާހަކަ ދެއްކިއިރު އިއާން ކަޅި ޖަހާ ނުލާ މިންހާގެ މޫނަށް ބަލަމުން ދިޔައެވެ. އެލޯބި ހިނިތުންވުން ފެނުމުން އިއާންގެ ހިތަށް ބަޔާންކުރަންދަތި ހިތްހަމަޖެހުމެއް ލިބިގެންދެއެވެ. ”އެންމެން މިންނު ހާ ލަކީ ނުވެދާނެއެއްނު… މިބުނީ އެންމެނަށް އެމީހެއްގެ ލޯބި ކާމިޔާބު ނުވެދާނެ އެއްނު… ” ކަޅު ކުލައިގެ ސޯޓުގެ އެއް ޖީބަށް އަތް ޖަހާލައިގެން ހުރެ ފިރިހެންވަންތަ ހިނގުމެއްގައި ހިނގަމުން ދިޔަ އިއާން މިންހާއަށް ބަލައިލަމުން މާނަފުން ބަސްތަކެއް ބުނެލިއެވެ. އެވަގުތު އޭނަ އެބުނި އެއްޗެއްގެ މާނަ މިންހާއަށް އެނގޭނެ ނަމައޭ އިއާންގެ ހިތުގައި ވިއެވެ. ”އާނ… އެންމެނަށް އެމީހެއްގެ ލޯބި ނުލިބެދާނެ… އެކަމަކު އާންއަށް އާންގެ ލޯބި ލިބޭނެ… އާންގެ ލޮއެބަށް ފުރަގަސްދޭނީ ކޮން އަންހެން ކުއްޖެއް… އާންގެ އެންމެ ބެލުމަކަށްވެސް ފިދާވާނެ ކިތަންމެ އަންހެން ކުއްޖެއް އުޅޭނެ… ” އިއާންގެ މޫނަށް ބަލަމުން ހިނގަމުން ދިޔަ މިންހާ ޔަގީންކަމާއެކު ބުނެލިއެވެ. މިންހާ އެ ބުނެލުމުން އިއާންގެ ހިތަށް އަސަރުކުރިއެވެ. ” އަހަރެން ލޯބިވާ ކުއްޖަކީ ތިއީ އޭ… ސޯ މިންނު އަހަރެންގެ ލޯބި ގަބޫލުކުރާނަންތަ… ” ސީރިއަސް މޫޑަކާއެކު އިއާންގެ ހިތަށް ކުރުވި އަސަރުން ބޭއިޚްތިޔާރުގައި އިއާންއަށް އެހެން ބުނެލެވުނެވެ. އެއާއެކު މިންހާގެ ހިނިގަނޑު ފަޅާއިގެން ދިޔައެވެ. ” އާން.، ޔުއާ ސޯ ފަނީ… ހެހެހެ… އަހަރެން ނޫން އެހެން އަންހެން ކުއްޖެއް ގާތު ތި ޖޯކު ޖެއްސިނަމަ ގަބޫލުކުރީމުސް… އެކަމަކު އަހަރެން ކައިރި… ހެހެހެ… އާން… އައި ނޯ.. ޔުއާ ޖޯކިން… ރައިޓް… ހެހެހެ… ” ހެމުން ހެމުން މިންހާ ބުނެލި ކޮންމެ ބަހެއްވެސް އިއާންގެ ހިތަށް ތޫނު ހަންޖަރެއް ފަދައިން ހެރިގެން ދިޔައެވެ. ބޭއިޚްތިޔާރުގައި ހިތުގެ ހާލު ލޯބިވާ ފަރާތާ ހިއްސާކުރެވެމުން އެފަރާތުން އެކަން ފާހަގަ ކުރީ ސަމާސާއެއްގެ ސިފައިގައެވެ. ލޯބީގައި މިއަށްވުރެ ބޮޑު ނާކާމިޔާބީއެއް ކޮބާާ ހެއްޔެވެ؟ ހިތަށް ކުރުވި އަސަރަކުން އިއާންގެ ލޮލަށް ކަރުނަ ޖަމާވާން ފެށިއެވެ. އިއާން އެކަރުނަތައް ފޮރުވުމުގެ ގޮތުން އަވަސް އަވަހަށް އިސްޖަހާލިއެވެ. އަދި ކަރުނަތައް ހިންދަން މަސައްކަތްކުރިއެވެ. ” އާން ވަރަށް މޮޅު އިނގޭ އެކްޓިންއަށް… ހެހެހެ… ” މިފަހަރުވެސް މަޑު ހުނުމަކާއެކު މިންހާ ބުނެލިއެވެ. އިއާންވެސް އޭނަގެ އިހުސާސްތައް ހިތުގައި ފަސްއަޅާ ފޮރުވަން މަސައްކަތްކުރަމުން އިސްއުފުލާލަމުން ހީލިއެވެ. އެއާއެކު ދެމީހުނަށްވެސް އެމީހުންގެ މަންޒިލާ ހަމައަށް ފޯރިއެވެ. ދެމީހުން އެކުގައި ފިހާރައަށް ވަދެ ބޭނުންވާ އެއްޗެހި ގަނެގެން ދެމީހުންވެސް ގެއަށް ދިއުމަށް މިސްރާބުޖެހިއެވެ. ގެއަށް ދިޔަ މަގުމަތީގައި ގިނައިން އެދެމެދަށް ވެރިވެފައިވީ ހަމަހިމޭންކަމެވެ.\nއެކުވެރި އުފާވެރި މާހައުލެއްގައި ހަތަރު އެކުވެރިން ނޫޑުލްސް ތައްޔާރުކޮށްގެން ކެއުން ކުރިއަށް ގެންދިޔައެވެ. ނުވަ ގަޑި ސަޅީސް ފަހެއްހާާ ވުމުން މިންހާ އާއި ނާއިލް އެމީހުންގެ ގެއަށް ދިއުމަށް ނިކުތެވެ. އެމީހުން ދިޔުމުން އަޝްރާ އާއި އިއާންވެސް ވަނީ އެމީހެއްގެ ކޮޓަރިއަށެވެ.\nރޭގަނޑު ގަޑިން ދިހައެއް ޖަހާ ބޮޑުވެއްޖެއެވެ. ހަމައެކަނި ގަދަ ފެހި ކުލައިގެ ސޯޓެއް ލައިގެން ހުރި އަލޫފް ހުރީ ބެލްކަނީގައި މަގު މައްޗަށް ނަޒަރު ހުއްޓާލައިގެންނެވެ. މަގުމަތިންވެސް އެއްވެސް މީހަކު ފެންނާކަށް ނެތެވެ. ޖެހިލާ މަޑު ފިނި ވައި ރޯޅިތައް އަލޫފްގެ ހަށިގަނޑުގައި ބީހެމުން ދިޔަ ނަމަވެސް އެކަމުން އެއްވެސް ހިތްހަމަޖެހުމެއް އަލޫފަށް ނުލިބޭފަދައެވެ. އޭނަގެ މޫނު މަތިން ފެންނަނީ ކަންބޮޑުވުމުގެ އަސަރުތަކެވެ. މިއަދު އޭނަ އާއި ޝަމްހާ އާއި ދެމެދު ހިނގާދިޔަ ކަންތަކުގެ ޚިޔާލުތައް ހަނދާން ވާވަރުން އަލޫފަށް ނިދޭ ގޮތެއް ނުވެއެވެ. އެހެންކަމުން ހިތްހަމަ ޖައްސާލުމުގެ ބޭނުމުގައި ބެލްކަންޏަށް ނުކުތީއެވެ. ސޯޓުގެ ޖީބަށް ދެއަތް ޖަހާލަމުން ފުން ނޭވައެއް ފަޒާގެ ތެރެއަށް ދޫކޮށްލާ ވިދަމުން ތަރިތަކުން ޖަރީވެފައިވި އުޑަށް އަލޫފް ނަޒަރު ހުއްޓާލިއެވެ. އެހެން ހުއްޓާ އަލޫފް ސިހުނީ ފިނި އަތަކުން އޭނަގެ މެދު ހަށީގައި ބައްދާލުމުންނެވެ. ” އަހަރެން މަތިން ހަނދާން ކުރަނީތަ… ނޫނީ އަހަންނާއެކު ހޭދަކުރެވުނު އެ އުފާވެރި ވަގުތުކޮޅު މަތިންތަ… ” އެމީހަކު އޭނަގެ ގައިގައި ފަހަތުން މޫނު ޖައްސާލަމުން ބުނެލި ބަސްތަކުން އަލޫފްގެ ދެލޯ ބޮޑުވެގެން ދިޔައެވެ.\nއައިހަމް – ޓްރެއިލަރ\nSalaam dear readers 😊😊😊… Here is the next part… Hope all will like this part too n feel free to comment your views… Iyye balikoh ulhunyma miadhu bodu baeh liyan jehuny… Ehenve havyru mi up kurevuny… Thankyou soooooo much dear for the support n love you all ❤❤❤💜💜💜💐💐💐😊😊😊…\nN next part In Sha Allah on Tuesday 😊😊😊…\nWowww me first dhw mifaharu vx yaaay 😃😃😃😃😃😃 varah varah reethi mi part vx masha Allah 😘😘😘😘😘 kuri part ga sis ah comment eh nukurevi dhw othy.. 🙁🙁 Aslu E ee kudakoh busy v ma nukurevuni 😐😐😐 sorry4that.. You must be waiting for it dhw ifoo sis 🙁🙁 and Mi part aslu varah dhigu ingey and I like it.. 😙😙😙😙😙❤❤❤❤ curiously waiting for the next part 💖💖💖💖💖\nSis ❤❤❤… Thankyou soooooo much for the support n congratulations on being first again 💜💜💜💐💐💐❤❤❤😊😊😊… Yahh… I was waiting for your comment… Bt it’s ok… It happens 😊😊😊… I felt sooo happy after reading your lovely comment ❤❤❤💜💜💜💐💐💐😊😊😊… Much more loves from me ❤❤❤💜💜💜💐💐💐😊😊😊…\nAlhey v sad, ehn nahadhaa aloof ah plx plx\nSamee ❤❤❤… Thankyou so much ❤❤❤💜💜💜💐💐💐😊😊😊… Hehhe… Let’s see what happens…\nYesss…!!! ❤❤💙💙😘😘 Its finally here again❤❤💙💙😘😘…Wow..!!! Just Wow 💙💙❤❤😘😘…Speechless..!!! ❤❤💙💙😘😘This part also very very intresting And awesome as well…❤❤💙💙😘😘😘..\nVrh reethi sifa kurun vrh reethi…💙💙❤❤😘😘.. Story ga vrh faahaga vaa thankolheh dheeny kanthahthakah baaru alhaafa hunna kan..❤❤💙💙😘😘…Adhi nukiyey migothah genessa in story eh..💙💙❤❤😘😘…Alhe dhen aan ah mulhin vex dhera goiy thah dhw dhimaa vany eyoh…😭😭💘💘…Make him happy soon…Keep it up your good work dear ifoo…❤❤💙💙😘😘😘..Waiting For next…❤❤😘😘💙💙…Miss you and love you alotx…❤❤😘😘💙💙\n@Ikleel ❤❤❤… Thankyou so soooooo much 💜💜💜💐💐💐😊😊😊❤❤❤… Comment v reethi n ifoo v v v ufaavehje 😊😊😊… Let’s see what happens 😊😊😊… Thanksalot once again n much more loves ❤❤❤💜💜💜💐💐💐😊😊😊…\nSorry ifoo kuree part ah reply eh nukurevunyma.. 😑😑😑..but withoutadoubtepart ves mi part ves hama supperr.😍😍😍.. story mihaathanah v reethi and im sure dhn oih baaives ehaame reethi vaane kamah… so far one of the best story i have ever read in my life..❤🖤❤🖤❤🖤..\nAlhey aan ah ehn nahadhaa…😭😭😭💔💔💔.. almost cried for him..💔💔😭😭😭.\nBtw ifoo mi vaahakaige kithah part mulhi ehkoh onnaany…\nNaum ❤❤❤… I’m soooooo happy to see ur comment again ❤❤❤😊😊😊💐💐💐💜💜💜… Thankyou soooooo much for the support n love ❤❤❤😊😊😊💐💐💐💜💜💜.. Comment kiyaalaafa ifoo v v v ufaavehje 😊😊😊… It’s ok… Story kiyaaleema 😊😊😊… Aaan dhw… Let’s see what happens in his life 😊😊😊… Ifoo akah egothakah vx neynge story ga kithah part kameh inee kee bunaakah 😁😁😁… Cause I haven’t written… I had just planned the story in my mind 😁😁😁… Lot of things are there to happen in the story 😊😊😊… Adhi story nimenn kairivx nuvey😊😊😊… Thankyou so much once again n much more loves from me ❤❤❤💐💐💐💜💜💜😊😊😊…\nheyy….me second dhw…btw mi part vx vrh vrh vrh riithi……and vrh happy thankolheh dhigu koh up kuriima…and vrh riithi ashra and naail ge love story….soooo wonderful….and vrh vrh dhera vey aan ah vaa gothun…..i hope he get his love sooon….but i dont want to end the relationship between minnu and aloof…..aloof vrh rangalheh nun…and shamha kanthah kuraa goiy vrh vrh goas dhw….anyways this is an amaxing work…maasha allah for your amxing work….curiously waiting for the next part…..much loves frm naash…..missed ingey….\nNaash ❤❤❤… Thankyou soooooo much dear for the supportive comment ❤❤❤💜💜💜💐💐💐😊😊😊… I’m soooooo happy to see ur comment regularly ❤❤❤😊😊😊… Let’s see what happens in their life 😊😊😊… Lots of things are there to happen 😊😊😊… Once again thankyou so much n much more loves from me n miss you too dear ❤❤❤💐💐💐💜💜💜😊😊😊…\nYess…!!! ❤❤💙💙😘😘😘 Its Finally here again..!!!❤❤💙💙😘😘😘….This part also very very intresting and awesome as well…❤❤💙💙😘😘…Vrh vrh kamudhey sifa kurun mi part ga vex genessa huri goiy…!!❤❤💙💙😘😘….Adhi mi story ga vrh faagavaa thankolheheee dheenee kankamah baaru alhaafa hunna kan…❤❤💙💙😘😘…Its really very good ingey…❤❤💙💙😘😘…Alhe aan ah haadha haa dhera goiy thakekey dhw mi vany…😭😭💘💘💘…Feel sorry For him…Make him happy soon….❤❤💙💙😘😘…Waiting for next part..!!! ❤❤💙💙😘😘..Keep it up Your good Work Dear Ifoo…!! 😘😘💙💙❤❤…Miss you and love youalotx..❤❤💙💙\nTHE BEST WRITTER..\nvaahaka varah best but shamhaage bad kamun varah angry\nn aan ehaa sad vma varah dhera vefa mi iny insha allah aan will get minnu\nn as usual ifoo hama best ingey hama osm story varah miss\nowhh forgot my name again\nMy dear sweet unique ❤❤❤… I’m soooooo happy to see ur comment ❤❤❤😊😊😊… Thankyou soooooo much dear for the support ❤❤❤💜💜💜💐💐💐😊😊😊… Let’s see what happens… Aaan might n might not get his love ❤❤❤…. Much more loves from me dear n miss you too dear ❤❤❤💜💜💜💐💐💐😊😊😊…\nDhen shamha aa aloof aa gulhuvaafa aan aa minnu aa gulhuvaaba\nNo theethi kada eyrah minnu was so so so sad😒😒😒becz she cant get she love 💙💛❤💜💜💜💜💙💛❤💚shhamha ah rangalhu vaany aloof nulibuniyya becaz she is bad💜❤💛💙💚\nWhat is you want\nHehhe… Lets see vaagotheh 😁😁😁… Thankyou for the compliment 😊😊😊💜💜💜…\nWow v salhi😍\nFasa ❤❤❤…. Thankyou soooooo much 💜💜💜❤❤❤😊😊😊💐💐💐…\nJust WOW 😍😍😍 Ifoo Alhey mi partvx v v v rythi ingey 😊😊😊🌷🌷🌷💙💙💙… I love it 😀😀😀🌸🌸🌸💛💛💛… Alhey minnu kythikury aan loabi vaa vaahaka bunyma… Aloof asluvx minnu ah sirru kurun rangalheh noon dhw… ashra n naail v v v loabi dhw ulhey goiii n Haadha serious kohlaafa ey dhw alhey thi ninmaaly 😘😘😘🌹🌹🌹❤❤❤… I just can’t wait for next ⭐⭐⭐💐💐💐💚💚💚…keep up the good work n I really appreciate your hard work 👏👏👏💖💖💖🌻🌻🌻… much n more loves from naju 💗💗💗💛💛💛💖💖💖💙💙💙❤❤❤💜💜💜💕💕💕💚💚💚💘💘💘💞💞💞\nNaju ❤❤❤… Thankyou soooooo for the colourful Comment ❤❤❤💜💜💜😊😊😊💐💐💐… Ifoo v v v ufaavehje 😊😊😊… Heheheh… Let’s see what happens… Much more loves from me dear ❤❤❤💜💜💜💐💐💐😊😊😊…\nFinally it is here 💚💛mi part ves v reethi and it is awesome as well💜 v Ufaa balikoh ulhemun vx genesdhiny ma 💕💕ebunaahn aan ah ah ehen nahadhaba😢I am feeling sorry for aan 😯plx make him happy💛💙💚Dhn aan aa Minnu aa gulhuvaba plx💙💙💙❤\nGet well soon ifoo dear 💚\nCuriously waiting for nxt part❤💙💙💚💚💛💛💜💜\n* v ufaa vehje balikoh ulhemen vx genedhinyma\nQueen ❤❤❤… Thankyou soooooo much ❤❤❤💐💐💐💜💜💜😊😊😊… I’m soooooo happy to see ur comment 😊😊😊.. Let’s see what happens 😊😊😊… Heheh… Much more loves from me dear ❤❤❤💐💐💐💜💜💜😊😊😊…\nYour well done 💜💙💛💜💚💚💜❤❤💙💚💙💚💚💛\nIshu ❤❤❤… Thanksalot dear ❤❤❤💜💜💜😊😊😊💐💐💐…\nMasha allah ❤❤❤mi prt vx hama vrh habbu ingey💕💕💕😘😘💜💜💜waitinn fr the nxt ingey 😊😊😊much luvx from me dear..💚💚🌺🌺💕💕💕\nBeryl Stone ❤❤❤… Thankyou soooooo much ❤❤❤💜💜💜😊😊😊💐💐💐.. Regular koh comment fennaathy ifoo v v v ufaavehje 😊😊😊… Much more loves from me ❤❤❤💜💜💜💐💐💐😊😊😊…\nHellooo ifoo ❤❤ get well soon dear 💓💓 Avas shifaa akah edhen.. Story is amazing ❤💙💜💛 varah varah salhi.. Ekamaku aan ah evy gothun hama asluves varah dhera vejje 😭😭😭 And anekka shamha tha aloof gaiga ais mi behdhy 🙄😡😡 Varah foohi vey.. 😒😒 but story kuriyah gendhaa goi haaadha reehchey 😍😍😘😘💞💞 Cant wait for next part.. Love youuu 🥀🥀💐💐🌸🌸 And gws ❤❤💗💗💞💞💜💜💛💛💙💙💟💟🌸🌸🌻🌻🌺🌺🥀🥀\nHellooooo Livy ❤❤❤… Thankyou soooooo much dear for the support ❤❤❤💜💜💜💐💐💐😊😊😊… V v v ufaavehje 😊😊😊… Aan dhw… Ifoo vx dheravey aan ah ehen v ma bt what to do… Ekaneothy dhenn ehen vefa… Let’s see what happens… Much more loves from me dear ❤❤❤💜💜💜💐💐💐😊😊😊…\nSalaam dear readers… Sorry to say this bt… I think tomorrow new part ifoo ah up kurevey varu vaany reygandu hennn… As I told before these days I’m not feeling well… I’m sick… So need more time to write… In Sha Allah next part on tomorrow night… Hope all will understand n I hope that readers will wait for the story 😊😊😊… Love you all ❤❤❤💜💜💜💐💐💐…\nIt’s OK ifoo sis we understand 🙂🙂🙂 Get well soon ❤❤❤❤ Goodluck with the story and don’t go too hard on yourself 🤗🤗🤗 more loves from me…. 😘😘😘\nSis ❤❤❤… Thankyou soooooo much for understanding ❤❤❤💜💜💜😊😊😊💐💐💐… Much more loves from me ❤❤❤💜💜💜😊😊😊💐💐💐…\nalhey ifoo shafakallah\nmay allah bless you with gud health\nUnique ❤❤❤… Thankyou soooooo much dear ❤❤❤💜💜💜😊😊😊💐💐💐… I wish you the same too ❤❤❤💜💜💜😊😊😊💐💐💐… Much more loves from me ❤❤❤💜💜💜😊😊😊💐💐💐…


ލުޠްފީގެ ޖުރުމަނާ ސަރުކާރުން ދައްކާނަމަ ވިސާ މައްސަލައިގަ ޖުރުމަނާ ކުރާ އެންމެންގެ ޖުރުމަނާ ވެސް ދައްކައިދޭނެ؟\nމިސަރުކާރުން އެންމެ ގިނައިން ބުނާ އެއް ވާހަކައަކީ ހުރިހާ ރައްޔިތުންގެ މެދުގައި ހަމަހަމަކަން ޤާއިމުކުރާނެ ކަމުގެ ވާހަކައެވެ. އެހެންކަމުން ލުޠްފީ ކިޔާ ޓެރަރިސްޓަކު ފިލައިގެން ސްރީލަންކާގައި އެތައް އަހަރެއްވަންދެން އުޅުމުން ދައްކަން ޖެހޭ ޖުރުމަނާ ސަރުކާރުން ދައްކައިދޭނަމަ ވިސާގެ މައްސަލަތަކުގައި ޤައުމުތަކުން ޖުރުމަނާ ކުރާ އެންމެންގެ ޖުރުމަނާ ވެސް ދައްކައިދޭނެ ކަމަށް އުންމީދުކުރަމެވެ.\nބޭސްފަރުވާއަށް ގޮސް ތިބޭ މީހުންނަށްވެސް ބައެއްފަހަރު މި މައްސަލަ ދިމާވެއެވެ. ޢާއިލާ އާއިއެކު ބޭރު ޤައުމުތަކުގައި ދިރިއުޅޭ ބެލެނިވެރިންނާއި އެނޫން މީހުންނަށްވެސް މި މައްސަލަ ދިމާވެއެވެ. އެމީހުންގެ ޖުރުމަނާ ދައްކައިދިނުން ސަރުކާރަށް މާ އައުލާކަން ބޮޑުކަމަށްވެސް އަޅުގަނޑު ފާހަގަކުރަމެވެ.\nއަޅުގަނޑު ޤަބޫލުކުރާ ގޮތުގައި ލުޠްފީ ސްރީލަންކާގެ އިމިގްރޭޝަންގެ ޤަވާއިދާއި ޚިލާފަށް އެ ޤައުމުގައި އުޅުމުން ދައްކަން ޖެހޭ ޖުރުމަނާ ދައްކަން ޖެހޭނީ އޭނާއެވެ. ދެއްކެން ނެތްނަމަ އޮންނަ އަދަބެއް ޖެހޭނީ ލިބިގަންނާށެވެ. އެ އަދަބު ދިނުމަށް ސަރުކާރަށް ޖެހޭނީ ލަންކާ ސަރުކާރާއި އޭނާ ހަވާލުކުރާށެވެ. ރާއްޖެއަށް އޭނާ ގެންނަން ޖެހޭނީ އެ އަދަބު ލިބި ނިމުމަށްފަހުގައެވެ.\nލުޠްފީ ގެންނަން ރެޑް ނޯޓިސް ނެރުނީ އޭނާ ފިލައިގެން އުޅެ، ރާއްޖޭގެ މިނިވަންކަމާއި އިސްތިޤްލާލަށް އަނެއްކާވެސް ގެއްލުންދީފާނެ ކަމުގެ ބިރަށެވެ. އަނެއްކާވެސް ޓެރަރިސްޓުން ގޮވައިގެން އައިސް އެތައް ބައަކު މަރައިފާނެ ކަމުގެ ބިރަށެވެ. ލަންކާ ޖަލުގައި ހުރެ އެކަމެއް ނުކުރެވޭނެއެވެ. ވީއިރު ބޮޑު ޖުރުމަނާއެއް ދައްކާފައި އޭނާ ގެންނަން ޖެހޭ އެއްވެސް ސަބަބެއް އޮތް ކަމަކަށް ޤަބޫލެއް ނުކުރެވެއެވެ.\nލަންކާގެ ޖަލުގައި މިހާރުވެސް ދިވެހިން ބަންދުގައި އެބަތިއްބެވެ. އެއިގެ ތެރޭގައި ޑްރަގް ޑީލަރުންވެސް ހިމެނެއެވެ. ލުޠްފީ ދިވެހި އެމްބަސީއަށް ގޮސް ހަވާލުވީ އެއިރު ސިފައިން ހިންގި އޮޕަރޭޝަންތަކުގައި އޭނާ ހައްޔަރުކޮށްފާނެ ކަމުގެ ބިރަށެވެ. ވީމާ ޑްރަގް ޑީލަރަކުވެސް އެމީހަކު ހައްޔަރުކޮށްފާނެ ކަމުގެ ބިރު އުފެދިއްޖެނަމަ ދިވެހި އެމްބަސީއަށް ދިއުމުން އެމީހަކަށް ހިމާޔަތް ދޭނެ ހެއްޔެވެ؟ އެ މައްސަލައިގައި އެމީހާ ޖުރުމަނާކޮށްފިނަމަ ދިވެހި ސަރުކާރުން އެ ޖުރުމަނާ ދައްކައިދޭނެ ހެއްޔެވެ؟\nމިއަދު ލުޠްފީ ބަލި މީހަކަށްވެއްޖެއެވެ. ލުޠްފީ ބަލިމީހަކަށްވެގެން ކަންބޮޑުވާއިރު ލުޠްފީގެ ސަބަބުން ބަލިހާލުގައި އުޅެން ޖެހިފައިވާ އެތައް ބައަކު ތިބިކަން އެނގޭ ކަމަށް ނުވެއެވެ. އެއީ ހަމްދަރުދީ ލިބެންޖެހޭ ބައަކަށްވެސް ނުވެއެވެ.\nއޭނާގެ ތަޙްޤީޤްގައި އަނިޔާކުރިކަމަށްވެސް ވެއްޖެއެވެ. އޭނާ ހައްޔަރުކުރުމުން ޢާއިލާ ރޫޅި ބޮޑެތި ގެއްލުންތަކެއް ލިބުނު ކަމަށްވެސް ވެއްޖެއެވެ. މިމޭރުމުން ވާހަކަދައްކާ މީހުންނަށް ނުއެނގެނީ ލުޠުފީ ގެނައި ޓެރަރިސްޓުން ބަޑިޖެހީމާ 19 މީހުން މަރުވި ކަމެވެ. އެތައް ބައަކު ޒަޚަމްވި ކަމެވެ. އެތައް ބައަކު މިއަދުވެސް އަނިޔާގައި ދިރިއުޅެމުންދާ ކަމެވެ. ޓެރަރިސްޓުން ބަޑިޖެހީމާ މަރުވި މީހުންގެ ޢާއިލާތައް ރޫޅުނުކަމެވެ. އެތައް އަންހެނަކު ހުވަފަތްވި ކަމެވެ. އެތައް ދަރިން ޔަތީމްވި ކަމެވެ. ބަޑިޖެހުމުން އަނިޔާވި މީހުންނަށް ލިބުނީ އަނިޔާކަމެވެ. އަދި މިއަދުވެސް އެމީހުން ދިރިއުޅެމުން އެދަނީ އެކަމުގެ އަނިޔާގައި ވޭން އުފުލަމުން ކަމެވެ.\nނޮވެމްބަރު3ގައި ޝަހީދުކުރި 19 މީހުން، ރޫޙާނީ ގޮތުގައި އެމީހުންގެ ޢާއިލާތަކާއިއެކު ދިރިއުޅެމުން ގެންދާތީ އެމީހުން ނެތުމުގެ އިޙްޞާޞް ޢާއިލާތަކަށް ނުކުރާ ކަމަށް އެމީހުންނަށް ޤަބޫލުކުރެވެނީ ކަމަށްވެދާނެއެވެ.\n(މިއީ ނޮވެމްބަރު3ގެ އުދުވާނީ ހަމަލާގައި އަނިޔާ ލިބިފައިވާ7ޢާއިލާއަކުން މިއަދުނޫހާއި ހިއްޞާކޮށްފައިވާ މައުލޫމާތުގެ މައްޗަށް ލިޔެފައިވާ ލިޔުމެކެވެ. އެއިގެ ތެރޭގައި ލުޠްފީ ރާއްޖެ ގެނައި ޓެރަރިސްޓުން ބަޑިޖަހައި ޝަހީދުކުރި ސިފައިންގެ4ބޭކަލުންގެ ޢާއިލާވެސް ހިމެނެއެވެ.)


Mi mahu ge therey gai EU in Rajje ah dhathi kurumuge fiyavalhu alhaane: Raees\nމި މަހުގެ ތެރޭގައި އީޔޫއިން ރާއްޖެއަށް ދަތިކުރުމުގެ ފިޔަވަޅު އަޅާނެ: ރައީސް\nރައީސް ޔާމީން ދިއްގަރުގައި: ފިއްތުންތައް އަތުވެދާނެ ކަމަށް ވިދާޅުވި - ފޮޓޯ: ރައީސް އޮފީސް\nމި މަހުގެ މެދު ތެރޭގައި ރާއްޖެއާމެދު ޔޫރަޕިއަން ޔޫނިއަން، އީޔޫއިން ދަތިކުރުމުގެ ފިޔަވަޅު އަޅާނެ ކަމަށާއި އެކަމަށް އިންތިޒާރުކޮށްގެން ހުންނެވި ކަމަށް ރައީސް އަބްދުﷲ ޔާމީން އަބްދުލްގައްޔޫމް މިއަދު ވިދާޅުވެއްޖެ އެވެ.\nރައީސް މިހެން ވިދާޅުވީ، މ. ދިއްގަރު ރައްޔިތުންނާ ބައްދަލު ކުރައްވައި ވާހަކަފުޅު ދައްކަވަމުންނެވެ. ރައީސް ވިދާޅުވީ، މިދިޔަ ހަފުތާ ތެރޭގައި އީޔޫއިން އިންޒާރު ލިބިފައިވާ ކަމަށާއި އިންޒާރު ދީފައިމިވަނީ ދަތިކުރުމުގެ ފިޔަވަޅުތައް އަޅާނެ ކަމަށް ކަމަށެވެ.\n"އަޅުގަނޑު އެބަ އިންތިޒާރު ކުރަން މި މަހުގެ ތެރޭގައި އެ ފިޔަވަޅުތައް އަޅާނެ ކަމަށް، އަދި އެ ވާހަކަތައް އުފަލާއެކު އެމްޑީޕީ ބޭފުޅުން އެބަ ދައްކަވާމެ، އަޅުގަނޑު މިކަން ބަލައިގަންނަނީ އުފަލާއެކުއެއް ނޫން، ކަންބޮޑުވުމާއެކު،" ރައީސް ވިދާޅުވި އެވެ.\nރައީސް އީޔޫއިން ފިޔަވަޅު އެޅި ނަމަވެސް އެމަނިކުފާނުގެ ސިޔާސަތުތަކަށް ބަދަލު ނުގެންނާނެ ކަމަށެވެ. އިސްލާމް ދީން ނޫން އެހެން ދީނަކަށް ފުރުސަތެއް ނުދެވޭނެ ކަމަށެވެ. ޝަރީއަތް ބޭރުން ކަންތައްތަކެއް ކުރަން އެންގިޔަސް އެމަނިކުފާނަށް އެކަންތައްތައް ކޮށް ނުދެއްވޭނެ ކަމަށެވެ. ކުށްވެރިންތަކެއް ޖަލުން މިނިވަން ނުކުރެއްވޭނެ ކަމަށެވެ. ގޮނޑި ގެއްލުނު މެންބަރުންގެ ގޮނޑިއާމެދު އެމަނިކުފާނު ގޮތެއް ނުނިންމަވާނެ ކަމަށެވެ. އެކަންތައްތަކަކީ ޝަރުއީ ނިޒާމްގެ ތެރެއިން ގޮތްތައް ނިމިގެންދާން ޖެހޭ ކަންކަން ކަމަށް ރައީސް ވިދާޅުވި އެވެ.\n"އަޅުގަނޑުގެ ސަރުކާރެއްގަ ދޫނުކޮށްލާނެ އުސޫލުތަކެއް ހުންނާނެ، އަޅުގަނޑުގެ ސަރުކާރެއްގަ ހިފަހައްޓާ ދަމަހައްޓާނެ އުސޫލުތައް ހުންނާނެ، އެ ކަންކަން އަޅުގަނޑުމެން ހިފަހައްޓަންޏާ އަޅުގަނޑުމެންނާ ދެކޮޅަށް އީޔޫއިން ފިޔަވަޅު އަޅާނަމަ ދެން އަޅުގަނޑުމެން ﷲއަށް ވަކީލުކޮށްލައިގެން ކުރިއަށް ދާނީ، އެއިން ސަލާމަތް ވެވޭނީ ކިހިނެއްތޯ މަސައްކަތް ކުރާނީ،" ރައީސް ވިދާޅުވި އެވެ.\n"އަޅުގަނޑަކަށް ގަބޫލެއް ނުކުރެވޭ އިސްލާމް ދީން ނޫން އެހެން ދީނަކަށް ޖާގަ ނުދޭނެ ކަމަށް އަޅުގަނޑު ބުނާ ބުނުމަށް ހުއްޓުމެއް އަންނަނަން ޖެހޭ ކަމަށް އީޔޫއިން އަންގަން ޖެހޭ ކަމަކަށް، އަޅުގަނޑެއް ގަބޫލެއް ނުކުރަން ކުށްވެރިންތަކެއް ޖަލުން މިނިވަން ކުރުމަށް އީޔޫއިން އަޅުގަނޑަށް ގޮވާލަން ޖެހޭ ކަމަކަށް، އަދި މިނިވަން އިންސާފުވެރި އިންތިހާބެއް ކަމަށް ތިމަންނަމެން ގަބޫލު ކުރާނީ އެ ހުރިހާ ކުށްވެރިން ދޫކޮށްލީމައޭ ބުނާ ބުނުމެއް ގަބޫލެއް ނުކުރަން، ދިވެހި ރައްޔިތުން މިއަދު ވޯޓެއް ލިޔަސް އެކަންކަމެއް ގަބޫލެއް ނުކުރާނެ،"\nރައީސް ވިދާޅުވީ، މި މަހުގެ މެދެއްހާތާ ފިޔަވަޅު އަޅާނެ ކަމުގެ އިންޒާރު އީޔޫއިން ލިބިފައިވާތީ އެކަމާ ގުޅޭ ގޮތުން އީޔޫގެ ބޭފުޅުންނާ ވާހަކަ ދެއްކޭތޯ ސަރުކާރުން މަސައްކަތް ކުރަމުންދާ ކަމަށާއި ނަމަވެސް ވަކި ގޮތެއް ނިންމައިގެން ތިބި ބަޔަކަށް ވިސްނައިދިނުމަކީ ފަސޭހަ ކަމެއް ނޫން ކަމަށެވެ. ސަރުކާރުން ކުރާ މަސައްކަތަށްވުރެ އިދިކޮޅު ބޭފުޅުން ދައްކާ ވާހަކަތައް އީޔޫއަށް މަގުބޫލުކަން ބޮޑު ކަމަށެވެ.\nއީޔޫގެ އެފަދަ އިންޒާރުތަކަށް ބޯލަނބައިފިނަމަ އަންނަން އޮތް އެއްވެސް ޖީލަކަށް ހަމަޖެހުން ގެނެސް ނުދެވޭނެ ކަމަށް ރައީސް ޔާމީން ވިދާޅުވި އެވެ.\nމި މަހުގެ ތެރޭގައި ރާއްޖެއަށް ފިޔަވަޅު އަޅާނެ ކަމުގެ އިންޒާރު ދީފައިވާ ކަމަށް ރައީސް ވިދާޅުވިއިރު މިދިޔަ މަހުގެ ތެރޭގައި ސަރުކާރުގެ އިސް ވަފުދެއް އީޔޫގެ ބޭފުޅުންނާ ބައްދަލު ކުރައްވާފައިވެ އެވެ. އެ ބައްދަލުވުމުގައި ވެސް ރާއްޖެއާމެދު ފިޔަވަޅު އަޅާނެކަމާއި ކުރިން ދީފައިވާ އިންޒާރުތައް އީޔޫއިން ހަނދާން އާ ކޮށްދިނެވެ. އެ ބައްދަލުވުމާ ގުޅޭ ގޮތުން ސަރުކާރުން މާބޮޑު ވާހަކައެއް ދައްކާފައެއް ނުވެ އެވެ.\nއީޔޫއިން މީގެކުރިން ރާއްޖެއާ ގުޅޭ ގޮތުން ގަރާރެއް ފާސްކޮށްފައިވެ އެވެ. އެ ގަރާރުގައި އިސްލާހު ކުރަންވީ ކަންތައްތަކެއް ސަރުކާރަށް އެންގި އެވެ. އެކަންކަން އިސްލާހު ނުކޮށްފިނަމަ ފިޔަވަޅު އަޅާނެ ކަމުގެ އިންޒާރު އޭރު ދިނެވެ. އީޔޫއިން އިސްލާހު ކުރަން އެންގި ކަންކަމަށް ސަރުކާރުން އަޅާލާފައެއް ނުވެ އެވެ.\nއެ ގަރާރުގައި ޝަރުއީ ނިޒާމުގެ މިނިވަންކަން ކަށަވަރުކޮށް، ސިޔާސީ ނުފޫޒެއް ނެތް ޝަރީއަތެއް ލިބުމުގެ ހައްގު ރައްޔިތުންނަށް ކަށަަވަރުކޮށް ދިނުމަށް އެންގި އެވެ. ރާއްޖޭގެ ސުޕްރީމްކޯޓަށް ނުފޫޒަށް ސަރުކާރުން ނުފޫޒު ފޯރުވާ ކަމަށާއި ފަނޑިޔާރުންނަށާއި ކޯޓުތަކާ ދެކޮޅަށް ފިޔަވަޅުތަކެއް އަޅާފައިވާ ކަަމަށް ތުހުމަތުކޮށް އެކަން ވެސް ކުށްވެރިކޮށްފައި ވެއެވެ. އެކެއް ފެބްރުއަރީގެ އަމުރު ތަންފީޒު ނުކޮށް ކުއްލި ހާލަތު އިއުލާނު ކޮށް، އުއްތަމަ ފަނޑިޔާރު އަބުދުﷲ ސައީދާއި ފަނޑިޔާރު އަލީ ހަމީދު ހައްޔަރުކޮށްގެން ސަރުކާރުން ގެންގުޅޭ ގެންގުޅުން އީޔޫއިން ކުރިން ވެސް ވަނީ ކުށްވެރިކޮށްފަ އެވެ.\nރައީސް އަބްދުﷲ ޔާމީން އީޔޫ އިދިކޮޅު ފަރާތްތައް + އީޔޫއިން ރާއްޖެއަށް ފިޔަވަޅު އެޅުން


MDP aa PPM Fail vejje, Ummeedhu othee MNP gai: Riyaz\nއެމްޑީޕީ އާއި ޕީޕީއެމް ފެއިލްވެއްޖެ، އުންމީދު އޮތީ އެމްއެންޕީގައި: ރިޔާޒު\nރިޔާޒު ބައިވެރިވެވަޑައިގެންނެވި "ސުވާލަކަށް ފަހު ސުވާލެއް" ޕްރަގްރާމް -- އަވަސް ވީޑިއޯ: އަހުމަދު ރަމީޒު (އަންދު)\nރާއްޖޭގައި އޮތް އެންމެ ބޮޑު ދެ ޕާޓީ ކަމަށްވާ އެމްޑީޕީ އާއި ޕީޕީއެމްއިން ރައްޔިތުން ބޭނުންވާ ކަންކަން ހާސިލުކޮށް ދިނުމުގައި ފެއިލްވެފައިވާ ކަމަށާއި 2023 ގައި ރައްޔިތުން އެ ޕާޓީތަކަށް ފުރުސަތު ނުދޭނެ ކަަމަށް މޯލްޑިވްސް ނެޝަނަލް ޕާޓީ (އެމްއެންޕީ) ގެ ނާއިބު ރައީސް އަދި އެ ޕާޓީގެ އެއް މުއައްސިސް ތިމަރަފުށީ ދާއިރާގެ މެންބަރު އަަބްދުﷲ ރިޔާޒު މިއަދު ވިދާޅުވެއްޖެ އެވެ.\nއަވަސްގެ ޕޮލިޓިކަލް ޓޯކް ޝޯ "ސުވާލަކަށް ފަހު ސުވާލެއް" ގައި ބައިވެރިވެވަޑައިގެން ވާހަކަ ދައްކަވަމުން ރިޔާޒު މިއަދު ވިދާޅުވީ އެމްޑީޕީ އާއި ޕީޕީއެމްގެ ތެރެއިން ވެސް ފެންނަނީ ދެ ޕާޓީގެ ވެރިންގެ ޝައުގުވެރި ކަމަށް މަސައްކަތް ކުރާ މަންޒަރު ކަމަށެވެ. އެ ދެ ޕާޓީން ރައްޔިތުންނަށްވީ ވައުދުތައް ފުއްދުމުގައި ފެއިލްވެފައިވާ ކަމަށްވެސް ރިޔާޒު ވިދާޅުވިއެވެ.\nރިޔާޒު ވިދާޅުވީ ޕީޕީއެމް އޮތީ ރައީސް އަބްދުﷲ ޔާމީން ނޫން އެހެން އެއްވެސް ބޭފުޅަކަށް އެންމެ މަތީ މަގާމަށް ޝައުގުވެރިކަން ވެސް ފާޅުކޮށްލަން ނުކެރޭ ހާލަތުގައި ކަމަށެވެ. އެމްޑީޕީން ވެސް ފެންނަނީ އެ މަންޒަރު ކަމަށް ވިދާޅުވި އެވެ.\n"ރައީސް ޔާމީން ނޫން މީހަކަށް އެ ފުރުސަތު އޮތޭ ވެސް ބުނަން ނުކެރޭ ހާލަތުގައި ޕީޕީއެމް އެ އޮތީ. އެވަރަށް މީހުން ކޮންޓްރޯލް ކޮށްގެން ސަޕްރެސް ކޮށްގެނެއް ނޫން ޕޮލިޓިކްސް ކުޅެން ވާނީ. ހަމަ އެހެން އެމްޑީޕީ ވެސް އެ އޮތީ،"\nރިޔާޒު ވިދާޅުވީ 2023 ގެ އިންތިހާބަކީ ހުރިހާ ގޮތަކުން ވެސް ތަފާތު އިންތިހާބަކަށް ވެގެންދާނެ ކަމަށެވެ. އަދި ވަކި ޕާޓީއަކަށް ވީތީ ރައްޔިތުން ވޯޓް ނުދޭނެކަން އެ އިންތިހާބުން ފެންނާނެ ކަމަށެވެ. ހަމައެކަނި ބްރިޖާއި ފްލެޓް އަޅައިދޭނެ ކަމަށް ބުނާ ވެރިއަކަށް ވެސް ރައްޔިތުން ފުރުސަތު ނުދޭނެ ކަމަށް ރިޔާޒު ވިދާޅުވިއެވެ.\nމޯލްޑިވްސް ނެޝަނަލް ޕާޓީ (އެމްއެންޕީ) ގެ ނާއިބު ރައީސް އަދި އެ ޕާޓީގެ އެއް މުއައްސިސް ތިމަރަފުށީ ދާއިރާގެ މެންބަރު އަަބްދުﷲ ރިޔާޒު މިއަދުގެ ޕްރަގްރާމްގައި ބައިވެރިވެވަޑައިގަންނަވަނީ --\nއިންތިހާބުން ޔާމީނަށް ފުރުސަތެއް ނެތް\nދެހާސްތޭވީހުގެ ރިޔާސީ ރޭހާއި ގުޅޭގޮތުން ވެސް ރިޔާޒު ވާހަކަ ދެއްކެވިއެވެ. ރިޔާޒު ވިދާޅުވި ގޮތުގައި ކުރިއަށް އޮތް އިންތިހާބުން އިދިކޮޅުގެ ލީޑަރު އަބްދުﷲ ޔާމީނަށް ފުރުސަތު ލިބިވަޑައިގަންނަވާ މަންޒަރެއް އޭނާއަށް ފެނިވަޑައި ނުގަންނަވައެވެ.\nވެރިކަމުގައި ހުންނަވާ ރައީސް ޔާމީން ކުށްކުރައްވާފައިވާ ކަމަށާ އެއީ ސާފުކޮށް ފެންނަން އޮތް ކަމެއް ކަމަށް ވެސް ވިދާޅުވި އެވެ. އެމްއެމްޕީއާރުސީގެ ހިޔާނަތަކީ އެންމެ މީހަކާއި ހަމައިން ނިންމާލެވޭނެ ކަމެއް ނޫން ކަމަށާ އެއީ ދައުލަތުގެ މަގާމުތަކުގައި އޭރު ތިއްބެވި އެތައް ބަޔަކު ބަޔަކު ގުޅިގެން ހިންގި "ސްޓޭޓް ސްޕޮންސާޑް އޮގަނައިޒް ކްރައިމް" އެއް ކަމަށްވެސް ވިދާޅުވި އެވެ.\nއަދި ހިޔާނާތުގެ ފައިސާގައި ރައީސް ޔާމީން ޖެހިވަޑަައިގެންފައިވާކަން މިހާރު ހިނގަމުންދާ ޝަރީއަތުންވެސް ހާމަވާ ކަމަށް ވިދާޅުވިއެވެ.\n"އަޅުގަނޑަކަށް ނުފެނޭ ރައީސް ޔާމީނަށް 2023 ގެ ރިޔާސީ ރޭހުގައި ބައިވެރިވެވޭ ތަނެއް. އެ ނުފެންނަ ސަބަބަކީ އެމަނިކުފާނުގެ ހިންގޭ އެ ހިންގޭ ޝަރީއަތްތަކުން ވަރަށް ސާފުކޮށް ފެންނަން އެބައޮތް، ދެބަސްނުވެވޭ ހަގީގަތަކީ އެމަނިކުފާނަށް ލިބިވަޑައިގެން މުސާރަ ނޫން އެހެން ފައިސާ އެމަނިކުފާނުގެ އެކައުންޓްގައި ހުރިކަން. ރާއްޖޭގެ ވެރިކަންކުރާ ބޭފުޅެއްގެ އެކައުންޓަށް އެހާ ގިނަ އަދަދެއްގެ ފައިސާ ވަންނަން ޖެހޭ އެއްވެސް ސަބަބެއް ނޯންނާނެ،"\nކުރީގެ ރައީސް ޔާމީން އަބްދުލްގައްޔޫމް: އިންތިހާބުން ފުރުސަތު ނެތް ކަމަށް ބައެއް ބޭފުޅުން ވިދާޅުވޭ --\nރިޔާޒު ވިދާޅުވި ގޮތުގައި ސުޕްރީމް ކޯޓަށް އިތުބާރު އެބައޮތެވެ. އިންސާފުވެރިކަމާއެކު ޝަރިއަތް ހިންގާނެ ކަމުގެ ޔަގީންކަން އެބައޮތެވެ. ސުޕްރީމް ކޯޓުން ކިތަންމެ ވަރަކަށް ބެލިނަމަވެސް ޝަރުއީ މަރުހަލާއިން ރައީސް ޔާމީނަށް ލުޔެއް ލިބޭނެ މަންޒަރު ފެނިވަޑައިނުގަންނަވާ ކަމަށްވެސް ތަކުރާރުކޮށް ވިދާޅުވިއެވެ.\n"އަޅުގަނޑަކަށް ނުފެނޭ ދިވެހިރާއްޖޭގެ ޝަރުއީ މަރުހަލާއިން ރައީސް ޔާމީނަށް ސަލާމަތްވެވޭނެ އެއްވެސް ގޮތެއް. އިންސާފުވެރި ޝަރީއަތެއް ހިންގަން ޖެހޭނެ ކަމަށް އަޅުގަނޑުވެސް ގަބޫލުކުރަން. އެމަނިކުފާނަށް ލިބިވަޑައިގަންނަވަން ޖެހިވަޑައިގަންނަވާ ހުރިހާ ހައްގުތަކެއް ލިބިވަޑައިގަންނަވަންވާނެ،"\nއެންމެ ރަނގަޅު ޗޮއިސްއަކީ އެމްއެންޕީ\nރިޔާޒު ވިދާޅުވީ 2023 ގެ ރިޔާސީ އިންތިހާބަށް އެމްއެންޕީން ކެންޑިޑޭޓަކު ނެރޭނެ ކަމަށެވެ. އަދި މިހާރު އެ ފުރުސަތަށް ޝައުގުވެރިކަން ފާޅުކުރައްވާފައިވާ އެ ޕާޓީގެ ރައީސް ކާނަލް ރިޓަޔާޑް މުހައްމަދު ނާޒިމަކީ ވަރަށް ގާބިލު ބޭފުޅެއް ކަމަށެވެ.\nނާޒިމަށް އޭނާގެ ފުރިހަމަ ތާއީދު އޮތްކަންވެސް މިއަދު ހާމަކުރެއްވިއެވެ. އަދި 2023ގެ ރިޔާސީ ކެންޑިޑޭޓުން އަތުރާލާއިރު ނާޒިމަށްވުރެ ވަރުގަދަ ޝަހުސިއްޔަތެއް ރައްޔިތުންނަށް ފެނިވަޑައިނުގަންނަވާނެ ކަމަށް ވިދާޅުވިއެވެ. ނާޒިމަކީ އޭނާގެ ޓްރެކް ރެކޯޑް ސާފު ރައްޔިތުންނަށް ހިދުމަތް ކުރުމުގައި ނަމޫނާ ދައްކަވާފައިވާ ބޭފުޅެއް ކަމަށްވެސް ވިދާޅުވިއެވެ.\nއެމްއެންޕީގެ ފައުންޑާ އަދި އެ ޕާޓީގެ ރައީސް މުހައްމަދު ނާޒިމް: ރިޔާސީ އިންތިހާބަށް ކުރިމަތިލައްވާނެ ކަމަށް ވަނީ އިއުލާނު ކުރައްވާފައި -- އަވަސް ފޮޓޯ\nގައުމަށް ދިމާވި ބޮޑެތި ކާރިސާތަކުގައި ނާޒިމް ދައްކަވާފައިވާ ލީޑާޝިޕާއި ޖީއެމްއާރު ބޭރުކުރުމުގެ ނިންމުން ތަންފީޒު ކުރެއްވީވެސް ނާޒިމްގެ ޑިފެންސް މިނިސްޓަރު ކަމުގައި ކަމަށް ވިދާޅުވިއެވެ. އަދި އަސްކަރިއްޔާގައި ހޭދަކުރެއްވި 25 އަހަރާއި އަމިއްލަފުޅު ވިޔަފާރީގައި ނާޒިމު ހޯއްދަވާފައިވާ ކާމިޔާބަކީ ރައްޔިތުންނަށް އޮތް ބޮޑު އިތުބާރެއް ކަމަށްވެސް ވިދާޅުވިއެވެ.\n"މިހާރުވެސް އިންތިހާބަށް ޝައުގުވެރިކަން ފާޅުކުރައްވާފައި ތިއްބެވި ބޭފުޅުންނަށް ބައްލަވާ. ޑެލިވާ ކޮށްދެއްވާފައިވާ މީހުންނާއި ކޭޕަބަލް މީހުންނާއި ކޮމިޑެޓް މީހުންނާއި މުރާލި މީހުންނާއި އިހުލާސްތެރި މީހުންނާއި ކޮރަޕްޓް ނުވާނެ މީހަކާއި އަޅުގަނޑަށް ޔަގީން އެމްއެންޕީން އަޅުގަނޑުމެން ނެރޭނެ ބޭފުޅަކީ އެފަދަ ބޭފުޅެއް. ދެން މިހާރު އަޅުގަނޑު ތާއީދުކޮށްގެން މިހުރީ ކާނަލް ނާޒިމްއަށް. ދެން އެމަނިކުފާނާއި ވާދަކޮށްގެން އެމަނިކުުފާނު ބަލިކުރެވޭނީ އަދި މާވަރުގަދަ މީހަކަށްކަން ޔަގީން. އަޅުގަނޑަށް ޔަގީން ރިޔާސީ ރޭހުގައި ނާޒިމުގެ ނަން އޮވެއްޖެނަމަ އެއަށްވުރެ ވަރުގަދަ ޝަހުސިއްޔަތެއް ނާންނާނެ. މި ދެންނެވީ މުރާލިވާނެ، ސްޕީޑް ހުންނާނެ އެމަނިކުފާނުގެ،" ރިޔާޒު ވިދާޅުވިއެވެ.\nއަޅުގަނޑުމެންނަށް ހެޔޮ ކޮންމެ ޕާޓީއަކުން ކޮންމެ ބޭފުޅަކު ނިކުތަސް. އަޅުގަނޑުމެން އަންނާނީ ވަރަށް ސާފު އެޖެންޑާއަކާއެއްކޮށް. ރައްޔިތުން ކުރިމައްޗަށް އަޅުގަނޑުމެން އަންނާނަން. އަޅުގަނޑުމެން ޕާޓީން ކެންޑިޑޭޓެއް ނިކުންނާނެ 2023 ގައި ﷲގެ ރަހުމަތްފުޅާއެކުގައި. އަޅުގަނޑުމެން ވަރަށް ސާފު ހުދު ހުށައެޅުމެއް ހުށައަޅާނަން ރައްޔިތުންނަށް. އަޅުގަނޑުމެން ވަންނާނީ އަޅުގަނޑުމެން ކުރަން އައި ކަންކަން ކޮށްފައި. އެއީ ތަފާތަކީ\nސިޔާސީ ގޮތުން ވަކި މީހަކާއެކު ނުވަތަ ވަކި ޕާޓީއަކާއެކު މަސައްކަތް ނުކުރާނެ ހާލަތެއް އަތުވެދާނެތޯ ދެންނެވުމުން ރިޔާޒު ވިދާޅުވީ އެ ސުވާލަށް މިވަގުތު ދެއްވާނެ ޖަވާބެއް ނެތް ކަމަށެވެ. ސިޔާސީ މީހެއްގެ ހައިސިއްޔަތުން ވަކި ކަމެއް ނުކުރާނެ ކަމަށް ބުނުން އޭނާ އަދި ކުރައްވާނެ ކަމެއް ނޫން ކަމަށް ވިދާޅުވިއެވެ.\nއަބްދުﷲ ރިޔާޒު: އުންމީދަކީ އެމްއެންޕީ ކަމަށް ވިދާޅުވި --\nރައީސް ޔާމީނާއެކު މަސައްކަތް ނުކުރައްވާނެ ކަމަށް އެމްއެންޕީގެ ރައީސް ވިދާޅުވި ވިދާޅުވުމާއި ގުޅޭގޮތުން ސުވާލު ކުރުމުން ރިޔާޒު ވިދާޅުވީ އެއީ ނާޒިމުގެ ވިސްނުންފުޅު ކަމަށާ އެކަން ހާމަކުރުމަކީ މައްސަލައެއް ނޫން ކަމަށެވެ. ނާޒިމާމެދު ރަައީސް ޔާމީންގެ ސަރުކާރުން ކަންކުރެއްވި ގޮތް ވަރަށް ގާތުން ފެނިވަޑައިގެންނެވި ކަމަށްވެސް ވިދާޅުވިއެވެ.\nއަދި ނުހައްގުން ވަރަށް ބޮޑެތި އަނިޔާތަކެއް ނާޒިމަށް ދެއްވިއިރު އެއީ އެއްވެސް ކުށެއް ނެތި ނާޒިމަށް ދެއްވާ އަނިޔާތަކެއްކަން ރައީސް ޔާމީނަށް އޭރުވެސް އެނގިވަޑައިގަންނަވާނެ ކަަމަށް ވިދާޅުވިއެވެ. އަދި މާފު ކުރެއްވި ނަމަވެސް ނާޒިމާމެދު އަމަލު ކުރެއްވި ގޮތް ނާޒިމާއި އޭނާގެ އާއިލާއަށް ހަނދާނުން ނައްތާނުލެވޭހާ އަނިޔާވެރި ކަމަށްވެސް ވިދާޅުވިއެވެ.\n"ސިޔާސީ މަސައްކަތުގައި އަދި އެބައޮތް ދުވަސްތަކެއް ހޭދަކުރަން. އެހެންވީމަ އެކަމަށް ވަކި އެއްޗެއް ނުބުނުން ރަނގަޅީ. ސިޔާސީ ގޮތުން ނިންމާ ނިންމުމެއް އަޅުގަނޑު ނިންމާނީ އެވަގުތެއްގެ ހާލަތަށް ބެލުމަށް ފަހު،" ރިޔާޒު ވިދާޅުވިއެވެ.\nރައީސް އަބްދުﷲ ޔާމީން ރައީސް މުހައްމަދު ނަޝީދު ޕީޕީއެމް + ރައީސް އިބްރާހިމް މުހައްމަދު ސޯލިހު އިދިކޮޅު ފަރާތްތައް އަބްދުﷲ ރިޔާޒް ޕީޕަލްސް ނޭޝަނަލް ކޮންގްރެސް - ޕީއެންސީ މޯލްޑިވްސް ނޭޝަނަލް ޕާޓީ


vnews - Cannes Film festival gai anhen tharin ihuthijaaju kohffi\nކާންސް ފިލްމް ފެސްޓިވަލްގައި އަންހެން ތަރިން އިހްތިޖާޖު ކޮށްފި\nކާންސް ފިލްމް ފެސްޓިވަލުގައި އިހްތިޖާޖު ކުރި އަންހެން ފަންނާނުން -- ފޮޓޯ: އޭއެފްޕީ\nދެޖިންސުގެ މެދުގައި ގެންގުޅޭ ތަފާތު ކުރުންތައް ނައްތާލުމަށް ގޮވާލާ ކާންސް ފިލްމު ފެސްޓިވަލްގެ ރަތް ދޫލައިގައި ގިނަ އަދަދެއްގެ އަންހެން ފިލްމީ ތަރިން އިހްތިޖާޖު ކޮށްފި އެވެ.\nފިލްމީ ދާއިރާގައި ގެންގުޅޭ ތަފާތު ކުރުންތައް ނައްތާލާ އަންހެނުންނަށްވެސް ހަމަހަމަ ފުރުސަތު ފަހިކޮށްދިނުމަށް ގޮވާލާ އިހްތިޖާޖު ކުރި މުނިފޫހިފިލުމުގެ ދާއިރާގެ އަންހެން ފަންނާނުންގެ ތެރޭގައި ކޭޓް ބްލާންޗެޓް އާއި ކްރިސްޓަން ސްޓިވާޓް އަދި ޖޭން ފަންޑާ ހިމެނެ އެވެ.\nއިހްތިޖާޖުގައި އިސްކޮށް ހަރަކާތްތެރިވި ކޭޓް އަކީ މިއަހަރުގެ ފެސްޓިވަލުގެ ޖޫރީގައި އެންމެ އިސްދައުރެއް އަދާ ކުރާ ތަރި އެވެ.\nކާންސް ފިލްމު ފެސްޓިވަލުގެ ޖޫރީގައި ހިމެނޭ ހުރިހާ އަންހެން މެންބަރުންނާއި ފެސްޓިވަލުގައި ބައިވެރިވާ ގިނަ އަދަދެއްގެ އަންހެން ފިލްމީ ތަރިންނާއި، އަންހެން ޑައިރެކްޓަރުންނާއި، އަންހެން ޕްރޮޑިއުސަރުންވެސް މި އިހްތިޖާޖުގައި ބައިވެރިވެފައިވެ އެވެ.\nކާންސް ފިލްމް ފެސްޓިވަލަށް ހާޒިރުވި 82 އަންހެން ތަރިން ރަތް ދޫލަ އަޅާފައިވާ ސިނޑިމަތީގެ އެކި ހަރުފަތްތަކުގައި އަތް ގުޅާލައިގެން ތިބެގެން އިހްތިޖާޖު ކުރީ ފެސްޓިވަލް ފެށުމުގެ ކުރިންނެވެ.\nކާންސް ފިލްމު ފެސްޓިވަލްގައި އަންހެން ޑައިރެކްޓަރުންގެ ފިލްމުތައް ބައިވެރިކުރުމަށް އެކަށީގެންވާ މިންވަރަށް ފުރުސަތު ނުދޭ ކަމަށް ބުނެ މި އަގު ބޮޑު ފެސްޓިވަލަށް ވަނީ ފާޑުކިޔުންތައް އަމާޒުވެފަ އެވެ.\nކާންސް ފެސްޓިވަލްގައި އަންހެން ފިލްމީ ތަރިން އިހްތިޖާޖު ކޮށްފައި މިވަނީ ފިލްމު އިންޑަސްޓްރީގައި ހަރަކާތްތެރިވާ އަންހެނުންނަށް ދިމާވެފައިވާ ޖިންސީ ގޯނާ އާއި ފުރައްސާރައިގެ މައްސަލަތަކާއި ގުޅިގެން އެ ދާއިރާގައި އަޑުއުފުލުން އާންމުވެފައިވާ ދަނޑިވަޅެއްގަ އެވެ.\nމިއީ ޕްރޮޑިއުސަރު ހާވޭ ވެއިންސްޓެއިންގެ މައްޗަށް ތުހުމަތު ކުރޭވޭ ޖިންސީ ގޯނާގެ މައްސަލަތަކެއް ފެންމަތިވި ފަހުން ބާއްވާ ފުރަތަމަ ކާންސް ފިލްމު ފެސްޓިވަލެވެ. ޕްރޮޑިއުސަރު ހާވޭ ބުނެފައިވަނީ އޭނާގެ މައްޗަށް ޖިންސީ ގޯނާގެ ތުހުމަތު ކުރި ނަމަވެސް އެއްވެސް ފަންނާނެއްގެ ނުގަބޫލުގައި އެފަދަ އެއްވެސް އަމަލެއް ހިނގާފައިނުވާނެ ކަމަށެވެ.\nފްރާންސްގެ ކާންސްގައި ބާއްވާ މިއަހަރުގެ ފެސްޓިވަލަކީ މިމަހުގެ އަށްވަނަ ދުވަހުން ފެށިގެން 19 ވަނަ ދުވަހުގެ ނިޔަލަށް ކުރިޔަށް ގެންދިއުމަށް ހަމަޖެހިފައިވާ ފެސްޓިވަލެކެވެ.\nމިއަހަރުގެ ފެސްޓީވަލަކީ 71 ވަނަ ކާންސް ފިލްމު ފެސްޓިވަލެވެ. މި ފެސްޓިވަލުގައި މި އަހަރު ޖުމްލަ 21 ފިލްމު ބައިވެރިކޮށްފައިވެ އެވެ.


"Raajje Aai Dhekolhah Baaruge Beynun Kohfinama Nurahkaa Othee India Ah" - Vaguthu\n"ރާއްޖެ އާއި ދެކޮޅަށް ބާރުގެ ބޭނުންކޮށްފި ނަމަ ނުރައްކާ އޮތީ އިންޑިއާ އަށް"\nދިވެހިރާއްޖެ އަށް އިންޑިއާ ސިފައިން ފޮނުވައިގެން ބާރުގެ ބޭނުން ކޮށްފިނަމަ އެކަމުގެ ނުރައްކާ އޮތީ އިންޑިއާ އަށް ކަމަށް އިންޑިއާގެ ގައުމީ ސަލާމަތާއި ބެހޭ ތަޖުރިބާކާރެއް ކަމަށްވާ ހެޕޮމަން ޖޭކޮބް ވިދާޅުވެއްޖެއެވެ.\nޖޭކޮބް މިހެން ވިދާޅުވީ އިންޑިއާގެ "ދަ ހިންދޫ" ގައި ލިޔުއްވި ލިޔުއްވުމެއްގައެވެ.\nއެލިޔުއްވުމުގައި އޭނާ ވިދާޅުވީ ސަރަހައްދީ ހަމަޖެހުން އިންޑިއާ އަށް މުހިންމު ވިނަމަވެސް ރާއްޖޭގައި މަދަނީ ޙައްޤުތަކެއް ހިފެހެއްޓިޔަސް އަދި އެޙައްޤުތައް ދިނަސް އެއީ އިންޑިއާ އާއި ބެހޭ ކަމެއް ނޫނެވެ. ޙަޤީޤަތުގައި އިންޑިއާ އުޅެނީ ދިވެހިންނަށް ޙައްޤުތަކެއް ނުލިބިގެން ނޫން ކަމަށާއި އިންޑިއާ އިން ކަންބޮޑުވާ ޙަޤީޤީ ސަބަބަކީ ރާއްޖޭގައި ޗައިނާގެ ނުފޫޒު ގަދަވުން ކަމަށް އޭނާ ވިދާޅުވިއެވެ.\n"އެމެރިކާ އާއި ޗައިނާގެ ތާއިދު ހޯދައިގެން ރާއްޖެއަށް އދ.ގެ ފެކްޓް ފައިންޑިން މިޝަނެއް ފޮނުވަން އިންޑިއާ އިން ބޭނުންވެއެވެ. ނަމަވެސް އެއީ ރާއްޖެއަށް ދިމާވެފައިވާ މައްސަލައަށް އޮތް ހައްލެއް ނޫނެވެ." ޖޭކޮބް ވިދާޅުވިއެވެ.\nއޭނާ ވިދާޅުވީ ރާއްޖެއަށް އިންޑިއާ އިން ސިފައިން ފޮނުވުމަކީ ދިގު ޒަމާންތަކަކަށް އެކަމުގެ ގެއްލުން އިންޑިއާ އަށް ކުރާނެ ކަމެކެވެ. ހާއްސަކޮށް އިންޑިއާގެ މޫނުމަތި ހަޑިވެ އިންޑިއާގެ އަގު ވެއްޓިގެން ދާނެ ކަމަކަށް އެކަން ވެގެންދާނެ ކަމަށް ޖޭކޮބް ވިދާޅުވިއެވެ.\nމީގެ ކުރިން އިންޑިއާ އިން އަސްކަރީ ބާރު ބޭނުންކޮށްފައިވާ ގޮތައް ބައްލަވާލައްވަމުން ޖޭކޮބް ވިދާޅުވީ 1971 ވަނަ އަހަރު އިންޑިއާ ސިފައިން ޕާކިސްތާނަށް އެރުމުން 10 މިލިއަން މީހުން ރެފިއުޖީންނަށް ވެގެން ދިޔަ ކަމަށެވެ. އަދި 2000 ގެ ކުރީކޮޅު ތަމަޅަ ޓައިގަރުން ބަލިކުރަން ލަންކާ އިން އިންޑިއާގެ އެހީއަށް އެދުމުން އިންޑިއާ އިން އެކަމަށް ދެކޮޅު ހެދިކަން އޭނާ ފާހަގަ ކުރިއެވެ.\nނަމަވެސް މިއީ އިންޑިއާ އިން އަދިވެސް މިނިވަން ޑިމޮކްރަޓިކް ގައުމަކަށް ސިފައިން ނުފޮނުވާނެ ކަމަށް ނިންމިދާނެ ސަބަބެއް ނޫން ކަމަށް ޖޭކޮބް ވިދާޅުވެފައިވެއެވެ.\nފެބުރުއަރީ 13, 2018 10:40\nފެބުރުއަރީ 13, 2018 10:41\nފެބުރުއަރީ 13, 2018 10:44\nފެބުރުއަރީ 13, 2018 11:04\nއިންޑިއާއިން ލަންކާއަށް ނޭރީ ލަންކާގަ ތިބި ތަމަޅަ ޓައިގަރުންނަކީ އިންޑިއާގެ ދަރިކޮޅެއްގެ ބަޔަކަށްވާތީ. ބަދަލުގަ އިންދިއާއިން ޚަރަދުކޮށްގެން ލަންކާ ސަރުކާރުވަނީ ބަދަލުކޮށްފަ. މިހާރު ރާއްޖެއާމެދުވެސް އިންޑިއާއިން ޢަމަލުކުރަމުންދަނީ ހަމަ މިބީދައިން.\nފެބުރުއަރީ 13, 2018 11:22\nއިންޑިއާގަވެސް ރަގަޅުމީހުން ހެޔޮވިސްނޭ މީހުން އުޅޭކަން އަދި ކިރިޔާ މިއެގުނީ. އެފަދަ މީހުން ގިނަކުރައްވާށި.\nފެބުރުއަރީ 13, 2018 11:27\nލޯތްބާ އަރާމް ލިބޭނީ އެތަކެއް އޯގާތެރި ފިރުމުންތަކަކަށްފަހުގައެވެ.ލޯތްބާއަރާމް ގަދަކަމުން ހޯދާނަމަ އެއީ ރޭޕްކުރުމެކެވެ.އެމްޑީޕީ ކުދިން އިންޑިއާ އަށް މިކަން ވިސްނައިދޭށެވެ.\nފެބުރުއަރީ 13, 2018 13:27\nބޮޑުވަގު ގައުމުގަ ތިބި ހުރިހާ އެއްމެން ހައްޔަރު ކޮއްގެން މި ލޯބިން ފިރުމަނީ ތަ ނޫނީ ތިޔަބުނާ ރޭޕް ތަ މިކުރަނީ\nފެބުރުއަރީ 13, 2018 11:41\nހެޔޮވިސްނޭ މީހަކު އެބަހުރިދޯ؟\nފެބުރުއަރީ 13, 2018 11:49\nއިންޑިޔާއިން ރާއްޖެ އަރައިފިނަމަ، މަމެން މަލިކަށް އަރާނަން އަދި މަލިކުމީހުންނަކީ ރާއްޖޭގެ ބައެއްކަމުގައި ހެދުމަށް މަލިކުގައި ފެންނަނުފެންނަ ވޯޓް ނަގާނަން.\nފެބުރުއަރީ 13, 2018 12:13\nﷲ ތައާލާގެ މަދަދުވެރިކަން އަބަދުވެސް މިގޮތުގައި ލަހައްޓަވާށި. އާމީން\nފެބުރުއަރީ 13, 2018 12:16\nވެރިން ނަކީ ﷲ ތައާލާ މިބިމުގައި ލައްވާ ހަލީފާއިން. އެމީހުން ﷲ ގެ ދީން ހިމާޔަން ކުރުމާއެކު އެމީހުންގެ ރައްޔިތުންނަށް ސަލާމަތުގެ އައްސޭރި ހޯދައިދޭންޖެހޭ. މިހާރު މިގައުމުގެ ރައީސް އެކުރައްވަނީ އެމަސައްކަތް. މަނިކުފާނުގެ މަސައްކަތުގައި ﷲ ތައާލާ ބަރަކާތް މިގޮތުގައި ލައްވާށި. އާމީން.


އަފްޣާނިސްތާނަށް އެހީތެރިވުމަށް 1 ބިލިޔަން ޑޮލަރު އަފްޣާނިސްތާނަށް އެހީތެރިވުމަށް 1 ބިލިޔަން ޑޮލަރު\nއަފްޣާނިސްތާނަށް އެހީތެރިވުމަށް 1 ބިލިޔަން ޑޮލަރު\nއަފްޣާނިސްތާނަށް އެހީތެރިވުމަށް ފައިސާ ހޯދުމަށް ބޭއްވި ބައްދަލުވުމުގެ ތެރެއިން / ފޮޓޯ: ރޮއިޓަރސް\nބޮޑު އިންސާނީ ކާރިޘާއަކާ ކުރިމަތިލަމުންދާ އަފްޣާނިސްތާނަށް އެހީތެރިކަން ފޯރުކޮށްދިނުމަށް އެއް ބިލިޔަން އެމެރިކާ ޑޮލަރު ދިނުމަށް ބައިނަލްއަޤްވާމީ މުޖުތަމަޢުން އެއްބަސްވެއްޖެއެވެ.\nއަފްޣާނިސްތާނަށް އެހީތެރިވުމަށް ފައިސާ ހޯދުމަށް ސުވިޓުޒަލޭންޑުގެ ޖެނީވާގައި ބޭއްވި ވަޒީރުން ފެންވަރުގެ ބައްދަލުވުން ފެށުމުގެ ގޮތުން ވާހަކަދައްކަވަމުން އދގެ ސެކެޓުރީ ޖެނެރަލް އެންތޯނިޔޯ ގުތެޚޭޝްވަނީ ފާއިތުވި 40 އަހަރުގެ ތެރޭގައި ހަނގުރާމައިގެ ޙާލަތުގައި އޮތް އަފްޣާނިސްތާނަށް ދިމާވެފައިވާ އިންސާނީ ކާރިޘާގެ ނުރައްކާތެރިކަން ފާހަގަކުރައްވައިފައެވެ. އޭގެ އިތުރުން އަފްޣާނިސްތާނުގެ އިޤްތިޞާދު ފުނޑުފުނޑުވުމުގެ ބިރުވެރިކަން ބޮޑުކަމަށްވެސް ގުތެޚޭޝްވަނީ ފާހަގަކުރައްވައިފައެވެ. އަދި އޭނާވަނީ މި މަސް ނިމުމުގެ ކުރިން އަފްޣާނިސްތާނުން ކާބޯތަކެތި ހުސްވުމުގެ ބިރުވެރިކަން އެބައޮތްކަމަށްވެސް ވިދާޅުވެފައެވެ.\nދުނިޔޭގެ ކާބޯތަކެއްޗާބެހޭ ޖަމުޢިއްޔާއިން ލަފާކޮށްފައިވާ ގޮތުގައި އަފްޣާނިސްތާނުގެ 14 މިލިޔަން މީހުން ބަނޑުހައިހޫނުކަމާ ކުރިމަތިލާން ޖެހުމުގެ ފުރުޞަތު ބޮޑެވެ. އަފްޣާނިސްތާނުގެ އާބާދީގެ ދެބައިކުޅަ އެއްބައިކަމަށްވާ 18 މިލިޔަން މީހުން ދިރިހުރުމަށް ބަރޯސާވަނީ ބައިނަލްއަޤްވާމީ އެހީތެރިކަމަށެވެ.\nއަފްޣާނިސްތާނުގެ ޙާލަތު ގޯސްވެފައިވަނީ އެ ޤައުމުގެ ވެރިކަމަށް ޠާލިބާން ޖަމާޢަތުން އައުމުން އެ ޤައުމަށް ދެމުންދާ އެހީތެރިކަން ބައިނަލްއަޤްވާމީ މުޖުތަމަޢުން ކަނޑާލުމުންނެވެ. އޭގެ އިތުރުން ބޭރު ޤައުމުތަކުގައި ހުރި އަފްޣާނިސްތާނުގެ ފައިސާއާއި މުދާތައް އެ ޤައުމުތަކުންވަނީ ހިފަހައްޓައިފައެވެ. އެހެންކަމުން ހަނގުރާމައިގެ ސަބަބުން އިޤްތިޞާދީ ޙަރަކާތްތައް ހުއްޓިފައިވާ އަފްޣާނިސްތާނުގެ ބޭނުންތަކަށް ފައިސާ ހޯދޭނެ ދޮރުތައްވަނީ ބަންދުވެފައެވެ.\nއަފްޣާނިސްތާނަށް އެހީތެރިވުމަށް ފައިސާ ހޯދުމަށް ބޭއްވި ބައްދަލުވުމުގައި ފާއިތުވި 20 އަހަރުދުވަހު އެ ޤައުމު އިސްތިޢުމާރުކުރި އެމެރިކާއިންވަނީ 64 މިލިޔަން އެމެރިކާ ޑޮލަރު ފޯރުކޮށްދޭނެކަމަށް ބުނެފައެވެ. އަދި ފަރަންސޭސިވިލާތުންވަނީ 118 މިލިޔަން އެމެރިކާ ޑޮލަރު ދިނުމަށް ވަޢުދުވެފައެވެ.\nއަފްޣާނިސްތާނުގެ އަވަށްޓެރި ދެ ޤައުމުކަމަށްވާ ޕާކިސްތާނާއި ޗައިނާއިންވަނީ އެ ޤައުމަށް އެހީތެރިކަން ފޯރުކޮށްދޭނެކަމަށް ވަޢުދުވެފައެވެ. އެ ގޮތުން ޗައިނާއިންވަނީ ކުއްލި އެހީގެ ގޮތުގައި 31 މިލިޔަން އެމެރިކާ ޑޮލަރުގެ ސާމާނާއި ކޯވިޑް-19ގެ ވެކްސިންގެ3މިލިޔަން ޑޯސް ފޯރުކޮށްދިނުމަށް ނިންމައިފައެވެ. ޕާކިސްތާނުންވަނީ ކައްކާ ތެލާއި ބޭސްފަރުވާގެ ސާމާނު އަފްޣާނިސްތާނަށް ފޮނުވައިފައެވެ. އޭގެ އިތުރުން ރަޝިޔާއާއި ޤަޠަރުންވެސް އަފްޣާނިސްތާނަށް އެހީތެރިކަން ފޯރުކޮށްދިނުމަށްވަނީ އެއްބަސްވެފައެވެ. އެ ގޮތުން އަފްޣާނިސްތާނުގެ ކާބުލްގެ ބައިނަލްއަޤްވާމީ ވައިގެ ބަނދަރު އަލުން ހުޅުވައިފައިވަނީ ޤަޠަރުގެ އެހީތެރިކަމާއެކުއެވެ. އެ ޤައުމުތަކުންވަނީ އަފްޣާނިސްތާނަށް އަޅާފައިވާ ދަތިކުރުމުގެ ފިޔަވަޅުތައް އުވައިލުމަށް ގޮވާލައިފައެވެ.


އަންވަރު އިބްރާހީމް 29 May 2018, 11:52\nދިވެހީންނަކީ ރަނގަޅު ބައެކެވެ. މެހުމާނުންނަށް ކަމޭހިތާ ބައެކެވެ. މިއީ ދިވެހީން ސިފަކޮށްދިނުމަށް ބައެއް މީހުން ބުނެ އުޅޭ ޖުމުލަތަކެކެވެ. މިކަން ސައިފުލް އިސްލާމު ގަބޫލުކުރާނީ ކިހިނެއް ހެއްޔެވެ؟\nމި ރާއްޖޭގައި ސައިފު އުޅޭތާ އަހަރެއް ވަނީއެވެ. މި ތަނަށް އޭނާއަށް އާދެވުނީ އޮޅުމަކުންނެއް ނޫނެވެ. އޭނާ މިތަނަށް އައީ ގަސްތުގައެވެ. އެކުވެރިއެއްގެ ފަރާތުން ލިބުނު މަޢުލޫމާތުތަކެއްގެ އެހީގައެވެ. ރަނގަޅު ޢާމްދަނީއެއް ލިބޭނެ ކަމުގެ ޔަގީންކަން ދިނުމުންނެވެ. އޭގެ އިތުރުން ބޭނުން ވަރަކަށް ފައިސާ ހޯދުމުގެ ފުރުޞަތުތައް އޮންނާނެކަމަށް ބުނުމުންނެވެ.\nނަމަވެސް މިތަނުން ސައިފަށް ފެނުނީ އޭނާގެ ސިކުނޑީގައި ކުރެހިފައިވާ ތަސްވީރެއް ނޫނެވެ. އެންމެ ކުޑަމިނުން އެ ތަސްވީރު ފެނުނީ ކުލަ މަންޒަރެއްގެ ގޮތުގައެއް ވެސް ނޫނެވެ.\nސައިފު އައީ ބޯކޮށާ މީހެއްގެ ވަޒީފާއަށެވެ. ނަމަވެސް ދާންޖެހުނީ ކޮންސްޓަރްކްޝަން ސައިޓަކަށެވެ. އެކަމާމެދު ޝަކުވާކުރުމުން ބުނީ އަދި އެ ވަޒީފާ ހަމަ ނުޖެހޭތީ އެހެން ވަޒީފާއެއް އަދާކުރުވަނީ ކަމަށެވެ. ކޮންސްޓަރަކްޝަން ސައިޓުގައި ވަޒީފާ އަދާކުރާތާ ތިން މަސް ވީއިރު ވެސް އެކަމަކުން ސަލާމަތެއް ނުވިއެވެ. އެ ޝަކުވާ އެތައް ފަހަރަކު ކުރުމުން ވެރިމީހާ އައީ ރުޅިއެވެ. ހިތްހަމަ ނުޖެހުނީއެވެ. ފޮނުވާލާނެކަމަށް ބުނީއެވެ.\n"ފޮނުވާލިޔަސް މައްސަލަ ނެތީ. ބޯކޮށާ މީހާގެ ވަޒީފާ ނުލިބެނީ. އަހަރެން ދަނީ" ބޮޑު މީހާއާ ވާހަކަދައްކަމުން ސައިފުގެ ބަހުރުވައިން އޭނާ ބުންޏެވެ.\n"ކަލެއަށް ދެވޭނީ މަސައްކަތް ކޮށްފައި. ބޭނުންހާ ގޮތަކަށް ނޫޅެވޭނެ" ވަރަށް ހިތްހަމަ ނުޖެހި ހުރެ ބޮޑު މީހާ ބުންޏެވެ. ސައިފަށް ޖެހުނީ މަޑުކުރާށެވެ. ބޮޑުމީހާ ބުނާކަމެއް ކޮށްގެން އުޅޭށެވެ.\nރަށުގެ އެހެންމީހަކާ ވާހަކަދައްކާލުމުން އެނގުނީ ބޮޑު މީހާއަކީ ވަރަށް ނުފޫޒު ގަދަ މީހެއްކަމެވެ. އޭނާގެ ގާތުން ވަގަށް ފިލައިގެން އެހެން ތަނެއްގެ މަސައްކަތަށް ދެވޭނެ ގޮތެއް ނޯންނާނެކަމެވެ.\nބައެއް މީހުން ބޮޑު މީހާއާ ސިއްރުން ފިލައިގެން ދިޔަ ނަމަވެސް އެ މީހުން ހޯދައި ގެނެސް، އެއަށްވުރެ ގިނަ މަސައްކަތް ޖައްސުވާކަމެވެ.\nސައިފު މަޑުކުރިއެވެ. ބޮޑު މީހާ ބުނަންދެން އޭނާ ބުނާ މަސައްކަތެއް ކުރަމުން ދިޔައެވެ. މަސައްކަތުގައި ފަރުވާތެރިވެސް ވިއެވެ. މިގޮތުގައި ހުއްޓައި ރަމަޟާން މަސް ބައްދަލުކުރިއެވެ.\nނަމަވެސް ބޮޑު މީހާގެ ވިސްނުން ބަދަލުވެފައިވާތީ ސައިފާމެދު ކަންތައްތައް ކުރީ ތަފާތުކޮށެވެ. އެހެން މީހުންގެ މުސާރަ ބޮޑުކުރި ނަމަވެސް ސައިފުގެ މުސާރަ ބޮޑެއް ނުކުރިއެވެ. ރަމަޟާން އިނާޔަތެއް އެހެން މީހުންނަށް ދިން ނަމަވެސް އެ އިނާޔަތެއް ސައިފަކަށް ނުދިނެވެ. ސައިފު ކެތްތެރިވިއެވެ. ޝަކުވާނުކޮށް ހުއްޓެވެ.\nސައިފުގެ ހިތުގެ ޝަކުވާއަކީ ފާއިތުވީ މަހު އުޅެންޖެހުނުލެއް ބުރަކަމެވެ. ރޯދަމަހަށް ނިންމަންޖެހުނު އެތައް އިމާރާތެއް ނިންމުމުގައި ރޭގަނޑު ވެސް ވަޒީފާއަށް ނުކުންނަން ޖެހުނެވެ. ދުވާލުދާ ހަތަރުދަމު ކަހަލަ ގޮތަކަށް އުޅެންޖެހުނީ މަސައްކަތުގައެވެ. އެ ވަރުބަލިކަމާއި ބުރަކަމުގައެވެ. ނަމަވެސް މުސާރައަށް އިތުރު ބަދަލެއް ނާދެއެވެ. ލިބޭ އިނާޔަތް ބޮޑެއް ނުވެއެވެ. އެހެން މީހުންނަށް ބޮޑު މުސާރަ ލިބޭކަން ސައިފަށް އެނގެއެވެ. ނަމަވެސް އެ ޝަކުވާ ކުރަކަށް ބޭނުމެއް ނުވިއެވެ. އެފަދަ ޝަކުވާއެއް ކުރުމަށް ބޮޑު މީހާގެ ގާތަށް ދާކަށް ވެސް އޭނާގެ ހިތެއް ނޭދުނެވެ.\nރޯދަމަހު ސައިފު ބޭނުންވީ އަޅުކަމުގައި އުޅޭ ވަގުތު އިތުރުކުރާށެވެ. އެ ނިޔަތާއެކު މަސައްކަތް ކުރާނެ ގޮތް އޭނާ ރާވާލިއެވެ. އަޅުކަމުގައި ވަގުތު ހޭދަކުރާނެ ގޮތްވެސް ތާވަލުކޮށްލިއެވެ. ރޯދަމަހު މަސައްކަތް މަދުވާނެކަމަށް ބަލައިގެންނެވެ. ނަމަވެސް ކަންތައްވީ ހީކުރިގޮތާ ޚިލާފަށެވެ.\nރޯދަމަސްވުމުން ވަކި ފަސޭހައެއް ނުވިއެވެ. ހެނދުނު 10 ޖަހާއިރު މަސައްކައްކަތަށް ނުކުންނަން ޖެހެއެވެ. އިރުއޮއްސި7ޖަހާއިރު ވެސް މަސައްކަތަށް ނުކުންނަން ޖެހެއެވެ. ސައިފުގެ ޝަކުވާއަކަށްވީ ތަރާވީހު ނަމާދު ނުކުރެވޭތީއެވެ. އެނަމާދަށް ނުފޮނުވާތީއެވެ. އެއީ އެތައް ބައެއްގެ ޝަކުވާއެކެވެ. ދިވެހީންނަށް ތަރާވީހު ނަމާދަށް ދެވޭއިރު އެ މީހުންނަށް ނުދެވޭތީ އެ ކަންބޮޑުވުން އެ މީހުންގެ ތެރޭގައި އޮތެވެ. އެ ޝަކުވާ އުފުލަން ސައިފަށް ޖެހުނީ އެހެން މީހުންގެ އެދުމުގެ މަތިންނެވެ. މިހާރުވެސް ނުފުއްސަވާ ފާފައެއް ކުރެވިފައި ހުރީ އޭނާކަމަށް ވާތީއެވެ. އޭނާއަށް ލިބޭ ހިތްދަތިކަން އެހެން މީހަކަށް ލިބެން ސައިފު ބޭނުން ނުވާތީއެވެ.\nބޮޑު މީހާގެ ވާހަކައަކަށްވީ އެ ނަމާދަށް ސައިފު ފޮނުވާނަމަ އެހެން މީހުން ވެސް ފޮނުވަން ޖެހޭކަށެވެ. ސައިފުގެ ވާހަކައަކީ އެންމެން ވެސް ތަރާވީސް ނަމާދަށް ފޮނުވަން ޖެހޭކަމަށެވެ.\n"ކުރަންޖެހޭ ކަންތަކާ ކުރަންނުޖެހޭ ކަންތައް އެނގޭނީ ކަލެއަކަށް ނޫން" ބޮޑުމީހާ ޖަވާބުދިނީ ނުރުހުންވެ ހުރެއެވެ.\n"ބޮޑު މީހާ ސަވާބު ހޯދަނީ.. އަހަރެމެން މަސައްކަތް ކުރަނީ؟ ކޮން ވައްތަރު ތިބޭ" ބޮޑު މީހާއާ ޒުވާބުކުރަން ޖެހުނު ދެވަނަ ފަހަރު ރުޅިއައިސްގެން ސައިފު ބުންޏެވެ.


ދިރާގު ޕޭ މެދުވެރިކޮށް ރިލޯޑްކުރުމުން 20 ޕަސެންޓް އިތުރު ކްރެޑިޓް މިހާރު ލިބޭނެ!\nދިވެހި ރާއްޖޭގައި އެންމެ ފުޅާ ދާއިރާއެއްގައި މުވާސަލާތީ އަދި ޑިޖިޓަލް ހިދުމަތްތައް ފޯރުކޮށްދޭ ކުންފުނި، ދިރާގުގެ ޑިޖިޓަލް ވޮލެޓް ގެ ހިދުމަތް ކަމަށްވާ ދިރާގު ޕޭ މެދުވެރިކޮށް ކުރާ ކޮންމެ ރީލޯޑަކަށް 20% އިތުރު ކްރެޑިޓް ލިބޭ ޕްރޮމޯޝަނެއް ފަށައިފިއެވެ.\nއިއްޔެފެށި މި ޕްރޮމޯޝަނުގައި ދިރާގު ޕޭ އެޕް ނުވަނަ ޔޫ.އެސް.އެސް.ޑީ ބޭނުން ކުރައްވައިގެން ރީލޯޑް ކުރައްވާ ކޮންމެ ޕްރީޕެއިޑް ކަސްޓަމަރަކަށްވެސް 20% އިތުރަށް ލިބޭނެ ކަމަށް ދިރާގުން ބުނެއެވެ.\nމި ޕްރޮމޯޝަން ކުރިއަށްދާނީ އަންނަ ޖޫންމަހުގެ 10 ވަނަ ދުވަހުގެ ނިޔަލަށެވެ.\nދިރާގު ޕޭ އަކީ 2017 ވަނަ އަހަރު ދިރާގުން ތަޢާރަފުކުރި ކޭޝްލެސް ނުވަތަ ޖީބުގައި ފައިސާ އަދި ޕްލާސްޓިކް ކާޑް ނުގެންގުޅެ ވިޔަފާރީގެ އެކި މުއާމަލާތް ހިންގޭ ޑިޖިޓަލް ވޮލެޓެކެވެ. ރާއްޖޭގައި ނިއަރ ފީލްޑް ކޮމިނިކޭޝަން (އެން.އެފް.ސީ) ޓެކްނޮލޮޖީ ބޭނުންކޮށްގެން ކޮންމެ މޯބައިލް ފޯނަކުންވެސް ތަކެއްޗާއި ހިދުމަތްތަކަށް ފައިސާދެއްކޭނެގޮތާއި ފައިސާ ޖަމާކުރުމާއި ފައިސާ ނެގޭނެގޮތަށް ތައާރަފްކުރި މިހިދުމަތުގެ ސަބަބުން ކަސްޓަމަރުންނަށް ފަސޭހަކާމާއި، ރައްކާތެރިކަމާއެކީ ބާޒާރުކުރުމާއި ފައިސާގެ މުއާމަލާތް ހިންގޭނެއެވެ.\nދިރާގުން ބުނިގޮތުގައި އެ ކުންފުނިން އަބަދުވެސް ބަލަނީ ކަސްޓަމަރުންނަށް ދެވޭނެ ލުއިފަސޭހަގޮތްތައް ހޯދައިދިނުމެވެ. އެގޮތުން އިނޮވޭޝަނާއި ޓެކްނޮލޮޖީ ބޭނުންކޮށްގެން ކަސްޓަމަރުންގެ ތަޖްރިބާ ރަނގަޅުކުރުމަށް ދިރާގުން އަބަދުވެސް މަސައްކަތް ކުރަމުން ގެންދާނެ ކަމަށް އެ ކުންފުނިން ބުންޏެވެ.


އޭޝިއާ ހޯޕްސް ފައިނަލުން ދީމާ ޖާގަ ހޯދައިފި\nMay 13, 2019 15:29:58\nއޭޝިއާ ހޯޕްސް ޓޭބަލް ޓެނިސް މުބާރާތުގެ އަންހެން ބައިގެ ފައިނަލުން ރާއްޖޭގެ ފާތުމަތު ދީމާ އަލީ ޖާގަ ހޯދައިފިއެވެ.\nދީމާ ފައިނަލުން ޖާގަ ހޯދީ އިރާންގެ ސައުރީ ޓާރާ އާއި ވާދަކޮށް3ސެޓުން މެޗް ކާމިޔާބުކޮށްގެންނެވެ. ތައިލެންޑްގައި ކުރިއަށްދާ މިމުބާރާތުގައި ދީމާގެ3ސެޓްގައިވެސް ކުޅުން ރަނގަޅުކަން ފާހަގަކޮށް ކޯޗް އިބްރާހީމް ޝިއުރީ ބުނީ ފައިނަލާއިމެދުވެސް އުއްމީދުބޮޑުކަމަށެވެ.\nދިމާ ސެމީ ފައިނަލުން ޖާގަ ހޯދާފައިވަނީ ގުރޫޕް ބީގެ ދެވަނަ ކުޅުންތެރިޔާގެ ގޮތުގައެވެ. ގްރޫޕް ސްޓޭޖްގައި ކުޅުނު ހަތަރު މެޗްގެ ތެރެއިން ދީމާ ތިން މެޗް ކާމިޔާބުކުރިއެވެ. އެއީ ލެބަނަން، ތައިލޭންޑް އަދި ކަޒަކްސްތާން ގެ ކުޅުންތެރިންގެ މައްޗަށް ކުރި ހޯދައިގެންނެވެ.\nގުރޫޕް ސްޓޭޖްގައި ބަލިވެފައިވަނީ އިންޑިޔާގެ ސަޔާނީ ޕަންޓާ އާއި ވަދަކޮށްގެންނެވެ. ދީމާ އޭޝިއާ ހޯޕްސް މުބާރާތުން ޖާގަ ހޯދީ ޖެނުއަރީގައި އިންޑިޔާގައި ބޭއްވި ސައުތް އޭޝިއާ ހޯޕްސް މުބާރާތުގެ އަންހެންބައިގެ ޗެމްޕިއަންކަން ހޯދައިގެންނެވެ. އެއީ ރާއްޖޭގެ ކުޅުންތެރިޔަކު ޓޭބަލް ޓެނިސްގެ ބައިނަލްއަޤުވާމީ މުބާރާތެއްގައި ރަންމެޑައްޔެއް ހޯދާފައިވާ ފުރަތަމަ ފަހަރުކަންވެސް ފާހަގަކޮށްލެވެއެވެ.


Aharenge Joadugai Huree Kon Ehcheh? Amihla Nafsaa Kohlan Ra'galhu Suvaaleh އަހަރެންގެ ޖޯޑުގައި ހުރީ ކޮން އެއްޗެއް؟ އަމިއްލަ ނަފްސާއި ކޮށްލަން ރަނގަޅު ސުވާލެއް – Huvadhoo News Aharenge Joadugai Huree Kon Ehcheh? Amihla Nafsaa Kohlan Ra'galhu Suvaaleh Huvadhoo News\nއަހަރެންގެ ޖޯޑުގައި ހުރީ ކޮން އެއްޗެއް؟ އަމިއްލަ ނަފްސާއި ކޮށްލަން ރަނގަޅު ސުވާލެއް\nތިބާ ކޮފީޖޯޑެއް އަތުން ހިފަހައްޓައިގެން ހުއްޓާ މީހަކު ތިބާގެ ގައިޖެހި ނުވަތަ ތިބާގެ އަތްތަޅުވާލުމުން، އަމިއްލަ ގަޔަށާއި މުޅިތަނަށް ކޮފީތަށި ބަންޑުންވެއެވެ.\nސުވާލަކީ ގަޔަށާއި މުޅިތަނަށް ކޮފީ ބަންޑުންވީ ކީއްވެހެއްޔެވެ؟ ޖަވާބުގައި ތިބާ ބުނާނީ މީހަކު ގައިގައި ޖެހުމުން ނުވަތަ އަތްތަޅުވާލުމުންނެވެ. ނަމަވެސް މިހާ ހިސާބުން އުފެދޭ ސުވާލަކީ، މިޖަވާބު ރަނގަޅު ހެއްޔެވެ؟ ޖަވާބު ރަނގަޅެއް ނޫނެވެ.\nމުޅި ގަޔަށާއި މުޅިތަނަށް ކޮފީ އެޅުނީ ޖޯޑުގައި ކޮފީ ހުރުމުންނެވެ. ޖޯޑުގައި ކޮފީގެ ބަދަލުގައި ސައި ހުރިނަމަ، މުޅިތަނަށް ކޮފީގެ ބަދަލުގައި އެޅޭނީ ސަޔެވެ. މިފަދަ ކަމެއް ދިމާވިނަމަ، ކޮފީގެ ބަދަލުގައި އެޅޭނީ އެޖޯޑުގައި ހުރި އެއްޗެކެވެ.\nއަހަރަމެން އިންސާނުންގެ ދިރިއުޅުމުންވެސް ފެނިގެންދަނީ މިފަދަ ސިފައެކެވެ. ދިރިއުޅުމުގައި ކުރިމަތިވާ ތަފާތު ގޮންޖެހުންތަކާއިއެކު މީހާ ކަންބޮޑުވެ ގޮތްހުސްވާ ވަގުތުތައް ކުރިމަތިވެއެވެ. މިފަދަ ވަގުތުތަކުގައި އެހެން މީހުންނަށް ފެނިގެންދާނީ އެމީހެއްގެ އެތެރޭގައި ހުރި ސިފައެކެވެ. ގިނަމީހުން ބޭރުފުށަށް ދައްކާ ސިފަތަށް ފަސޭހައިން އޮޅުވާލައެވެ. ނަމަވެސް، ދިރިއުޅުމުގައި ކުރިމަތިވާ ތަފާތު ގޮންޖެހުންތަކާއި، ކަންބޮޑުވުންތަކާއެކު އެމީހެއްގެ ހަޤީޤީ ސޫރަ ފެނިގެން ދާނެއެވެ.\nތިބާގެ ދިރިއުޅުމުގައި ތަފާތު ދަތި ގޮންޖެހުންތައް ކުރިމަތިވުމުން، ކޮފީތަށި ބަންޑުންވާ ބީދައިން، ބަންޑުންވެގެން ދަނީ ތިބާގެ އެތެރޭގައި ފޮރުވިފައިވާ ސިފަތަކާއި، ތިބާގެ ހަޤީޤީ ސޫރައެވެ.\nދަތި އުދަނގޫ ހާލަތުގައި ކޮފީތަށިގައިވާ ކޮފީ ބަންޑުންވާ ފަދައިން ތިބާގެ އެތެރޭގައި ބަންޑުންވެ މީހުންނަށް ފެނިގެންދާނެ ސިފައަކަށް، ތިބާ ހަދަން ބޭނުންވަނީ ކޮން ސިފަތަކެއް ހެއްޔެވެ؟\nތިބާގެ ޖޯޑު ފުރިފައިވަނީ ކޮންއެއްޗަކުން ހެއްޔެވެ؟ އޭގައި ވަނީ އުފާވެރިކަމާއ، ޝުކުރުވެރިވުމާއި، ހަމަޖެހުމާއި އިންސާނިއްޔަތުކަން ހެއްޔެވެ؟ ނޫނީ އެޖޯޑު ފުރިފައިވަނީ ރުޅިވެރިކަން، ނަފްރަތު، ހަރުކަށި ބަސްތަކުން ދޭ ރައްދު ހެއްޔެވެ؟\nމިއަދު އެމީހެއްގެ ޖޯޑު އެސިފަތަކަކުން ފުރާލަން ބޭނުންވާ ސިފަތަށް އެމީހަކު އިޚްތިޔާރުކޮށްލުން ބުއްދިވެރިއެވެ. އަހަރަމެންގެ ޖޯޑުތައް އީމާންތެރިކަމާއި، ޝުކުރުވެރިވުމާއި، މަޢާފްކުރުން، އުފާވެރިކަން،، ހިތްހަމަޖެހުން، އެހީތެރިކަން، އޯގާތެރި އަދި އެހެން މީހުންނަށް އިޙްތިރާމާއި ލޯބި އެކުލެވޭ ރީތި ސިފަތަކުން ފުރާލުން މުހިންމެވެ.